എപ്പോഴും ക്ഷീണവും ഉന്മേഷക്കുറവുമാണോ? ഇതാ സ്മാർട്ട് ആയിരിക്കാൻ ഈ കാര്യങ്ങൾ അറിയൂ | Get Rid of Tiredness | Health Tips | Arogyam Malayalam Magazine\nഎപ്പോഴും ക്ഷീണവും ഉന്മേഷക്കുറവുമാണോ? ഇതാ സ്മാർട്ട് ആയിരിക്കാൻ ഈ കാര്യങ്ങൾ അറിയൂ\nഎപ്പോഴും തളർച്ച! ഒന്നും ചെയ്യാൻ ഒരുൽസാഹമില്ല. ഏതുനേരവും എവിടെയെങ്കിലും ചുരുണ്ടുകൂടിക്കിടന്നാൽ മതിയെന്നൊരു തോന്നൽ...ഇതൊക്കെയാണോ നിങ്ങളെ അലട്ടുന്ന പ്രശ്നങ്ങൾ. എങ്കിൽ കുഴപ്പം നിങ്ങൾക്കല്ല, നിങ്ങളുടെ ഭക്ഷണക്രമത്തിനാണ്. നിങ്ങൾ എന്തു കഴിക്കുന്നു, എന്തു കഴിക്കാതിരിക്കുന്നു എന്നതിനെക്കുറിച്ച് ഒരു വിശകലനം നടത്തിനോക്കൂ. ഒരു കടലാസും പേനയുമെടുത്ത് ഒരാഴ്ചയ്ക്കുള്ളിൽ നിങ്ങൾ കഴിക്കുന്ന ഭക്ഷണപദാർഥങ്ങൾ ഏതൊക്കെ എന്നു കുറിച്ചുവയ്ക്കു. മറ്റൊരു കടലാസിൽ ആഹാരക്രമത്തിൽ അധികം ഉൾപ്പെടാതെ പോകുന്ന ഭക്ഷണപദാർഥങ്ങൾ ഏതൊക്കെ എന്നും കുറിച്ചുവയ്ക്കൂ. ഇനി ആ ലിസ്റ്റൊന്നു വിശകലനം ചെയ്താൽ ക്ഷീണത്തിന്റെ കാരണം പിടികിട്ടും. ക്ഷീണം വരാതിരിക്കാൻ ആഹാരക്രമത്തിലെ ചില പദാർഥങ്ങൾ പൂർണമായോ ഭാഗികമായോ ഒഴിവാക്കിയാൽ മതി.\n∙കഫീൻ– ദിവസവും രണ്ടോ അതിലധികമോ നേരം കാപ്പി കുടിക്കുന്ന ശീലമുണ്ടോ? എങ്കിൽ കാപ്പികുടി ഒരു നേരമാക്കി കുറച്ചോളൂ. കഴിവതും സന്ധ്യ കഴിഞ്ഞാൽ കാപ്പി കുടിക്കുന്നത് വേണ്ടെന്നുവയ്ക്കണം. ഇല്ലെങ്കിൽ ഉറക്കത്തെ ദോഷകരമായി ബാധിക്കും.\n∙അമിതമായ മധുരം– ഭക്ഷണത്തിൽ അമിതമായ അളവിൽ പഞ്ചസാര ഉൾപ്പെടുന്നുണ്ടോ? പഞ്ചസാര അമിതമായാൽ തലച്ചോറിന്റെ പ്രവർത്തനങ്ങൾക്ക് എപ്പോഴും മന്ദത അനുഭവപ്പെടും. ഇത് ഉറക്കച്ചടവിലേക്കും ആലസ്യത്തിലേക്കും നിങ്ങളെ കൊണ്ടെത്തിക്കും. കൃത്രിമമധുരങ്ങൾ ഒഴിവാക്കുകയാണ് നല്ലത്.\n∙ഫ്രൈ ഫുഡ്– വറുത്തും പൊരിച്ചതുമായ ഭക്ഷണം നിങ്ങളുടെ പ്രസരിപ്പ് നഷ്ടപ്പെടുത്തും. ഇവയിൽ അടങ്ങുന്ന ഉയർന്ന കലോറി ഊർജത്തെ ദഹിപ്പിക്കാനുള്ള പെടാപ്പാടിലായിരിക്കും നിങ്ങളുടെ ദഹനവ്യവസ്ഥ. അതുമൂലം ഉണർവും ഊർജവും നഷ്ടമാകുന്നു\n∙അമിതമായ അരി ആഹാരം– അരിയാഹാരം മലയാളിക്ക് പ്രിയപ്പെട്ടതാണ്. പക്ഷേ ദിവസവും മൂന്നുനേരവും നിങ്ങൾ അരിയാഹാരം തന്നെ കഴിച്ചാൽ കടുത്ത ക്ഷീണവും ഉദാസീനതയും അനുഭവപ്പെട്ടേക്കാം. കാര്യമായ ശാരീരികാധ്വാനം ഇല്ലാത്തവരെ സംബന്ധിച്ചിടത്തോളം ഒരു നേരം മാത്രം അരിയാഹാരം കഴിക്കുന്നതാണ് ഉത്തമം.\nതെർമോമീറ്റർ ഉപയോഗിക്കുമ്പോൾ ഈ...\nഏറ്റവും ആരോഗ്യകരമായ വ്യായാമമാണ്...\nചർമാർബുദം; ഏറ്റവും ശ്രദ്ധിക്കേണ്ട...\nഉമിനീര് ഊറിവരുക, ഛർദി തുടങ്ങിയ...


ഹോണ്ട സിറ്റി ഹാച്ച്ബാക്ക് ഈ വർഷം വിണിയിൽ ഇടംപിടിച്ചേക്കും - Malayalam DriveSpark\n51 min ago സീറോ എമിഷൻ സിറ്റി കമ്മ്യൂട്ടർ; ഈവ് സെനിയ ഇലക്ട്രിക് സ്കൂട്ടർ ആദ്യ ഇംപ്രഷനുകൾ\nPublished: Saturday, August 8, 2020, 15:23 [IST]\nഅഞ്ചാം തലമുറ ഹോണ്ട സിറ്റി ഇന്ത്യയിൽ അടുത്തിടെയാണ് വിൽപ്പനക്ക് എത്തിയത്. രാജ്യത്ത് ജാപ്പനീസ് ബ്രാൻഡായ ഹോണ്ടയ്ക്ക് അടിത്തറ പാകിയ മോഡലുകൂടിയാണ് ജനപ്രിയമായ ഈ സി-സെഗ്മെന്റ് സെഡാൻ. എന്നാൽ അന്താരാഷ്ട്ര വിപണിയിൽ സിറ്റിയുടെ ഒരു ഹാച്ച്ബാക്ക് മോഡൽ കൂടി ഒരുങ്ങുകയാണ്.\nവാഹനത്തിന്റെ നിർമാണ് പ്രവർത്തനത്തിലേക്ക് പ്രവേശിക്കാൻ തയാറെടുക്കുന്ന ഹോണ്ട ഇപ്പോൾ സിറ്റി ഹാച്ച്ബാക്കിന്റെ പരീക്ഷണയോട്ട ഘട്ടത്തിലാണ്. വാഹനത്തിന്റെ ആഗോള അരങ്ങേറ്റം ഈ വർഷാവസാനത്തോടെ ഉണ്ടാകുമെന്നാണ് ഇപ്പോൾ പുറത്തുവരുന്ന റിപ്പോർട്ടുകൾ.\nപുതിയ സിറ്റി ഹാച്ച് അടുത്ത വർഷം തെക്കുകിഴക്കൻ ഏഷ്യൻ വിപണികളിലും അവതരിപ്പിക്കും. പല വിപണികളിലും ഹാച്ച്ബാക്ക് ജാസ് എന്ന പേരിലാകും പരിചയപ്പെടുത്തുക എന്നതും ശ്രദ്ധേയമാണ്.\nMOST READ: ഫ്രീസ്റ്റൈൽ ഫ്ലെയർ വേരിയന്റ് അവതരിപ്പിക്കാനൊരുങ്ങി ഫോർഡ്; സ്പൈ ചിത്രങ്ങൾ പുറത്ത്\nയൂറോപ്പിൽ വിൽക്കുന്ന പുതിയ ജാസ് ആസിയാൻ വിപണികളിലേക്ക് വഴിമാറാത്തതിനാൽ പുതിയ മോഡലിന്റെ അവതരണം ഏറെ പ്രതീക്ഷയോടെയാണ് വാഹന ലോകം കാത്തിരിക്കുന്നത്.\nരൂപകൽപ്പനയെ സംബന്ധിച്ചിടത്തോളം പുതിയ ഹോണ്ട സിറ്റി ഹാച്ച്ബാക്ക് അതിന്റെ സെഡാൻ മോഡലുമായി ഏറെ സാമ്യമുള്ളതായിക്കും. പ്രത്യേകിച്ച് ക്രോമിൽ അലങ്കരിച്ച മുൻവശം.\nMOST READ: വില്‍പ്പന കുറഞ്ഞു; ഡീസല് കാറുകളുടെ ഉത്പാദനം അവസാനിപ്പിക്കാനൊരുങ്ങി ഫോക്‌സ്‌വാഗണ്\nഎന്നാൽ ബി-പില്ലറിനലും പിൻവശത്തും മാറ്റങ്ങൾ പ്രകടമാകും. അതായത് ഹാച്ച്ബാക്ക് രൂപകൽപ്പനയ്ക്ക് അനുയോജ്യമായ രീതിയിൽ പിൻവശം വ്യത്യസ്തമായിരിക്കുമെന്ന് ചരുക്കം.\nനവീകരിച്ച ഫ്രണ്ട് ബമ്പറും പിന്നിൽ റാപ്എറൗണ്ട് എൽഇഡി ടെയിൽ ലാമ്പുകളും ഇടംപിടിക്കുമെന്ന് സിറ്റി ഹാച്ച്ബാക്കിന്റെ പരീക്ഷണ ചിത്രങ്ങൾ സൂചിപ്പിക്കുന്നു. മെച്ചപ്പെട്ട പ്രായോഗികത പ്രവർത്തനക്ഷമമാക്കുന്നതിന് പിൻ സീറ്റ് മടക്കാനുള്ള സംവിധാനവും വ്യത്യസ്തമായിരിക്കും.\nMOST READ: ഫെറാറി F8 ട്രിബ്യൂട്ടോ ഇന്ത്യൻ വിപണിയിൽ അവതരിപ്പിച്ചു; വില 4.02 കോടി രൂപ\n2021 ഹോണ്ട സിറ്റി ഹാച്ച്ബാക്കിന് 1.0 ലിറ്റർ ത്രീ സിലിണ്ടർ ടർബോചാർജ്ഡ് പെട്രോൾ എഞ്ചിനിലാകും വിപണിയിൽ എത്തുക. ഇത് 5,500 rpm-ൽ പരമാവധി 122 bhp കരുത്തും 2,000-4,500 rpm-ൽ 179 Nm torque ഉം വികസിപ്പിക്കാൻ ശേഷിയുള്ളതാകുമെന്നാണ് സൂചന. സിറ്റി സെഡാന്റെ RS വേരിയന്റിലും ഇതേ VTEC യൂണിറ്റ് കാണാൻ സാധിക്കും.\nഇത് സിവിടി ഓട്ടോമാറ്റിക് ഗിയർബോക്സുമായാണ് ജോടിയാക്കിയിരിക്കുന്നത്. സിറ്റി ഹാച്ച്ബാക്കിന്റെ ഉപകരണങ്ങളുടെ ലിസ്റ്റ് സെഡാൻ പതിപ്പിനോട് സാമ്യമുള്ളതായിരിക്കും. കൂടാതെ ഹാച്ച്ബാക്കിലെ കുറഞ്ഞ നിയന്ത്രണം കൂടുതൽ ചടുലമായ ഹാൻഡിലിംഗ് സവിശേഷതകളിലേക്ക് നയിക്കും.\nഒന്നാമനായി ഹോണ്ട സിറ്റി; സെപ്റ്റംബറിൽ ഏറ്റവും വിറ്റഴിക്കപ്പെട്ട സി-സെഗ്മെന്റ് സെഡാൻ\nHonda City Hatchback Likely To Launch By 2020. Read in Malayalam\nStory first published: Saturday, August 8, 2020, 15:23 [IST]


മെയ്മാസക്കുറിപ്പുകള്3– Azad Online\nLeaveaComment on മെയ്മാസക്കുറിപ്പുകള് 3\nഹിംസയുടെ ഭാഷ കൈയൊഴിയണം\nഎതിര് പാര്‍ട്ടി നേതാക്കളെ അപഹസിക്കുകയും നിന്ദിക്കുകയും ചെയ്യുന്ന അഭിപ്രായ പ്രകടനങ്ങള് സാമൂഹിക മാധ്യമങ്ങളില് നിറയുന്നു. ഹിംസയുടെ മറ്റൊരു രൂപമാണത്. വിയോജിക്കാനും വിമര്‍ശിക്കാനും ആര്‍ക്കും അവകാശമുണ്ട്. മനുഷ്യന് മനുഷ്യനോടു കാണിക്കേണ്ട മര്യാദ മറക്കരുത്. വേറൊരാള് വേറിട്ട ചിന്തയും പ്രവൃത്തിയും പുലര്‍ത്തുന്നവനാവും. നമ്മെപ്പോലെ ശരിയെന്നു കരുതുന്ന കാര്യങ്ങളാണ് അയാളും ചെയ്യുന്നത്. കാഴ്ച്ചപ്പാടിലെ വ്യത്യാസം പല അടിസ്ഥാന ജീവിത സാഹചര്യങ്ങളില്‍നിന്നും രൂപപ്പെടുന്നതാണ്. അതു മനസ്സിലാക്കിയുള്ള വിമര്‍ശനവും തിരുത്തും സ്വാഗതാര്‍ഹമാണ്.\nമറ്റൊരാളെ തോണ്ടുന്നതും നിന്ദിക്കുന്നതും ആനന്ദകരമാവുന്നതെങ്ങനെ? അത് ആരോഗ്യകരമായ സംസ്കാരത്തിന്റെയോ രാഷ്ട്രീയത്തിന്റെയോ ലക്ഷണമല്ല. യുക്തിസഹവും ദര്‍ശനാധിഷ്ഠിതവുമായ വിമര്‍ശനങ്ങളാണ് ഉയര്‍ത്തേണ്ടത്. അതിനു കഴിവില്ലാത്തവരുടെ ആത്മാലാപം ദയനീയമാവും. നേതാക്കള് ഈ സമൂഹത്തിന്റെ സ്വഭാവമാണ് വെളിപ്പെടുത്തുന്നത്. മണ്ണ് മോശമാവുമ്പോള് മരത്തെ മാത്രം പഴിക്കേണ്ടതില്ല.\nനവലോകം സ്വപ്നം കണ്ട പോരാളികളുടെ തലമുറകളൊന്നും ഇത്ര അധപതിച്ചില്ല. അന്യോന്യാദരവോടെ വിയോജിക്കാനും ആശയ സംവാദം നടത്താനും സാധിച്ചിരുന്നു. അന്യ മതക്കാരും ആശയക്കാരും തന്നോളം ധാരണയോ ജ്ഞാനമോ ഇല്ലാത്തവരാണെന്ന മുന്‍വിധി മാരകമായ രോഗമാണ്. അതിപ്പോള് പടരുന്നു. യുക്തിസഹമായ വിമര്‍ശനവും ആദരവോടെയുള്ള സമീപനവും എന്ന നിലപാടാവും ഉചിതം. അന്യനു നേരെയുള്ള നെറികെട്ട ഭര്‍ത്സനം ഹിംസതന്നെയാണ്. ഹിംസയുടെ ഭാഷ കൈവെടിയുന്നവര്‍ക്കേ ജനാധിപത്യത്തിന്റെ വിവക്ഷകള് വഴങ്ങുകയുള്ളു.\n26 മെയ് 2018\nതപാല് ജീവനക്കാരുടെ സമരം തുടരുകയാണ്.\nഅഞ്ചു ദിവസമായിട്ടും കേന്ദ്ര ഗവണ്‍മെന്റ് അനങ്ങിയിട്ടില്ല. 2016 നവംബറില് സമര്‍പ്പിച്ച കമലേഷ് ചന്ദ്ര കമ്മറ്റി റിപ്പോര്‍ട്ട് ലക്ഷക്കണക്കിനു കുടുംബങ്ങളുടെ പ്രതീക്ഷയാണ്. അതൊന്നു തുറന്നു നോക്കാന് മോഡി ഗവണ്‍മെന്റ് തയ്യാറായിട്ടില്ല. അഞ്ചു ലക്ഷത്തോളം തപാല് ജീവനക്കാരില് അറുപതു ശതമാനത്തിലേറെവരും ഗ്രാമീണ മേഖലയിലെ ഡാക് സേവക് ജീവനക്കാര്. നിസ്സാര വേതനത്തിന് തൊഴിലെടുക്കുന്നവരാണ് അവര്. കേന്ദ്ര സര്‍ക്കാര് ജീവനക്കാരെന്ന മഹിമ ജീവിതത്തെ തെല്ലും ആനന്ദിപ്പിക്കുന്നില്ല. തൊഴില് സുരക്ഷപോലുമില്ലാതെ അമിതാദ്ധ്വാനത്തിന് നിര്‍ബന്ധിക്കപ്പെടുന്ന സാഹചര്യമാണ്.\nസ്വകാര്യ കത്തുകളും സന്ദേശങ്ങളും മറ്റുപാധികള് തേടിയപ്പോഴും ഔദ്യോഗിക അറിയിപ്പുകള്‍ക്കും മറ്റും ചെലവു കുറഞ്ഞ വിനിമയോപാധിയായി തപാല്‍മേഖല തുടര്‍ന്നു. സേവനത്തിന്റെ ജനകീയ തുറകളില് പ്രധാനപ്പെട്ടതെങ്കിലും ആ ആദരവോ ആനുകൂല്യമോ അവര്‍ക്ക് ലഭിച്ചില്ല. മിനിമം വേതനം ലഭിക്കാത്ത സര്‍ക്കാര് ജീവനക്കാര് മറ്റേതു മേഖലയിലാണുള്ളത്? അസംഘടിത മേഖലയിലെ ചൂഷണങ്ങളെക്കാള് ഭീകരമായ ചൂഷണമാണ് തപാല് ജീവനക്കാര് അനുഭവിക്കുന്നത്.\nസാങ്കേതിക വിദ്യാ വികസനത്തിന്റെ ഫലമായി വലിയ പ്രതിസന്ധി നേരിടുന്ന തൊഴിലിടമാണിത്. പല രാജ്യങ്ങളിലും ജീവനക്കാര് പോരാട്ടത്തിന്റെ പാതയിലാണ്. കോര്‍പറേറ്റ് വികസനത്തിന്റെ ദല്ലാള് ഗവണ്‍മെന്റുകള് അടിത്തട്ട് ജീവിതത്തിലെ പ്രശ്നങ്ങള് അവഗണിക്കുകയാണ്. അവരുടെ കണ്ണു തുറപ്പിക്കാനും ലക്ഷക്കണക്കായ തപാല് ജീവനക്കാരുടെ ജീവിതത്തെ രക്ഷിക്കാനും പൊതു സമൂഹത്തിന്റെ പിന്തുണയാവശ്യമുണ്ട്. കടുത്ത സമ്മര്‍ദ്ദമുയരണം.\nതപാല് സമരത്തിന് അഭിവാദ്യം, ഐക്യദാര്‍ഢ്യം.\n27 മെയ് 2018\nഅംഗീകൃത സാംസ്കാരിക നായകരുടെ പട്ടിക പുറത്തു വിടണം\nകേരളത്തിലെ സാംസ്കാരിക നായകരുടെ പട്ടികയുണ്ടാക്കുകയും അവരെ വിളിച്ചു ചേര്‍ക്കുകയും ചെയ്ത മുഖ്യമന്ത്രിയുടെ ഓഫീസ് വലിയൊരു കാര്യമാണ് ചെയ്തത്. വാളെടുത്തവരെല്ലാം വെളിച്ചപ്പാടാവുന്ന കാലമാണ്. ആരൊക്കെയാണ് സാംസ്കാരിക നായകരെന്ന് ആര്‍ക്കും വലിയ തിട്ടമൊന്നുമില്ല. പല പ്രസ്താവനകളിലും അവകാശവാദങ്ങള് കണ്ടിട്ടുമുണ്ട്. ഉള്ളതു പറയാമല്ലോ. ചിലപ്പോഴൊക്കെ ഞാനുമതില് പെട്ടിട്ടുണ്ട്. അതൊക്കെ വ്യാജംതന്നെ. ശരിയായ പട്ടിക തയ്യാറായ സ്ഥിതിക്ക് അതു പ്രസിദ്ധീകരിക്കുന്നതു നന്നാവും. ആളുകളറിയട്ടെ. ഇനിയും തെറ്റായ പ്രചാരണങ്ങളില് ആരും വീണുകൂടാ.\nജനങ്ങളുടെ അതിജീവന സമരങ്ങളില് കലാ സാഹിത്യ സാംസ്കാരിക നായകര്‍ക്ക് വിശേഷിച്ചെന്തു കാര്യം? അവിടെയൊന്നും ആരും എത്തില്ല. ‘പ്രഭാഷണങ്ങള്‍ക്ക് വിളിച്ചാല്‍തന്നെ കാറുകൂലി നല്‍കാതെ വിടുന്ന’ സംഘാടകര് ഏറെയാണ്. അപ്പോള് സമരത്തിനെങ്ങനെ പോവും? മുഖ്യമന്ത്രി വിളിച്ചാല് പോകാതെ വയ്യല്ലോ. തൃപ്തി അറിയിക്കുകയും ചെയ്യാം. ഉപദേശം തേടുന്നതല്ലേ? നോക്കാം. ഇവിടെയിനി കൊള്ളാവുന്ന പ്രാര്‍ത്ഥനാ ഗാനത്തിന്റെ കുറവേയുള്ളു. അതുടന് പരിഹരിക്കും. ബോധേശ്വരനൊന്നും അല്ലെങ്കിലും ബോധരാജാക്കന്മാര്‍ക്ക് പഞ്ഞമില്ലല്ലോ.\nദീപസ്തൂപം മഹാസ്തൂപം. ഇങ്ക്വിലാബ് സിന്ദാബാദ്\nPrevious Entry മെയ്മാസക്കുറിപ്പുകള് 2\nNext Entry മെയ്മാസക്കുറിപ്പുകള് 4


വനത്തിൽ നിന്നും 10 ലക്ഷം ആദിവാസികളെ പുറത്താക്കണമെന്ന് സുപ്രീം കോടതി; നിർദേശം കേന്ദ്ര സര്‍ക്കാര് ഇടപെടാതിരുന്നതോടെ\nവനത്തിൽ നിന്നും 10...\n20 Feb 2019 3:46 PM GMT\nരാജ്യത്തെ 16 സംസ്ഥാനങ്ങളിലെ വനങ്ങളിൽ കഴിയുന്ന ആദിവാസികളുൾപ്പെടെയുള്ളവരെ ബലം പ്രയോഗിച്ച് പുറത്താക്കണമെന്ന് സുപ്രീം കോടതി ഉത്തരവ്. സംരക്ഷിത വനങ്ങളിൽ കുടിൽ കെട്ടിക്കഴിയുന്നവർ ഉൾപ്പെടെ പുറത്താക്കണമെന്നാണ് ഉത്തരവിൽ വ്യക്തമാക്കുന്നത്. ഇതു പ്രകാരം പത്തുലക്ഷത്തോളം വരുന്ന ആദിവാസികളാണ് തങ്ങളുടെ തനത് ആവാസ വ്യവസ്ഥയിൽ നിന്നും പുറത്താക്കുപ്പെടുകയെന്ന് ബിസിനസ് സ്റ്റാൻഡേർഡ് റിപ്പോര്‍ട്ട് ചെയ്യുന്നു.\n2006 ലെ വനാവകാശ നിയമത്തിന്റെ സാധുത ചോദ്യം ചെയ്ത് സമര്‍പ്പിക്കപ്പെട്ട ഹർജി‌കള് പരിഗണിക്കവെയാണ് കോടതി നടപടി. ആദിവസികൾക്ക് ഉൾപ്പെടെയുള്ളവരടെ ആവകാശങ്ങൾ ബോധ്യപ്പെടുത്തുന്നതിൽ സർക്കാരുകള് പരാജപ്പെട്ടതാണ് പത്തുലക്ഷത്തോളം വരുന്ന ആദിവാസികളെ ബലം പ്രയോഗിച്ചുൾ‌പ്പെടെ പുറത്താക്കണമെന്ന നിർദേശത്തിലേക്ക് കോടതിയെ എത്തിച്ചത്. നേരത്തെ ഫെബ്രൂവരി 13 കേസ് പരിഗണിച്ചപ്പോൾ അഭിഭാഷകനെ നിയോഗിക്കുന്നതിൽ നിന്നു പോലും കേന്ദ്ര സർക്കാർ പരാജയപ്പെട്ടിരുന്നു. കേസിൽ കേന്ദ്ര സര്‍ക്കാർ ഇടപെടുന്നില്ലെന്നതിന്റെ സൂചന കൂടിയായിരുന്നു ഈ നടപടി. യു.പി.എ സര്‍ക്കാര് കൊണ്ടുവന്ന നിയമത്തെ നേരത്തെ ബി.ജെ.പി പിന്തുണച്ചിരുന്നില്ല.\nവനത്തിൽ ജീവിക്കുന്നവരെ ജൂലൈ 27 ന് മുൻപ് ഒഴിപ്പിക്കണമെന്നും സുപ്രീം കോടതി ജഡ്ജിമാരായ അരുൺമിശ്ര, നവീൻ സിൻഹ, ഇന്ദിരാ ബാനർജി എന്നിവരടങ്ങിയ ബെഞ്ച് ഉത്തരവിൽ പറയുന്നു. കേസ് അടുത്തത് പരിഗണയ്ക്കെത്തും മുന്‍പ് സംസ്ഥാന സർക്കാരുകൾ ഉത്തരവ് നടപ്പാക്കിയിട്ടുണ്ടെന്ന് ഉറപ്പാക്കണം. ജൂലൈ 27 നാണ് കേസ് വീണ്ടും പരിഗണനയ്ക്കെത്തുന്നത്. ഉത്തരവ് നടപ്പാക്കാത്ത പക്ഷം ഗുരുതരമായ ആക്ഷേപമായി കോടതി കണക്കാക്കുമെന്നും ഉത്തരവ് ചൂണ്ടിക്കാട്ടുന്നു.\nവനാവകാശ നിയമം പരമ്പരാഗത പരമ്പരാഗത വനമേഖലകളിലുള്ളവരുടെ അവകാശവാദങ്ങളെല്ലാം ഹനിക്കുന്നതെന്നായിരുന്നു ഹർജിക്കാരുടെ പ്രധാന വാദം. നിക്ഷിപ്ത വനഭൂമിയിൽ കുടിൽകെട്ടി താമസിക്കുന്ന ആദിവാസികൾക്ക് ഭൂമി നൽകുന്നതിന് വനാവകാശ നിയമത്തിൽ കേന്ദ്ര സർക്കാർ മാറ്റം വരുത്തണമെന്നതാണ‌് ആദിവാസികൾ ഉയർത്തുന്ന മുഖ്യആവശ്യം. ഇതു തള്ളിയതോടെ സംസ്ഥാന സർക്കാരുകൾ ഇത്തരക്കാരെ ബലം പ്രയോഗത്തിലൂടെ ഉൾപ്പെടെ പുറത്താക്കേണ്ടിവരും. 2006ൽ ഒന്നാം യുപിഎ സർക്കാറിന്റെ കാലത്താണ് വനാവകാശ നിയമം പാസാക്കുന്നത്. ആദിവാസികൾക്ക് വനവിഭവങ്ങളുടെ മേൽ അവകാശം ഉറപ്പാക്കുകയായിരുന്നു നിയമത്തിന്റെ പ്രഖ്യാപിത ലക്ഷ്യം. എന്നാൽ സംരക്ഷണത്തിന്റെ ഭാഗമായി ഇവരുൾപ്പെടെ കുടിയിറക്കപ്പെടുന്ന അവസ്ഥയാണ് നിലവിലുള്ളത്. ഉത്തരവ് പ്രകാരം കേരളത്തിലെ 894 ആദിവാസി കുടുംബങ്ങളെ ഒഴിപ്പിക്കേണ്ടി വരും.\n000 000 tribal 1 16 states forced eviction forest-dwelling households supremecourt


ന്യൂഡല്‍ഹി: ഇന്ത്യയില് കോവിഡ്-19 വീണ്ടും ജനിതകമാറ്റം സംഭവിച്ചെന്ന് ഗവേഷകര്. തന്മൂലം കോവിഡ് വ്യാപനം കൂടുതൽ തീവ്രമാകുമെന്നും അവര് മുന്നറിയിപ്പു നൽകി. ഇന്ത്യൻ വകഭേദമായ B. 1. 617 വൈറസിന് മൂന്ന് ജനിതക മാറ്റങ്ങളാണ് സംഭവിച്ചിരിക്കുന്നത്. B. 1.617.1, B. 1.617. 2, B.1.617.3 എന്നിങ്ങനെ ഉപവകഭേദങ്ങളുണ്ടായതായി ഐജി ഐബി അറിയിച്ചു.\nആരോഗ്യമന്ത്രി ഹർഷ് വർധൻ മന്ത്രിതല യോഗം ചേർന്ന് രാജ്യത്തെ കൊറോണ സാഹചര്യം വിലയിരുത്തും. കൊറോണ രണ്ടാം തരംഗത്തിൽ മരണസംഖ്യ ഉയരുന്നതാണ് രാജ്യത്തെ ഗുരുതരമാക്കുന്നത്. മഹാരാഷ്ട്രയിലും, കർണാടകയിലും മരണം ക്രമാതീതമായി ഉയരുകയാണ്. ആകെ മരണസംഖ്യ 2, 38, 270 ആയി ഉയർന്നു.\nമൂന്നാം ദിവസവും കേസുകളുടെ എണ്ണം നാല് ലക്ഷം കടന്നു. നഗര മേഖലയെക്കാൾ ഗ്രാമീണ മേഖലയിലാണ് അതിവേഗം രോഗം പടരുന്നത്. കർശന നടപടി സ്വീകരിച്ചാൽ കൊറോണ മൂന്നാം തരംഗം തടയാൻ കഴിയുമെന്നാണ് ആരോഗ്യമന്ത്രാലയത്തിന്റെ വിലയിരുത്തൽ.\nഅതിനിടെ രാജ്യത്ത് കൊറോണ വ്യാപനം അതിരൂക്ഷമാവുകയാണ്. കേരളത്തിന് പുറമേ തമിഴ്നാടും രോഗവ്യാപനം തടയാനായി ലോക്ക്ഡൗൺ പ്രഖ്യാപിച്ചിരിക്കുകയാണ്.\nമോദിയും അമിത് ഷായും നിതീഷ് കുമാറിനെ ബ്ലാക്ക് മെയില് ചെയ്താണ് ബിജെപി പാളയത്തിലെത്തിച്ചതെന്ന് ലാലു പ്രസാദ് യാദവ്\nതോമസ് ചാണ്ടി ‘ശശി’യായി; അഞ്ചുവര്‍ഷവും ശശീന്ദ്രന് തന്നെ മന്ത്രിയെന്ന് ശരത് പവാര്\nആരാധകര്‍ക്ക് ‘താഷി ദേ ലേ’ ; മോഹന്‍ലാലിന്റെ സമാധാന സന്ദേശം ഭൂട്ടാനില് നിന്ന്


നാല് പവിത്ര മാസങ്ങള് | muslimpath\nനബി(സ്വ)യുടെ പ്രബോധനത്തിന്റെ ആദ്യഘട്ടങ്ങളില് മേല്‍പറഞ്ഞ നാലു മാസങ്ങളിലെ പോരാട്ടങ്ങളെ ല്ലാം നിരോധിക്കപ്പെട്ടിരുന്നു. പിന്നീട് ഈ നിയമം പിന്‍വലിക്കപ്പെട്ടുവെന്നും യുദ്ധനിരോധനം ഇപ്പോള് നിലവിലില്ലെന്നും ഇമാമുമാരായ ഖതാദ(റ), അത്വാഅ്(റ), സുഹ്രീ(റ), നവവി(റ) മുതലായവര് പ്രസ്താവിച്ചത് വളരെ ശ്രദ്ധേയമാണ് കലാന്: 158). യുദ്ധം പാടില്ലെന്ന നിയമം എടുത്തുകളയപ്പെട്ടെങ്കിലും പ്രസ് തുത നാലു മാസങ്ങളുടെ മഹത്വം കുറഞ്ഞിട്ടില്ല. ബാക്കിയുള്ള എട്ടു മാസങ്ങളേക്കാള് പുണ്യവും പ്രാധാന്യവും ഈ നാലു മാസങ്ങള്‍ക്ക് ഇന്നുമുണ്ട് (നിഹായ: 7/300).\nവിശുദ്ധ ഹറമില് വെച്ച് അക്രമങ്ങളോ അനാവശ്യങ്ങളോ ചെയ്യരുതെന്ന് ഇസ്ലാം പഠിപ്പിച്ചു. ഈ വിശ്വാസം നബി(സ്വ)യുടെ കാലത്തിനു മുമ്പ് മുശ്രിക്കുകള്‍ക്കും ഉണ്ടായിരുന്നു. മേല്‍പറഞ്ഞ നാലു മാസങ്ങളെയും അക്രമം പാടില്ലാത്ത നാളുകളായി അവര് എണ്ണുകയുണ്ടായി.\nഹിജ്റ എട്ടാം വര്‍ഷത്തില് അബ്ദുല് ഖൈസിന്റെ പ്രതിനിധികളായി റബീഅത്ത് ഗോത്രക്കാര് നബി(സ്വ)യെ സന്ദര്‍ശിക്കുകയും നബി(സ്വ) അവരെ സ്വീകരിക്കുകയും ചെയ്തപ്പോള് റബീഅത്തുകാര് പറഞ്ഞു: “അല്ലാഹുവിന്റെ പ്രവാചകരേ, യുദ്ധം പാടില്ലാത്ത മാസങ്ങളിലല്ലാതെ ഞങ്ങള്‍ക്ക് അങ്ങയുടെ സാന്നിദ്ധ്യത്തില് വരാന് നിവൃത്തിയില്ല. കാരണം മുളര് ഗോത്രത്തിലെ ശത്രുക്കള് ഞങ്ങളെ തടയുന്നു….”(ബുഖാരി, മുസ്ലിം). സുദീര്‍ഘമായ ഒരു സംഭവ വിവരണത്തില് നിന്ന് അല്‍പഭാഗമാണ് മുകളില് ഉദ്ധരിച്ചിട്ടുള്ളത്. ഇമാം മുല്ലാ അലിയ്യുല് ഖാദിരി(റ) പ്രസ്തുത ഹദീസിനെ വ്യാഖ്യാനിച്ചത് കാണുക: “മറ്റു സന്ദര്‍ഭങ്ങളില് പ്രവാചക സന്നിധിയിലേക്ക് വരാന് കഴിയാത്തതിന് റബീഅത്ത് ഗോത്രക്കാര് ബോധിപ്പിച്ച കാരണം സ്മരണാര്‍ഹമാണ്. ജാഹിലിയ്യഃ കാലത്ത് ജനങ്ങള് പരസ്പരം നിരന്തരമായ യുദ്ധകോലാഹലങ്ങള് നടത്താറുണ്ടെങ്കിലും, പവിത്രമായ നാലു മാസങ്ങളില്, മാസങ്ങളുടെ മഹത്വവും കഅ്ബഃ സന്ദര്‍ശകരുടെ സൌകര്യങ്ങളും പരിഗണിച്ച് എല്ലാവിധ പേക്കൂത്തുകളില് നിന്നും കൊലവിളി, കൊള്ളകളില് നിന്നും അവര് വിട്ടുനില്‍ക്കുമായിരുന്നു. അതിനാല് തെരുവീഥികളിലും വാഹനങ്ങളിലും ഭയം കൂടാതെ യഥേഷ്ടം വിലസാന് ഈ നാലു മാസങ്ങളില് (മാത്രം) ജനങ്ങള്‍ക്ക് ധൈര്യമുണ്ടാകുന്നു. മദീനയിലേക്ക് വരുന്നതിനെ തടസ്സപ്പെടുത്തുന്ന മുളര് ഗോത്രത്തിലെ അക്രമികളുടെ ശല്യത്തില് നിന്ന് ഈ നാലു മാസങ്ങളില് റബീഅത്തുകാര് പരിപൂര്‍ണമായും സുരക്ഷിതരായിരുന്നു” (മിര്‍ഖാത്: 1/77). അന്ധകാരയുഗത്തിലെ അക്രമികള് പോലും നാലു പവിത്ര മാസങ്ങളെ ആദരിച്ചിരുന്നുവെന്ന് ഇതില് നിന്ന് ഗ്രഹിക്കാം.\nനബി(സ്വ) ആഗതനാവുകയും ഇസ്ലാമിക തത്വങ്ങള് പുനര്‍ജ്ജനിക്കുകയും ചെയ്ത ഘട്ടത്തില് ജാഹിലിയ്യഃ കാലത്തെ പലതും തള്ളിക്കളഞ്ഞെങ്കിലും ഈ നാലു മാസങ്ങളുടെ പ്രാധാന്യം തുടര്‍ന്നും അംഗീകരിച്ചു. ലേഖനാരംഭത്തില് പറഞ്ഞ ആയത്ത് ഇതിനു തെളിവാണ്. പിന്നീട് പല കാരണങ്ങളാല് യുദ്ധനിരോധം മാത്രം ദുര്‍ബ്ബലപ്പെടുത്തുകയുണ്ടായി. എന്നാല്, കുറ്റങ്ങളും അക്രമങ്ങളും ചെയ്താല് ഈ നാലു മാസങ്ങളില് പ്രത്യേക ശിക്ഷയാണ്.\nഅബദ്ധത്തില് (മനഃപൂര്‍വ്വമല്ലാതെ) കൊലപാതകം നടത്തിപ്പോയാല്, മനഃപൂര്‍വ്വം കൊലപ്പെടുത്തിയതിന്റെ ശിക്ഷയില്ല. എന്നാല്, “മക്കയിലെ ഹറമില് വെച്ചോ നാലു വിശുദ്ധ മാസങ്ങളിലോ അടുത്ത ബന്ധുവിനെയോ അബദ്ധത്തില് കൊല ചെയ്താല് മനഃപൂര്‍വ്വം കൊല ചെയ്തതിന്റെ വിധിയാണതിനുള്ളത്. ഇത് സ്വഹാബികളിലെ ഒരു വിഭാഗം നടപ്പിലാക്കുകയും മറ്റുള്ളവര് അംഗീകരിക്കുകയും ചെയ്ത സമ്പ്രദായമാണ്. മക്കയിലെ ഹറമിന്റെയും സ്വന്തം രക്തബന്ധുക്കളുടെയും നാലു മാസങ്ങളുടെയും പവിത്രത പരിഗണിച്ച്, ഇവയുമായി കൊലപാതകം ബന്ധപ്പെടുന്നതിനെ ഗൌരവപൂര്‍വ്വം തടയുന്നതിനാണ് ഇങ്ങനെ വിധിയുണ്ടായത്. മദീനയിലെ ഹറം, ഹജ്ജിന് ഇഹ്റാം ചെയ്ത സന്ദര്‍ഭം, റമളാന്, മുലകുടി വഴിയോ വിവാഹം വഴിയോ ഉള്ള ബന്ധു എന്നിവക്കൊന്നും മേല്‍പറഞ്ഞ വിധി ബാധകമല്ല” (ഫത്ഹുല് മുഈന്:439, തുഹ്ഫ:8/451þ-453, നിഹായ:7/300, 301).\nകൊലപാതകമല്ലാത്ത മറ്റു തെറ്റുകള്‍ക്കും മേല്‍പറഞ്ഞ നാലു മാസങ്ങളില് കൂടുതല് ഗൌരവമുണ്ട്. “ഹറമില് വെച്ചോ ഇഹ്റാമിന്റെ സന്ദര്‍ഭത്തിലോ ചെയ്യുന്ന തെറ്റുകള്‍ക്ക് കഠിന ശിക്ഷയുള്ളതുപോലെ, യുദ്ധം നിരോധിക്കപ്പെട്ടിരുന്ന നാലു മാസങ്ങളിലെ തെറ്റുകള്‍ക്ക് മറ്റുള്ള എട്ടു മാസങ്ങളേക്കാള് കൂടുതല് ശിക്ഷയുണ്ട്” (കലാന്: 158). മേല്‍പറഞ്ഞ നാലു മാസങ്ങളില് ചെയ്യുന്ന തെറ്റുകള്, മറ്റു മാസങ്ങളേക്കാള് എത്രയോ ഇരട്ടി ശിക്ഷാര്‍ഹമാണെന്ന് ഇമാം ഇബ്നു അബ്ബാസ്(റ) പറഞ്ഞിട്ടുണ്ട് (ഇമാം ആലൂസീ(റ)യുടെ ഗാലിയതുല് മവാഇള്: 2/85). വിശുദ്ധ ഖുര്‍ആന് തന്നെ പറയുന്നു: “യുദ്ധം നിരോധിക്കപ്പെട്ട നാലു മാസങ്ങളില് നിങ്ങളുടെ ശരീരത്തോട് നിങ്ങള് അക്രമം ചെയ്യരുത്”(തൌബ: 36). “തെറ്റുകള്‍ക്ക് കഠിന ശിക്ഷയുള്ള മാസങ്ങളായതിനാല് ഒരു തെറ്റും ചെയ്യരുതെന്നാണ് ഇവിടെ ഉദ്ദേശ്യം” (ജലാലൈനി:158).\nതെറ്റുകള് വര്‍ജ്ജിച്ചാല് മാത്രം പോരാ; നന്മകള് വര്‍ദ്ധിപ്പിക്കുകയും വേണം. ഇമാം ആലൂസി(റ) പറയുന്നു: “ഈ നാലു മാസങ്ങളില് ചെയ്യുന്ന നന്മകള്‍ക്ക് എത്രയോ മടങ്ങ് പ്രതിഫലമുണ്ടെന്ന് ഇബ്നു അബ്ബാസ്(റ) പറഞ്ഞിട്ടുണ്ട്” (ഗാലിയത്ത്: 2/85).\nസുന്നത്തായ വ്രതാനുഷ്ഠാനത്തിന് ഈ നാലു മാസങ്ങള് ഏറ്റവും അനുയോജ്യവും ഉത്തമവുമാണെന്ന് ഇമാമുകള് രേഖപ്പെടുത്തിയിട്ടുണ്ട്. “റമളാന് മാസം കഴിഞ്ഞാല് മറ്റു മാസങ്ങളില് വെച്ച് നോമ്പിന് ഏറ്റവും ശ്രേഷ്ഠമായത് യുദ്ധം നിരോധിക്കപ്പെട്ടിരുന്ന നാലു മാസങ്ങളാണ്” (ഫത്ഹുല് മുഈന്:204, നിഹായ:3/205). “വിശേഷ ദിനങ്ങളില് നോമ്പെടുക്കല് വളരെ ശക്തിയായ സുന്നത്താണ്. അത്തരം ദിനങ്ങള് ആഴ്ചയിലും മാസത്തിലും വര്‍ഷത്തിലും ആവര്‍ത്തിച്ചു വരുന്നുണ്ട്. വര്‍ഷത്തില് ഒരു തവണ വീതം വരുന്നത് റമളാന് കഴിഞ്ഞാല് അറഫ ദിനവും ആശൂറാഅ് ദിനവും ദുല്‍ഹിജ്ജ, മുഹര്‍റം മാസങ്ങളിലെ ആദ്യത്തെ പത്ത് ദിനങ്ങളുമാണ്. യുദ്ധം നിഷിദ്ധമാക്കപ്പെട്ടിരുന്ന നാലു മാസങ്ങള് മുഴുവന് സുന്നത്ത് നോമ്പിന് സുവര്‍ണ്ണാവസരം തന്നെയാണ്. ഇതെല്ലാം അതിശ്രേഷ്ഠമായ ദിനങ്ങളാണ്. ദുല്‍ഹിജ്ജ, മുഹര്‍റം, റജബ്, ശഅബാന് എന്നീ നാലു മാസങ്ങളാണ് വിശേഷ മാസങ്ങള്” (ഇഹ്യാഉ ഉലൂമിദ്ദീന്: 1/237). യുദ്ധം ഹറാമാക്കപ്പെട്ടിരുന്ന നാലു മാസങ്ങള് മുഴുവനും നോമ്പെടുക്കല് സുന്നത്തു തന്നെയാണെന്ന് ഇമാം ജുര്‍ജാനി(റ)യും മറ്റും ഖണ്ഢിതമായി പറഞ്ഞിട്ടുണ്ടെന്ന് ഇമാം ഇബ്നുഹജര്(റ) ശര്‍ഹുല് ഉബാബില് വ്യക്തമാക്കി (ശര്‍വാനീ: 3/461). വിശേഷ മാസങ്ങള് മുഴുവന് സുന്നത്തു നോമ്പിന് സുവര്‍ണ്ണാവസരമാണ് എന്നു പറയുമ്പോള് അതില്‍പെട്ട ദുല്‍ഹിജ്ജയിലെ 10, 11, 12, 13 ദിവസങ്ങള് (ബലിപെരുന്നാളും അയ്യാമുത്തശ്രീഖും) ഒഴിവാക്കേണ്ടതാണ്. പ്രസ്തുത ദിവസങ്ങളിലും ശവ്വാല് ഒന്നിനും (ഈദുല് ഫിത്വ്ര്) വ്രതാനുഷ്ഠാനം ഹറാമാണ് (തുഹ്ഫ:3/417, നിഹായ:3/173, ഫത്ഹുല് മുഈന്:204).


Mon Jan 25 2021 00:35:52 GMT+0530 (India Standard Time)\n2012 ജൂലൈയിൽ ഉണ്ടായ അപ്രതീക്ഷിത ഉപഭോഗ വർധനയെത്തുടർന്ന് ഗ്രിഡ‍് തകര്‍ന്നത് ഉത്തരേന്ത്യയെ പൂർണമായി ഇരുട്ടിലാക്കിയിരുന്നു.\nABH5 April 2020 4:43 AM GMT\nന്യൂഡൽഹി: ഞായറാഴ്‌ച രാത്രി ഒമ്പതിന് രാജ്യത്തെ എല്ലാ വീട്ടിലും ഒമ്പത് മിനിറ്റ് വൈദ്യുത വിളക്കുകൾ അണയ്‌ക്കണമെന്ന പ്രധാനമന്ത്രിയുടെ ആഹ്വാനം ദേശീയ വൈദ്യുതി വിതരണശൃംഖലയെ താറുമാറാക്കുമെന്ന് ആശങ്ക. പ്രധാനമന്ത്രിയുടെ ആഹ്വാനം നടപ്പാക്കാനാകില്ലെന്ന് മഹാരാഷ്ട്ര പ്രഖ്യാപിച്ചു. കുഴപ്പം മുന്നിൽക്കണ്ട് സംസ്ഥാന വൈദ്യുതി ബോർഡുകൾ പ്രത്യേക ക്രമീകരണങ്ങൾ ഏർപ്പെടുത്താനുള്ള നീക്കത്തിലാണ്.\n2012 ജൂലൈയിൽ ഉണ്ടായ അപ്രതീക്ഷിത ഉപഭോഗ വർധനയെത്തുടർന്ന് ഗ്രിഡ‍് തകര്‍ന്നത് ഉത്തരേന്ത്യയെ പൂർണമായി ഇരുട്ടിലാക്കിയിരുന്നു. രണ്ട് ദിവസം ട്രെയിൻ, മെട്രോ ഗതാഗതം അടക്കം മുടങ്ങി. മൊത്തം വൈദ്യുതിയുടെ 15 ശതമാനംവരെയാണ് വീടുകളിൽ ലൈറ്റുകൾക്ക് വേണ്ടത്. അടച്ചുപൂട്ടലിനുശേഷം പൊതു വൈദ്യുതി ഉപയോഗം 30 ശതമാനം കുറവാണ്. എന്നാല്, ഗാർഹിക ഉപയോഗം കൂടിയിട്ടുണ്ട്.\nലൈറ്റുകൾ മൊത്തം അണയ്‌ക്കുമ്പോൾ ഊർജ ഉപയോഗത്തിലുണ്ടാകുന്ന വൻ കുറവ് ദേശീയ ഗ്രിഡിൽ വ്യതിയാനത്തിന് കാരണമാകും. ഇത് നിയന്ത്രിക്കാൻ കഴിഞ്ഞില്ലെങ്കിൽ ഗ്രിഡ് തകര്‍ന്ന് വൈദ്യുതിവിതരണം തടസ്സപ്പെടും. ലൈറ്റുകൾ ഒന്നിച്ച് തെളിക്കുമ്പോഴും ഇതേ പ്രശ്‌നമുണ്ട്. ദേശീയ ഗ്രിഡിന്റെ ചുമതലക്കാരായ പവർ സിസ്റ്റംസ് ഓപറേറ്റിങ് കോർപറേഷൻ ഇക്കാര്യം ഊർജമന്ത്രാലയത്തിന്റെ ശ്രദ്ധയിൽപ്പെടുത്തി. അതീവജാഗ്രത പുലര്‍ത്താന് ജീവനക്കാര്‍ക്ക് കോര്‍പറേഷന് നിര്‍ദേശം നല്‍കി.\nപ്രധാനമന്ത്രിയുടെ ആഹ്വാനം ഗ്രിഡിനെ തകർച്ചയിലേക്ക് നയിക്കുമെന്ന് മഹാരാഷ്ട്ര ഊർജമന്ത്രി ഡോ. നിതിൻ റാവത്ത് പ്രതികരിച്ചു. രാത്രി എട്ടുമുതൽ ലോഡ് ഷെഡിങ് ഏർപ്പെടുത്താൻ ഉത്തർപ്രദേശ്, തമിഴ്‌നാട് ബോർഡുകൾ തീരുമാനിച്ചു. ലൈറ്റ് അണച്ചാലും ഊര്‍ജ ഉപയോഗം താഴാതിരിക്കാന് ഫാൻ, എസി, കംപ്യൂട്ടർ, ഫ്രിഡ്‌ജ്, ടെലിവിഷൻ എന്നിവ ഓഫ് ചെയ്യരുതെന്ന് കേന്ദ്ര ഊർജമന്ത്രാലയം നിർദേശിച്ചു.


കോവിഡിനെ പ്രതിരോധിക്കാന് സാമൂഹ്യ അകലം അനിവാര്യം: ആര്‍എസ്എസ് തലവന് – Media Ink Online\nസാമൂഹ്യ അകലം പാലിക്കുകയെന്നത് വളരെ പ്രധാനമാണെന്ന് ആര്‍എസ്എസ് തലവന് മോഹന് ഭാഗവത്. ഈ യുദ്ധം ജയിക്കാന് വേണ്ടിയുള്ളതാണെന്നും അദ്ദേഹം\nകൊറോണ വൈറസിനെ പ്രതിരോധിക്കുന്നതില് സാമൂഹ്യ അകലം പാലിക്കുകയെന്നത് വളരെ പ്രധാനമാണെന്ന് ആര്‍എസ്എസ് തലവന് മോഹന് ഭാഗവത്. ഈ യുദ്ധം ജയിക്കാന് വേണ്ടിയുള്ളതാണെന്നും അദ്ദേഹം പറഞ്ഞു.\nസ്വയംസേവകര് കൊറോണയെ പ്രതിരോധിക്കുന്നതില് മുന്നിട്ടിറങ്ങണം. മറ്റുള്ളവര്‍ക്ക് മാതൃക തീര്‍ത്താകണം അത്. സാമൂഹ്യ അച്ചടക്കം പാലിക്കുന്നതില് ഒരു വിട്ടുവീഴ്ച്ചയുമരുത്-ഹിന്ദു പുതുവര്‍ഷത്തിന്റെ ഭാഗമായി നടത്തിയ ഡിജിറ്റല് സന്ദേശത്തില് അദ്ദേഹം പറഞ്ഞു.\nമുഴുവന് ലോകവും പ്രതിസന്ധി നേരിടുകയാണ്. ഇന്ത്യയും ആഗോള പ്രശ്‌നത്തിനെതിരെ പോരാടുകയാണ്, മറ്റ് രാജ്യങ്ങളോടൊപ്പം. അതിനാല് തന്നെ സ്വയംസേവകര് ഒരു പ്രതിജ്ഞയെടുക്കേണ്ട സമയമാണിത്. രാജ്യം മുഴുവന് ഇതിനെതിരെ പോരാടുകയാണ്. നമുക്ക് ഈ യുദ്ധം ജയിക്കേണ്ടതുണ്ട്. അത് സാമൂഹ്യ ഉത്തരവാദിത്തവും കൂടിയാണ്-ഭാഗവത് പറഞ്ഞു.\nസമൂഹത്തിലെ നിയമങ്ങള് പാലിക്കുകയെന്നതാണ് ഈ പോരാട്ടത്തിലെ ഏറ്റവും പ്രധാന കാര്യം. എത്രമാത്രം സാമൂഹ്യ അകലം പാലിക്കുന്നുവോ അത്രമാത്രം പ്രതിരോധം സാധ്യമാകും. ഇതില് മാതൃക തീര്‍ക്കാന് ഓരോരുത്തരും ശ്രമിക്കണം-അദ്ദേഹം പറഞ്ഞു.\nRelated Topics:Mohan Bhagwat


HomeTechഫേസ്ബുക്കിന് പേരുമാറ്റം; മാതൃ കമ്പനിയെ 'മെറ്റ' എന്ന് വിളിച്ച് മാർക്ക് സക്കർബർഗ്\nകാലിഫോർണിയ: മാതൃ കമ്പനിയുടെ പേരിൽ മാറ്റം വരുത്തിയതായി ഫേസ്ബുക്ക്. മെറ്റ (Meta) എന്നാണ് കമ്പനിക്ക് നൽകിയിരിക്കുന്ന പുതിയ പേര്. അതേസമയം നിലവിൽ ഉപയോഗിക്കുന്ന ഫേസ്ബുക്ക് ഇൻസ്റ്റഗ്രാം, വാട്സാപ്പ് എന്നീ ആപ്പുകളുടെയും സേവനങ്ങളുടെയും പേരിൽ മാറ്റമുണ്ടാകില്ലെന്നും ഇതിന്റെ ഉടമസ്ഥാവകാശമുള്ള മാതൃ കമ്പനിയുടെ പേരിലാണ് മാറ്റം വരുത്തുന്നതെന്ന് കമ്പനി സിഇഒ മാർക്ക് സക്കർബർഗ് അറിയിച്ചു.[www.malabarflash.com]\nകമ്പനിയുടെ മാർക്കറ്റ് പവർ, അൽഗരിതം തീരുമാനങ്ങൾ, അതിന്റെ പ്ലാറ്റ്‌ഫോമുകളിലെ ദുരുപയോഗങ്ങളുടെ പൊലീസിങ് നടപടികൾ എന്നിവയുമായി ബന്ധപ്പെട്ട കാര്യങ്ങൾ നേരിട്ട് മാതൃസ്ഥാപനത്തിന് ബാധ്യതയുണ്ടാക്കുന്നത് തടയാനാണ് മാറ്റമെന്ന് സക്കർബർഗ് അറിയിച്ചു. ഫേസ്ബുക്കോ മറ്റ് ആപ്ലിക്കേഷൻ സേവനങ്ങളെയോ സംബന്ധിച്ച കേസുകളും മറ്റും ഉടമസ്ഥ കമ്പനിയെ നേരിട്ട് ബാധിക്കാതിരിക്കാനാണ് പുതിയ തീരുമാനം.\nകമ്പനിയുടെ വെർച്വൽ, ഓഗ്മെന്റഡ് റിയാലിറ്റി കോൺഫറൻസ് തത്സമയ സ്ട്രീമിങ്ങിൽ, പുതിയ പേര് മെറ്റാവേർസ് നിർമ്മിക്കുന്നതിലെ ശ്രദ്ധയെ പ്രതിഫലിപ്പിക്കുന്നുവെന്നും അദ്ദേഹം പറഞ്ഞു. ഇപ്പോൾ, തങ്ങളുടെ ബ്രാൻഡിന്റെ പേര് ഒരു ഉൽപ്പന്നത്തിന്റെ പേരുമായി ബന്ധപ്പെട്ടിരിക്കുകയാണ്. അത് നമ്മൾ ചെയ്യുന്ന എല്ലാ കാര്യങ്ങളെയും പ്രതിനിധീകരിക്കുന്നത് നിലവിലും ഭാവിയിലും ആശാസ്യമല്ല.\nഈ മാറ്റം തങ്ങളുടെ വ്യത്യസ്ത ആപ്ലിക്കേഷനുകളും സാങ്കേതികവിദ്യകളും ഒരു പുതിയ ബ്രാൻഡിന് കീഴിൽ കൊണ്ടുവരും. അതേസമയം അതിന്റെ കോർപ്പറേറ്റ് ഘടനയിൽ മാറ്റം വരുത്തില്ലെന്നും സക്കർബർഗ് കൂട്ടിച്ചേർത്തു. കാലിഫോർണിയയിലെ മെൻലോ പാർക്കിലെ ആസ്ഥാനത്ത് കമ്പനി ഒരു പുതിയ ലോഗോയും അനാച്ഛാദനം ചെയ്തു. തംബ് അപ്പ് ലോഗോയ്ക്ക് പകരം നീല ഇൻഫിനിറ്റി ഷേപ്പ് നൽകുന്ന മെറ്റ എന്നെഴുതിയതാണ് മാതൃകമ്പനിയുടെ പുതിയ ലോഗോ.\nമൂന്ന് പതിറ്റാണ്ടുകൾക്ക് മുമ്പ് ഒരു ഡിസ്റ്റോപ്പിയൻ നോവലിൽ ആദ്യമായി ഉരുത്തിരിഞ്ഞതാണ് മെറ്റാവേഴ്സ് എന്ന പദം. വ്യത്യസ്ത ഉപകരണങ്ങൾ ഉപയോഗിക്കുന്ന ആളുകൾക്ക് എത്തിപ്പെടൽ സാധ്യമാകുന്ന, പങ്കുവയ്ക്കപ്പെടുന്ന വെർച്വൽ പരിതസ്ഥിതി എന്ന ആശയത്തെയാണ് മെറ്റാവേഴ്സ് വിശാലമായി പ്രതിനിധീകരിക്കുന്നത്.\nfacebook International News Tech


വിവാദമായ കാര്‍ഷിക നിയമങ്ങള് പിന്‍വലിച്ച് പ്രധാനമന്ത്രി. ഗുരു നാനാക്ക് ജയന്തി ദിനത്തിലാണ് പ്രധാനമന്ത്രിയുടെ നിര്‍ണായക പ്രഖ്യാപനം. മൂന്ന് കാര്‍ഷിക നിയമങ്ങളും പിന്‍വലിക്കുമെന്ന് പ്രധാനമന്ത്രി അറിയിച്ചു. പാര്‍ലമെന്റിന്റെ അടുത്ത സമ്മേളനത്തില് തന്നെ ഇതുമായി ബന്ധപ്പെട്ട നടപടികള് ഉണ്ടാവും.\nകര്‍ഷക സമരം നടത്തിവന്ന സംഘടനകളെ രൂക്ഷമായ ഭാഷയില് വിമര്‍ശിച്ചുകൊണ്ടാണ് പ്രധാനമന്ത്രി നിര്‍ണായക പ്രഖ്യാപനം നടത്തിയത്. ആത്മാര്‍ത്ഥമായി കൊണ്ടുവന്ന നിയമങ്ങള് ഒരു വിഭാഗം കര്‍ഷകരില് അതൃപ്തിയുണ്ടാക്കി. കര്‍ഷകരുടെ ബുദ്ധിമുട്ടുകള് തനിക്കറിയാം. അതുകൊണ്ടാണ് നിയമം കൊണ്ടുവന്നത്.കര്‍ഷകരുടെ വരുമാനം ഇരട്ടിയാക്കണമെന്നായിരുന്നു സര്‍ക്കാര് ലക്ഷ്യമിട്ടത്. ചെറുകിട കര്‍ഷകരെ ലക്ഷ്യം വച്ചായിരുന്നു നിയമം. ശാസ്ത്രീയമായി മണ്ഡികളുടെ പ്രവര്‍ത്തനം ക്രമീകരിക്കാനായിരുന്നു സര്‍ക്കാരിന്റെ ലക്ഷ്യം. മണ്ഡികളെ ക്രമീകരിക്കാന് സര്‍ക്കാര് ശ്രമിച്ചു. എന്നാല്, ഇത് മനസ്സിലാക്കാന് ഒരു വിഭാഗം കര്‍ഷകര് തയ്യാറായില്ല. അവര് രാജ്യത്തിന്റെ വിവിധ ഭാഗങ്ങളില് സമരം സംഘടിപ്പിച്ചു. സമരത്തെ ദീര്‍ഘമായി നീട്ടിക്കൊണ്ടുപോകാന് ആഗ്രഹിക്കുന്നില്ല. അവരെ ബോധ്യപ്പെടുത്താന് ഏറെ ശ്രമിച്ചു എന്നും പ്രധാനമന്ത്രി പറഞ്ഞു.


വിദേശ പൗരനെ അപമാനിച്ച സംഭവം; കൂടുതല് പൊലീസുകാര്‍ക്കെതിരെ നടപടി | janakeeyam\nPosted on January 2, 2022 Author User1\tComment(0)\nകോവളത്ത് വിദേശ പൗരനെ അപമാനിച്ച സംഭവത്തിൽ കൂടുതൽ പോലീസുകാർക്കെതിരെ നടപടി. എസ്ഐ അനീഷ് ഉൾപ്പെടെ മൂന്ന് പോലീസുകാർക്കെതിരെ വകുപ്പുതല അന്വേഷണത്തിനാണ് നിർദേശം.\nപോലീസ്‌കാർക്കെതിരായ നടപടിക്ക് തിരുവനന്തപുരം സിറ്റി പൊലീസ് കമ്മിഷണറാണ് നിർദേശം നൽകിയത്. സംഭവത്തിൽ പോലീസ് ഉദ്യോഗസ്ഥർക്ക് വീഴ്ച സംഭവിച്ചതായാണ് പ്രാഥമിക റിപ്പോർട്ടിൽ പരാമർശിക്കുന്നതെന്നാണ് സൂചന. ഇതോടെ ഉന്നത ഉദ്യോഗസ്ഥന്റെ നേതൃത്വത്തിൽ വകുപ്പുതല അന്വേഷണം പ്രഖ്യാപിക്കാനും സാധ്യതയുണ്ട്.\nഅതേസമയം, കോവളത്തേത് പോലെ ഒറ്റപ്പെട്ട സംഭവം പോലും ഉണ്ടാവാൻ പാടില്ലെന്ന് മന്ത്രി മുഹമ്മദ് റിയാസ് ഫറഞ്ഞു. വിനോദ സഞ്ചാരികളോട് പോലീസ് വിനയത്തോടെ പെരുമാറണം. സംഭവിച്ചത് എന്താണെന്ന് ആഭ്യന്തര വകുപ്പ് പരിശോധിക്കട്ടെ എന്നും റിയാസ് പറഞ്ഞു.\nPosted on January 29, 2022 Author User1\nസംസ്ഥാനത്ത് ഇന്ന് 50,812 പേർക്ക് കോവിഡ്-19 സ്ഥിരീകരിച്ചു എറണാകുളം 11,103, തിരുവനന്തപുരം 6647, കോഴിക്കോട് 4490, കോട്ടയം 4123, തൃശൂർ 3822, കൊല്ലം 3747, മലപ്പുറം 2996, പാലക്കാട് 2748, കണ്ണൂർ 2252, ആലപ്പുഴ 2213, പത്തനംതിട്ട 2176, ഇടുക്കി 1936, വയനാട് 1593, കാസർഗോഡ് 966 എന്നിങ്ങനേയാണ് ജില്ലകളിൽ ഇന്ന് രോഗ ബാധ സ്ഥിരീകരിച്ചത്. കഴിഞ്ഞ 24 മണിക്കൂറിനിടെ 1,10,970 സാമ്പിളുകളാണ് പരിശോധിച്ചത്.സംസ്ഥാനത്തെ വിവിധ ജില്ലകളിലായി 4,98,406 പേരാണ് ഇപ്പോൾ നിരീക്ഷണത്തിലുള്ളത്. ഇവരിൽ 4,86,748 പേർ […]\nതിരുവനന്തപുരം: ജില്ലയില് ഇന്ന് 3,969 പേര്‍ക്കു കൂടി കോവിഡ് സ്ഥിരീകരിച്ചു. 2,389 പേര് രോഗമുക്തരായി. 32, 758 പേരാണ് രോഗം സ്ഥിരീകരിച്ച് ഇപ്പോള് ചികിത്സയില് കഴിയുന്നത്. ജില്ലയിലെ ടെസ്റ്റ് പോസിറ്റിവിറ്റി നിരക്ക് 28.4 ശതമാനമാണ്. ഇന്നു രോഗം സ്ഥിരീകരിച്ചവരില് 3,655 പേര്‍ക്കു സമ്പര്‍ക്കത്തിലൂടെയാണു രോഗബാധയുണ്ടായത്. ഇതില്5പേര് ആരോഗ്യ പ്രവര്‍ത്തകരാണ്. ജില്ലയില് പുതുതായി 6,265 പേരെക്കൂടി നിരീക്ഷണത്തിലാക്കി. ഇതോടെ കോവിഡുമായി ബന്ധപ്പെട്ടു ജില്ലയില് നിരീക്ഷണത്തിലുള്ളവരുടെ ആകെ എണ്ണം 83,338 ആയി. ഇന്നലെവരെ നിരീക്ഷണത്തിലുണ്ടായിരുന്ന 3,543 പേർ […]\nകെ-സ്വിഫ്റ്റിൽ നിന്നും ഇനി 50 കോടി വരെയുള്ള സംരംഭങ്ങൾക്ക് അംഗീകാരം; പോർട്ടലിന്റെ പുതുക്കിയ സംവിധാനം നിലവിൽ വന്നു


ഓർഡർ സ്റ്റാറ്റസ് നിബന്ധനകൾ | മൊയ്‌ലൈറ്റ്\nഇനിപ്പറയുന്ന നിബന്ധനകൾ ഒരു ഓർഡറിന്റെ നിലയെ സൂചിപ്പിക്കുന്നു:\nതീർപ്പുകൽപ്പിച്ചിട്ടില്ല: ഓർഡർ നിലവിൽ അപൂർണ്ണമാണ്, പേയ്‌മെന്റിനായി കാത്തിരിക്കുന്നു. ഞങ്ങൾക്ക് പേയ്‌മെന്റ് ലഭിച്ചുകഴിഞ്ഞാൽ, ഞങ്ങൾ അത് 24 മണിക്കൂറിനുള്ളിൽ സ്ഥിരീകരിച്ച് ഓർഡർ പ്രോസസ്സ് ചെയ്യാൻ ആരംഭിക്കും.\nപ്രോസസ്സിംഗ്: ഓർഡർ നൽകി. ഞങ്ങൾ ഉൽപ്പന്നങ്ങൾ തയ്യാറാക്കുന്നു, ഗുണനിലവാരം പരിശോധിക്കുകയും കയറ്റുമതിക്കായി പായ്ക്ക് ചെയ്യുകയും ചെയ്യുന്നു.\nപൂർത്തിയായി: വഴിയിൽ അല്ലെങ്കിൽ വിതരണം ചെയ്ത പാക്കേജ് ഉൾപ്പെടെ നൽകിയ ഷിപ്പിംഗ് വിലാസ ഉപഭോക്താവിന് ഓർഡർ അയച്ചു.\nറദ്ദാക്കി: ഓർഡർ റദ്ദാക്കി.\nഅടച്ചു: ഓർഡർ മടക്കി നൽകി.


Actor Vineeth files complaint over cyber fraud through Whatsapp | നടൻ വിനീതിന്റെ ശബ്ദം അനുകരിച്ച് തട്ടിപ്പ്: നർത്തകിമാർക്ക് തൊഴിൽ വാഗ്ധാനം ചെയ്തെന്ന് പരാതി - Malayalam Oneindia\n10 min ago വയനാട്ടില് ഇന്ന് 82 പേര്‍ക്ക് കോവിഡ് സ്ഥിരീകരിച്ചു; 96 പേര്‍ക്ക് രോഗമുക്തി\nUpdated: Thu, Nov 5, 2020, 14:41 [IST]\nതിരുവനന്തപുരം: നടനും നർത്തകനുമായ വിനീതിന്റെ വാട്സ്ആപ്പ് നമ്പറിൽ നിന്നെന്ന പേരിൽ വാട്സ്ആപ്പ് തട്ടിപ്പെന്ന പരാതിയുമായി നടൻ. തന്റെ വാട്സ്ആപ്പ് നമ്പറിൽ നിന്നാണെന്ന വ്യാജേന വാട്സ്ആപ്പിൽ നിന്ന് വിളിച്ച് ചില നർത്തകിമാർക്ക് തൊഴിലവസരങ്ങൾ വാഗ്ധാനം ചെയ്തെന്നാണ് പരാതിയിൽ പറയുന്നത്. സംഭവത്തിൽ വിനീത് ഡിജിപിയ്ക്ക് പരാതി നൽകുകയും ചെയ്തിട്ടുണ്ട്. അമേരിക്കയിൽ നിന്നുള്ള നമ്പറിൽ നിന്നാണ് ഫോൺ കോളുകൾ വന്നിട്ടുള്ളതെന്നാണ് സൂചന.\nശബ്ദം അനുകരിച്ച് തട്ടിപ്പ്\nവിനീതിന്റെ ശബ്ദത്തിൽ ഫോൺ കോൾ ലഭിച്ചതായി നടനോട് അടുപ്പുള്ളവർ അറിയിച്ചതിനെ തുടർന്നാണ് പരാതിയുമായി പോലീസിനെ സമീപിക്കുന്നത്. ഇത് ഗൌരവമുള്ള വിഷയമാണെന്നും ആരും തട്ടിപ്പിന് ഇരയാകാതിരിക്കുന്നതിന് വേണ്ടിയാണ് പോലീസിൽ പരാതി നൽകിയതെന്നാണ് നടനെ ഉദ്ധരിച്ച് മനോരമ ഓൺലൈൻ റിപ്പോർട്ട് ചെയ്യുന്നത്.\nസെലിബ്രിറ്റികളുടെ പേരിൽ വ്യാജ അക്കൌണ്ടുകളുണ്ടാക്കകയും തട്ടിപ്പ് നടത്തുകയും ചെയ്യുന്നത് സ്ഥിരം സംഭവങ്ങളായിക്കഴിഞ്ഞെന്നും നടിമാരുടെയോ നടന്മാരുടെയോ പേരിൽ തട്ടിപ്പ് നടത്തുമ്പോൾ ജനങ്ങൾ പെട്ടെന്ന് വിശ്വസിക്കുന്ന സാചര്യമുണ്ടെന്നും ജനങ്ങൾ ഇത്തരത്തിലുള്ള തട്ടിപ്പുകൾക്ക് ഇരയാകരുതെന്നുമാണ് വിനീത് സംഭവത്തിന് ശേഷം പ്രതികരിച്ചത്.\nലഭിക്കുന്ന മെസേജുകളെക്കുറിച്ച് എല്ലാക്കാര്യങ്ങളും വിശദമായി പരിശോധിച്ച ശേഷം മാത്രമേ തീരുമാനമെടുക്കാവൂ എന്നും വിനീത് കൂട്ടിച്ചേർത്തു. തട്ടിപ്പ് കണ്ടെത്തിയാൽ നിയമപരമായി നീങ്ങുകയും ജനങ്ങളെ അറിയിക്കേണ്ടതും തന്റെ കടമയാണെന്നും വിനീത് കൂട്ടിച്ചേർത്തു.\nനേരത്തെ നടൻ വിനീതിന്റെ ഇൻസ്റ്റഗ്രാം അക്കൌണ്ട് ആണെന്ന പേരിൽ തട്ടിപ്പ് നടന്നതും ശ്രദ്ധയിൽപ്പെട്ടിരുന്നു. ഇപ്പോഴത്തെ തട്ടിപ്പിനെക്കുറിച്ച് ഫേസ്ബുക്ക് പേജിലാണ് വിനീത് വെളിപ്പെടുത്തിയത്. സംശയാസ്പദമായ മെസേജുകൾക്ക് മറുപടി നൽകുകയോ അത്തരം കോണ്ടാക്ടുകളോട് പ്രതികരിക്കുകയോ ചെയ്യരുതെന്നും ഫേസ്ബുക്ക് പോസ്റ്റിൽ വിനീത് വ്യക്തമാക്കി. ആക്ടർ വിനീത് എന്ന പേരിലുള്ള ഒരു വാട്സ്ആപ്പ് കോണ്ടാക്ടിന്റെ സ്ക്രീൻഷോട്ടും പോസ്റ്റിനൊപ്പം നൽകിയിട്ടുണ്ട്.\ndgp complaint police celebrity\nActor Vineeth files complaint over cyber fraud through Whatsapp


Emalayalee.com - സത്യം പറയുന്നവരെ സംഘിയാക്കുമെങ്കില് താന് സംഘിയാണെന്ന് ടി.പി സെന്‍കുമാര്\nസത്യം പറയുന്നവരെ സംഘിയാക്കുമെങ്കില് താന് സംഘിയാണെന്ന് ടി.പി സെന്‍കുമാര്\nസത്യം പറയുന്നവരെ സംഘിയാക്കുമെങ്കില് താന് സംഘിയാണെന്ന് മുന് സംസ്ഥാന പൊലീസ് മേധാവി ടി.പി സെന്‍കുമാര് പറഞ്ഞു. രാഷ്ട്രീയ പാര്‍ട്ടികളുടെ പരിപാടിയില് നേരത്തെയും പങ്കെടുത്തിട്ടുണ്ട്, അന്ന് ഇല്ലാത്ത് അയിത്തം ഇപ്പോഴുണ്ടെങ്കില് അത് മാറ്റാനാണ് പരിപാടിയില് പങ്കെടുത്തതെന്നും സെന്‍കുമാര് അറിയിച്ചു.\nഅതേസമയം, ശബരിമല കര്‍മസമിതി നടത്തിയ അയ്യപ്പജ്യോതിയില് പങ്കെടുത്തതിന് പിന്നാലെ സര്‍ക്കാരിനെയും സി.പി.എമ്മിനെയും കുരുക്കുന്ന വന് വെളിപ്പെടുത്തലും സെന്‍കുമാര് നടത്തി. സംസ്ഥാന രാഷ്ട്രീയത്തെ പിടിച്ച് കുലുക്കിയ ഫോണ് ചോര്‍ത്തല് വിവാദത്തിലാണ് സെന്‍കുമാറിന്റെ വെളിപ്പെടുത്തല്. ഫോണ് ചോര്‍ത്തല് വിവാദം തുടങ്ങിയത് സി.പി.എം സംസ്ഥാന സെക്രട്ടറി കോടിയേരി ബാലകൃഷ്‌ണന് ആഭ്യന്തര മന്ത്രിയായിരുന്നപ്പോഴാണ്. അന്ന് ജേക്കബ് പുന്നൂസ് ആയിരുന്നു സംസ്ഥാന പൊലീസ് മേധാവിയെന്നും അദ്ദേഹം തുറന്നടിച്ചു. തിരുവനന്തപുരത്ത് നടന്ന ബി.ജെ.പി നവാഗത നേതൃസംഗമത്തിലാണ് സെന്‍കുമാറിന്റെ പ്രതികരണം.\nതിരുവനന്തപുരം പേരൂര്‍ക്കടയിലെ പൊലീസിന്റെ രഹസ്യകേന്ദ്രത്തില് വച്ച് പ്രമുഖരുടെ ഫോണുകള് ചോര്‍ത്തുന്നുവെന്നത് കാലങ്ങളായുള്ള ആരോപണമാണ്. എന്നാല് ഇതാദ്യമായാണ് ഫോണ് ചോര്‍ത്തല് വിവാദത്തില് പൊലീസിന്റെ ഭാഗമായിരുന്ന ഒരാള് പ്രതികരിക്കുന്നത്. സെന്‍കുമാറിന്റെ തുറന്ന് പറച്ചില് അടുത്ത ദിവസങ്ങളില് പുതിയ ചര്‍ച്ചകള്‍ക്ക് വഴിവയ്‌ക്കുമെന്ന് ഉറപ്പ്.


വീട്ടില് നിന്നും വന്നുപോകുന്ന വിദ്യാര്‍ത്ഥി കാന്റീനില് നിന്നും ഭക്ഷണം കഴിച്ചു; 20,000 രൂപ പിഴ ചുമത്തി സര്‍വ്വകലാശാല; പ്രതിഷേധം - BIGNEWSLIVE | Latest Malayalam News\nവീട്ടില് നിന്നും വന്നുപോകുന്ന വിദ്യാര്‍ത്ഥി കാന്റീനില് നിന്നും ഭക്ഷണം കഴിച്ചു; 20,000 രൂപ പിഴ ചുമത്തി സര്‍വ്വകലാശാല; പ്രതിഷേധം\nസെപ്തംബര് മൂന്നിനായിരുന്നു സംഭവം\nലഖ്‌നൗ: സര്‍വ്വകലാശാല കാന്റീനില് നിന്നും ഭക്ഷണം കഴിച്ചതിന് വീട്ടില് നിന്നും വന്നുപോകുന്ന വിദ്യാര്‍ത്ഥിക്ക് 20,000 രൂപ പിഴ ചുമത്തി. രണ്ടാം വര്‍ഷ ബിഎ വിദ്യാര്‍ഥി ആയുഷ് സിങ്ങിനാണ് ലഖ്‌നൗ സര്‍വ്വകലാശാല പിഴ ചുമത്തിയത്. സെപ്തംബര് മൂന്നിനായിരുന്നു സംഭവം.\nഹോസ്റ്റലില് താമസിക്കുന്ന വിദ്യാര്‍ത്ഥികള്‍ക്ക് മാത്രമാണ് സര്‍വ്വകലാശാല കാന്റീനില് നിന്ന് ഭക്ഷണം കഴിക്കാന് അനുമതിയുള്ളത്. എന്നാല് വീട്ടില് നിന്നുംവന്നുപോകുന്ന ആയുഷ് കാന്റീനില് നിന്നുംഅനധികൃതമായി ഭക്ഷണം കഴിച്ചു. കാന്റീനിലുണ്ടായിരുന്നവരില് ഒരാള് വിവരം കാന്റീന്റെ ചുമതലയുള്ള പ്രൊഫ. വിനോദ് കുമാര് സിങിനെ അറിയിക്കുകയായിരുന്നു.\nതുടര്‍ന്ന് സ്ഥലത്തെത്തിയ വിനോദ് കുമാര് ആയുഷിനെ കൈയ്യോടെ പിടികൂടി. വിശപ്പ് മൂലമാണ് ഭക്ഷണം കഴിച്ചതെന്നും തെറ്റ് ചെയ്തതില് മാപ്പ് പറയാമെന്നും വിദ്യാര്‍ത്ഥി പറഞ്ഞെങ്കിലും അധ്യാപകന് കേള്‍ക്കാന് തയ്യാറായില്ല. ഒരാഴ്ചയ്ക്കകം 20,000 രൂപ പിഴ അടയ്ക്കാത്തപക്ഷം അച്ചടക്ക നടപടി നേരിടേണ്ടി വരുമെന്ന് അദ്ദേഹം മുന്നറിയിപ്പ് നല്‍കി.\nആയുഷ് സിങ് കാന്റീനില് നിന്നും പതിവായി അനധികൃതമായി ഭക്ഷണം കഴിക്കാറുണ്ടെന്ന് ആരോപിച്ച അധ്യാപകന് നൂറ് രൂപയുടെ സ്റ്റാംപ് പേപ്പറില് വിശദീകരണം നല്‍കണമെന്നും വിദ്യാര്‍ഥിയോട് ആവശ്യപ്പെടുകയും ചെയ്തു. സംഭവം പുറത്തറിഞ്ഞതോടെ വിദ്യാര്‍ത്ഥികള് വന് പ്രതിഷേധവുമായി രംഗത്തെത്തിയിട്ടുണ്ട്.\nശ്രീവിദ്യയുടെ ഓര്‍മ്മയ്ക്ക് മുന്നില് ആദരാഞ്ജലി; 13-ാം ഓര്‍മ്മദിനത്തില് കുറിപ്പുമായി മന്ത്രി എകെ ബാലന്\nമൂന്നേകാല് വര്‍ഷം കൊണ്ട് സ്വന്തം കിടപ്പാടമെന്ന സ്വപ്‌നം യാഥാര്‍ത്ഥ്യമാക്കിയത് 1,37,400 കുടുംബങ്ങള്‍ക്ക്; കണക്കുകള് പുറത്ത് വിട്ട് മന്ത്രി എകെ ബാലന്


Illegal online lottery sales\nസംസ്ഥാനത്ത് നിയമം ലംഘിച്ചുള്ള ഓൺലൈൻ ലോട്ടറി വിൽപ്പന വ്യാപകം; നടപടിക്കൊരുങ്ങി ലോട്ടറി വിഭാഗം\nതിരുവനന്തപുരം: സംസ്ഥാനത്ത് നിയമം ലംഘിച്ചുള്ള ഭാഗ്യക്കുറിയുടെ (Kerala government lottery ticket ) വിൽപ്പന വ്യാപകം. വാട്സ്ആപ്, ടെലിഗ്രാം ഗ്രൂപ്പുകളിൽ ചിത്രം കൈമാറിയാണ് വിൽപ്പന. വിൽപനയ്ക്കായി പ്രത്യേക സോഷ്യൽ മീഡിയ ഗ്രൂപ്പുകൾ പ്രവർത്തിക്കുന്നതായി കണ്ടെത്തി. ഇതിനെതിരെ നിയമനടപടി സ്വീകരിക്കുമെന്ന് ലോട്ടറി വകുപ്പ് അറിയിച്ചു.\nകേരള പേപ്പർ ലോട്ടറി ചട്ടപ്രകാരം ഓണ് ലൈൻ വഴി വിൽപ്പന നിയമ വിരുദ്ധമാണെന്നിരിക്കെയാണ് ചട്ടങ്ങൾ ലംഘിച്ചാണ് ഓണ് ലൈൻ വഴിയുള്ള ലോട്ടറി (lottery) വിൽപ്പന സജ്ജീവമായി നടക്കുന്നത്. ഇങ്ങനെ വിൽക്കുമ്പോൾ ഉണ്ടാകുന്ന ചില നിയമപ്രശ്നങ്ങൾ ലോട്ടറി വകുപ്പ് ചൂണ്ടിക്കാട്ടി. സോഷ്യൽ മീഡിയ ഗ്രൂപ്പുകൾ പ്രവർത്തിക്കുന്നത് പല പേരുകളിലാണ് പ്രത്യേകിച്ച് ഡിജിറ്റൽ കേരള ലോട്ടറി എന്ന പേരിലുള്ള ഗ്രൂപ്പിലാണ് നിയമം ലംഘിച്ചുള്ള ഭാഗ്യക്കുറിയുടെ വിൽപ്പന വ്യാപകമായി പ്രവർത്തിക്കുന്നത്.\nഭാഗ്യക്കുറി ടിക്കറ്റുകളുടെ ഫോട്ടോ ഗ്രൂപ്പിൽ ഇടുന്നതാണ് ആദ്യ ഘട്ടം. തുടർന്ന് ഇഷ്ടമുള്ള നമ്പർ അഡ്‌മിനെ അറിയിച്ചാൽ ഗൂഗിൾ പേയോ ഫോൺ പേയോ വഴി പണം കൈമാറണം. ടിക്കറ്റിന് സമ്മാന തുകയുണ്ടെങ്കിൽ അത് ഓൺലൈനായി അക്കൗണ്ടിലേക്ക് അയക്കുമെന്നാണ് വാഗ്ദാനം. ഒരു ലോട്ടറി തന്നെ പല ഗ്രൂപ്പുകളിലേക്ക് വിൽക്കാനും സാധ്യതയുണ്ട്.\nസമ്മാനമടിച്ചാൽ മാത്രം ഇതിനകത്ത് തർക്കമുണ്ടാകുകയുള്ളു അതുകൊണ്ടുതന്നെ തട്ടിപ്പിന്റെ സാധ്യകൾ കൂടി ഇതിൽ കൂടുതലായി വരുന്നു. ഈ സാഹചര്യത്തിൽ നിയമലംഘനം ഉൾപ്പെടെയുള്ള വകുപ്പുകൾ ചൂണ്ടിക്കാട്ടി നിയമനടപടി സ്വീകരിക്കാനാണ് ലോട്ടറി വകുപ്പ് തീരുമാനം.\nകേരള ഭാഗ്യക്കുറിക്ക് നേരിട്ടുള്ള വിൽപ്പന മാത്രമേയുള്ളൂവെന്നും ചട്ട വിരുദ്ധമായ ഓണ് ലൈൻ ലോട്ടറി വിൽപ്പനകൾക്കെതിരെ ഉപഭോക്താക്കള് ജാഗ്രത പാലിക്കണമെന്നും നിയമനടപടി സ്വീകരിക്കുമെന്നും ലോട്ടറി ഡയറക്ടർ അഥീല അബ്ദുള്ള അറിയിച്ചു.


ഇടുക്കി അണകെട്ട് നാളെ 19 തുറക്കും അണകെട്ട് തുറക്കുന്നതിന് മുന്നോടിയായിയുള്ള നടപടി ക്രമങ്ങൾ ജില്ലാഭരണകൂടം അരംഭിച്ചു - India Vision Media\nഇടുക്കി അണകെട്ട് നാളെ 19 തുറക്കും അണകെട്ട് തുറക്കുന്നതിന് മുന്നോടിയായിയുള്ള നടപടി ക്രമങ്ങൾ ജില്ലാഭരണകൂടം അരംഭിച്ചു\nഅണകെട്ട് തുറന്നു വിടുന്നതിന് മുന്നോടിയായി ജനങ്ങൾക്ക് ജാഗ്രത നിർദേശം നാളാകുന്നതിന് നദി തീരങ്ങളിൽ നിന്നും ആളുകളെ മാറ്റി മർപ്പിക്കുന്നതിനും പൊലീസിന് തദ്ദേശ സ്വയഭരണ സ്ഥാപനങ്ങൾക്കും നിർദേശം നൽകിയിട്ടുണ്ട് .2397.38 ആൻ അണക്കെട്ടിലെ ഇപ്പോഴത്തെ ജലനിരപ്പ്\nഇടുക്കി :ജല നിരപ്പു ഉയരുന്ന സഹചര്യത്തിൽ ഇടുക്കി അണകെട്ട് 19 രാവിലെ ഏഴുമണിക്ക് തുറന്നേക്കും . അൽപ സമയം മുൻപ് കലട്രേറ്റിൽ ചേർന്ന യോഗത്തിന്റേതാണ് തിരുമാനം ഇപ്പോഴത്തെ സ്ഥിതി തുടർന്നാൽ ഇന്ന് (18) വൈകിട്ട് ആറുമണിക്ക് അണകെട്ട് തുറക്കുന്നതിന് മുന്നോടിയായി റെഡ് അലേർട്ട് പ്രഖ്യപിക്കും 19 ന് രാവിലെ അപ്പർ റൂൾ പ്രകാരം ജലനിരപ്പ് 2398.86 അടിയിലെത്തിയാൽ അണകെട്ട് തുറന്നു വിടേണ്ടി വരുമെന്ന് ജില്ലാകളക്ട്ടർ വാർത്താകുറിപ്പിൽ അറിയിച്ചു . അണകെട്ട് തുറന്നു വിടുന്നതിന് മുന്നോടിയായി ജനങ്ങൾക്ക് ജാഗ്രത നിർദേശം നാളാകുന്നതിന് നദി തീരങ്ങളിൽ നിന്നും ആളുകളെ മാറ്റി മർപ്പിക്കുന്നതിനും പൊലീസിന് തദ്ദേശ സ്വയഭരണ സ്ഥാപനങ്ങൾക്കും നിർദേശം നൽകിയിട്ടുണ്ട് .2397.38 ആൻ അണക്കെട്ടിലെ ഇപ്പോഴത്തെ ജലനിരപ്പ്.അതേസമയം നാളെ രാവിലെ 11 മണിക്ക് ഇടുക്കി ഡാം തുറക്കും – മന്ത്രി റോഷി അഗസ്റ്റിൻ പറഞ്ഞു .\nഅണക്കെട്ടിന്റെ രണ്ടു ഷട്ടറുകൾ അൻപതു സെന്റിമീറ്റർ വീതമാകും തുറന്നുവിടുക ഇടുക്കി നാകേട്ടു തുറക്കുന്നതിന് ഉപാധ്യായ ഇടുക്കിയിൽ നിന്നും ജലം ഒഴികിയെത്തുന്ന ഇടമലയാർ രാവിലെ ആറുമണിക്ക് തുറക്കും . അണകെട്ട് തുറക്കുന്നതറിന് മുന്നോടിയായി പെരിയാറിന്റെ തീരങ്ങളിൽ താമസിക്കുന്ന 66 കുടുംബങ്ങളെ മാറ്റി പറപ്പിക്കും പ്രദേശത്തെ ആളുകളിലേക്ക് വിവരങ്ങൾ കൈമാറുന്നതിനായി ഉച്ചഭാഷിനായി ഉപയോഗിച്ച അറിയിപ്പുകൾ നൽകും പെരിയാറിൽ ആളുകൾ കുളിക്കുന്നതിനു മൽസ്യ ബന്ധനത്തിനും ഇറങ്ങരുതെന്നു മന്ത്രി അറിയിച്ചു.\nഇടമലയാർ അണക്കെട്ടിന്റെ രണ്ട് ഷട്ടറുകൾ തുറക്കാനാണ് തീരുമാനം. രാവിലെ ആറ് മണിക്ക് 80 സെ.മി വീതമാകും ഷട്ടറുകൾ തുറക്കുകയെന്ന് ജില്ലാ കളക്ടർ ജാഫർ മാലിക് അറിയിച്ചു. ഡാം തുറക്കുമ്പോൾ ഏറ്റവും കൂടുതൽ ബാധിക്കുക ആലുവ, പറവൂർ മേഖലകളെയാണ്. ആശങ്കപ്പെടേണ്ട സാഹചര്യമില്ലെന്നും ഇടുക്കി ഡാം കൂടി തുറക്കുന്ന സാഹചര്യത്തിൽ അതനുസരിച്ചുള്ള ക്രമീകരണം ഒരുക്കിയെന്നും അദ്ദേഹം വ്യക്തമാക്കി. ജനങ്ങളെ മാറ്റിപ്പാർപ്പിക്കാനുള്ള സജ്ജീകരണങ്ങൾ ഒരുക്കിയിട്ടുണ്ടെന്നും കളക്ടർ ജാഫർ മാലിക് കൂട്ടിച്ചേർത്തു.\nഎറണാകുളം ജില്ലയിൽ ജാഗ്രത മന്ത്രി മന്ത്രി പി രാജീവിന്റെ നേതൃത്വത്തിൽ യോഗം ചേർന്നു.\nഡാം അലർട്ടുകളുടെ പശ്ചാത്തലത്തിൽ ജില്ലയിലെ അടിയന്തര സാഹചര്യങ്ങൾ നേരിടാൻ മന്ത്രി പി രാജീവിന്റെ നേതൃത്വത്തിൽ യോഗം ചേർന്നു. പെരിയാറിലെ ജലനിരപ്പുയർന്ന് വെള്ളം കയറാൻ സാധ്യതയുള്ള താഴ്ന്ന പ്രദേശങ്ങളിൽ കൂടുതൽ ജാഗ്രത പുലർത്തണമെന്ന് മന്ത്രി നിർദ്ദേശം നൽകി. ഇടമലയാർ ഡാമിലെ ജലനിരപ്പ് ക്രമീകരിക്കാനുള്ള നടപടികൾ സ്വീകരിക്കാനും യോഗത്തിൽ തീരുമാനമെടുത്തു.\nഇടുക്കി, ഇടമലയാർ ഡാമുകളിലെ വെള്ളം ഒരുമിച്ച് പെരിയാറിലേക്ക് ഒഴുകാതിരിക്കാനുള്ള നടപടികളാണ് സ്വീകരിക്കുന്നത്.\nപുഴയിലെ വെള്ളം സുഗമമായി ഒഴുകി പോകുന്നതിനുള്ള തടസങ്ങൾ നീക്കണമെന്ന് ഇറിഗേഷൻ വകുപ്പിനോട് മന്ത്രി നിർദ്ദേശിച്ചു. ഇത് യുദ്ധകാലാടിസ്ഥാനത്തിൽ തന്നെ നടപ്പാക്കണം. ഫിഷറീസ് വകുപ്പ് വിവിധ മത്സ്യ തൊഴിലാളി സംഘടനകൾ എന്നിവയുടെ സഹകരണം കൂടി ഉറപ്പു വരുത്തണം.\nദുരിതാശ്വാസ ക്യാമ്പുകളിൽ സന്നദ്ധ സംഘടനകളുടെയും സേവനം പ്രയോജനപ്പെടുത്താം. വേണമെങ്കിൽ കളമശ്ശേരി അതിഥി മന്ദിരത്തിൽ കൺട്രോൾ റൂം തുറന്ന് പ്രവർത്തനങ്ങൾ ഏകോപിപ്പിക്കാനും മന്ത്രി നിർദ്ദേശിച്ചു.\nഇടമലയാറിലെ ഷട്ടറുകൾ തുറക്കേണ്ടി വന്നാൽ പെരിയാറിന്റെ തീരത്തുള്ള താഴ്ന്ന പ്രദേശങ്ങളിൽ വെള്ളം കയറാൻ സാധ്യത കൂടുതലാണ്. ഈ പ്രദേശങ്ങളിൽ തദ്ദേശ സ്ഥാപനങ്ങൾ വേണ്ടത്ര കരുതലുകൾ സ്വീകരിക്കണം. കെ.എസ്.ഇ.ബി, വാട്ടർ അതോറിറ്റി വകുപ്പുകൾ വേണ്ട മുൻകരുതലുകൾ സ്വീകരിക്കണമെന്നും മന്ത്രി നിർദ്ദേശം നൽകി.\nആലുവയിൽ നടന്ന യോഗത്തിൽ കളക്ടർ ജാഫർ മാലിക്, എസ്.പി. കെ കാർത്തിക്ക്, എ.സി.പി. ഐശ്വര്യ ദോംഗ്റേ, സബ് കലക്ടർ വിഷ്ണു രാജ്, എ ഡി എം എസ്.ഷാജഹാൻ, ആലുവ തഹസിൽദാർ\nസത്യപാലൻ നായർ എന്നിവർ പങ്കെടുത്തു.


രാജ്യത്ത് 44,059 പേര്‍ക്ക് കൂടി കൊവിഡ് ബാധ; രോഗ മുക്തി നിരക്ക് 93.68 %, ദില്ലിയിൽ ആശങ്ക | Coronavirus updates 44,059 new covid cases\nരാജ്യത്ത് 44,059 പേര്‍ക്ക് കൂടി കൊവിഡ് ബാധ; രോഗ മുക്തി നിരക്ക് 93.68 %, ദില്ലിയിൽ ആശങ്ക\nDelhi, First Published Nov 23, 2020, 10:29 AM IST\nകൊവിഡ് വ്യാപനം രൂക്ഷമായ ദില്ലിയില് 24 മണിക്കൂറിനിടെ 121 മരണവും 6,746 പുതിയ കേസുകളുമാണ് റിപ്പോർട്ട് ചെയ്തത്. ഈ മാസം ഇത് നാലാം തവണയാണ് മരണം 100 കടക്കുന്നത്.\nദില്ലി: രാജ്യത്തെ കൊവിഡ് ബാധിതരുടെ എണ്ണം 91,39,866 ആയി ഉയര്‍ന്നു. പ്രതിദിന വര്‍ധന 44,059 ആണ്. 24 മണിക്കൂറിനിടെ 511 പേര് കൂടി കൊവിഡ് ബാധിച്ച് മരിച്ചതോടെ ആകെ മരണം 1,33,738 ആയി. ഇന്നലെ 41,024 പേര് രോഗ മുക്തരായതോടെ രാജ്യത്തെ ആകെ രോഗ മുക്തരുടെ എണ്ണം 85,62,641 ആയി. രോഗ മുക്തി നിരക്ക് 93.68 ശതമാനം. നിലവില് 4,43,486 പേരാണ് രാജ്യത്ത് ചികിത്സയിലുള്ളത്.\nകൊവിഡ് വ്യാപനം രൂക്ഷമായ ദില്ലിയില് 24 മണിക്കൂറിനിടെ 121 മരണവും 6,746 പുതിയ കേസുകളുമാണ് റിപ്പോർട്ട് ചെയ്തത്. ഈ മാസം ഇത് നാലാം തവണയാണ് മരണം 100 കടക്കുന്നത്. അതിനിടെ പ്രതിരോധ പ്രവർത്തനങ്ങള് ശക്തമാക്കിയിട്ടുണ്ടെന്ന് ദില്ലി സർക്കാർ അറിയിച്ചു. മന്ത്രിമാരുടെ നേതൃത്വത്തില് റോഡുകള് തോറുമുള്ള ബോധവല്ക്കരണവും തുടരുകയാണ്. മഹാരാഷ്ട്രയില് 5,753 പുതിയ കേസുകളും 50 മരണവുമാണ് 24 മണിക്കൂറില് സ്ഥിരീകരിച്ചത്. കർണാടകയില് 1704 ഉം തമിഴ്നാട്ടില് 1655 ഉം ഗുജറാത്തില് 1495 ഉം ആണ് പ്രതിദിന വര്‍ധന.\nLast Updated Nov 23, 2020, 10:31 AM IST\nസംസ്ഥാനത്ത് ഇന്ന് 6293 പേർക്ക് കൊവിഡ്; 5290 പേർക്ക് രോഗമുക്തി, 19 മരണം\nസംസ്ഥാനത്ത് ഇന്ന് 6036 പേർക്ക് കൊവിഡ്, 5173 പേർക്ക് രോഗമുക്തി, 20 മരണം\nഓൺലൈൻ റമ്മി; ബ്രാൻഡ് അംബാസിഡർമാർക്ക് ഹൈക്കോടതി നോട്ടീസ്\nസംസ്ഥാനത്ത് കൊവിഡ് വ്യാപനം നിയന്ത്രിക്കുന്നതിൽ ആരോഗ്യവകുപ്പ് പരാജയം; രൂക്ഷ വിമർശനവുമായി കെ സുരേന്ദ്രൻ\nഇ പോസ് പണിമുടക്കി; സംസ്ഥാനത്ത് റേഷൻ സംവിധാനം നിലച്ചു\nകഴിഞ്ഞ വര്‍ഷം ലംബോര്‍ഗിനി വിറ്റത് 7430 കാറുകള്\nകുതിരാൻ തുരങ്കം തുറക്കാൻ മൂന്നു മാസം വേണം; ദേശീയപാത അധികൃതർ ഹൈക്കോടതിയിൽ


Emalayalee.com - ദേവഗാന്ധാരി (കഥ: സി. എസ് ചന്ദ്രിക)\nഞാന് നീലിമ. അനാമികയും അപര്‍ണ്ണയും എന്റെ മക്കള്. രണ്ടു കുഞ്ഞു ദേവതകള്. ഇത് ഞങ്ങളുടെ കഥ.\n‘ഉടയ തമ്പുരാന് നിന്നെ സൃഷ്ടിച്ചത് ദേവതകള്‍ക്കു വേണ്ടതായ എല്ലാ ചേരുവകളോടും കൂടിയാണ്.’ നീലിമയുടെ വിടര്‍ന്ന ചിറകുകള്‍ക്കൊപ്പം പറന്ന് ദേവദാസ് പറഞ്ഞു.\nവിണ്ണില് നിന്ന് താഴേക്കു പറക്കുന്ന കിളികള് പാടിക്കൊണ്ടേയിരുന്നു.\nപ്രണയിക്കുന്നവര്‍ക്ക് വേണ്ടിയാണ് കിളികള് ഭൂമിയിലേക്ക് പുറപ്പെടുന്നത്.\nകിളികളുടെ സംഗീതത്തിന്റെ താളമാണ് പ്രണയികളുടെ ഹൃദയത്തിന്.\nഭൂമിയിലെ മരങ്ങള് കിളികളെ സ്വീകരിക്കുന്നതു പോലെ മനുഷ്യഹൃദയം പ്രണയത്തെ ഏറ്റുവാങ്ങുന്നു.\nദേവദാസ് കിളികള്‍ക്കൊപ്പം പാടുന്നു. ഹൃദയം കവിഞ്ഞ് ഉടല് കടന്ന് ഭൂമി നിറഞ്ഞ് ആകാശ നീലിമയില് ആ ഗാനം ലയിക്കുന്നു.\nപുതിയ സൂര്യന്, പുതിയ വെളിച്ചം, പുതിയ നിറങ്ങള്, പുതിയ സ്വരങ്ങള്\nഒഴുകുന്ന നീല മേഘങ്ങളില്‍പ്രണയം നിര്‍വൃതിയോടെ മയങ്ങിക്കിടക്കുകയാണ്. ആയിരം കൈകള് കൊണ്ട് സൂര്യന് വാരിപ്പുണര്‍ന്ന മേഘങ്ങള്‍ക്കപ്പുറം ചന്ദ്രന് നിര്‍ന്നിമേഷനായി ഭൂമിയിലേക്കുറ്റു നോക്കുന്നു.\n‘ആകാശം വേണോ ഭൂമി വേണോ!’\nകുട്ടികള് ആകാശവും ഭൂമിയും കളിച്ചുകൊണ്ടിരുന്നു.\nഅപര്‍ണ്ണ നീട്ടി വിളിച്ചു.\nമേഘരൂപങ്ങള് നോക്കി നിന്നു പോയഅനാമിക അതേ സ്ഥായിയില് വിളി കേട്ടു.\nദോശക്കല്ലില് മാവൊഴിച്ച്, നീലിമയും നീട്ടി വിളിച്ചു. ‘അനൂ....അപൂ....’\nരണ്ടു കുഞ്ഞിക്കിളികള് പാടിക്കൊണ്ട് പറന്നു വന്നു.\n‘ആകാശം വേണം... ഭൂമി വേണം....എനിക്ക് അമ്മേടെ പേപ്പര് ദോശ’\n‘എനിക്ക് അച്ഛന്റെ ഊത്തപ്പം.’\nഅനുവിന്റെ പേപ്പര്‍ദോശക്ക് കുഞ്ഞുള്ളിച്ചമ്മന്തിയും അപുവിന്റെ ഊത്തപ്പത്തിന് സബോളച്ചമ്മന്തിയുമുണ്ടാക്കി, ഭംഗിയില്‍വെളുത്ത പ്ലേറ്റുകളില് വെച്ചു കൊടുത്ത്‌രണ്ടു പേരും കഴിക്കുന്നതു നോക്കി നീലിമ അടുത്തിരിക്കുന്നു.\nരുചിയുടെആരാധികമാരാണ്. ആനന്ദപ്രകടനങ്ങള് രുചിയുമ്മകളായി അമ്മയിലേക്ക് ചൊരിയും രണ്ടു പേരും മത്സരിച്ച്.\nചന്ദ്രന് വീട്ടിലെത്തുന്ന നേരത്ത് നീലിമ കുട്ടികളുടെ ഉമ്മകള്‍ക്കിടയില് ചിരിച്ച് വിടര്‍ന്നിരിക്കുന്നു.\nരണ്ടു പേരും ചന്ദ്രനു നേരെ ഓരോ കഷണം ദോശയും ഊത്തപ്പവും നീട്ടിപ്പിടിച്ചിരുന്നു. അതുവാങ്ങിക്കഴിച്ച് കണ്ണു വിടര്‍ത്തി, തലയാട്ടി, ‘എന്തൊരു സ്വാദ്! അച്ഛന് കുളിച്ചിട്ടു ഇപ്പൊ വരാം’എന്നു പറഞ്ഞ് സ്വന്തം കിടപ്പുമുറിയിലേക്ക് കയറിപ്പോയി.\n‘കുട്ടികള്‍ക്ക് ചീസും ബട്ടറും വേണം. ബ്രഡും കഴിഞ്ഞു...’ നീലിമ പറഞ്ഞത് സത്യത്തില് കുട്ടികള് മാത്രമാണ് കേട്ടത്.\n‘നാളെ സ്‌കൂളീന്ന് വരുമ്പോ ബ്രെഡും ബട്ടറും മതീ ട്ടാ അമ്മേ. അല്ലേ അപുക്കുട്ടീ? ഓഫീസീന്ന് വന്നിട്ട് അമ്മക്കിത്തിരി റെസ്റ്റ് എടുക്കാലോ...’\nഅനുവിന് വാല്‍നട്ട് ബ്രഡും ബട്ടറും ദൗര്‍ബ്ബല്യം തന്നെയാണ്! നീലിമ കുസൃതിച്ചിരിയോടെ രണ്ടു പേരേയും നോക്കിക്കൊണ്ട് എഴുന്നേറ്റു.\n‘ഞാന് ശരിക്കും പറഞ്ഞതാണമ്മേ... എന്റമ്മക്ക് തീരെ റെസ്റ്റ് കിട്ടുന്നില്ല. ഓഫീസില് തന്നെ കുറേ ജോലി. വീട്ടില് വന്നാല് പച്ചക്കറികൃഷി, ഞങ്ങളെ പാട്ടു പഠിപ്പിക്കല്, ദോശയുണ്ടാക്കല്, വീടു വൃത്തിയാക്കല്, പിന്നെയും എന്തൊക്കെയാ ചെയ്യുന്നത്!\n‘വിഷമിക്കാതെ അനുക്കുട്ടീ. കൃഷിയും ഭക്ഷണമുണ്ടാക്കലുമൊക്കെ അച്ഛനും ചെയ്യുന്നുണ്ടല്ലോ’\n‘അമ്മേ, ഞങ്ങളുടെ ഫ്രണ്ട്‌സ് ഒക്കെ ചോദിക്കുന്നു, അമ്മ അവരെ പാട്ടു പഠിപ്പിക്ക്യോന്ന്. ’\nമനസ്സില് ചില കണക്കു കൂട്ടലുകള് നടത്തുകയാണ് നീലിമ.\nശമ്പളം ഏതാണ്ട് മുഴുവനും വീടിന്റെ ലോണുകളിലേക്ക് തിരിച്ചടവ് പോവുന്നു. കുട്ടികള്‍ക്ക് അത്യാവശ്യമുള്ളതും ഇഷ്ടമുള്ളതും വാങ്ങിച്ചു കൊടുക്കാന് പാടുപെടേണ്ടി വരുന്നത് എങ്ങനേയും നേരിടണം. പണത്തിന് ബുദ്ധിമുട്ടുണ്ടെന്ന് കുട്ടികള് മനസ്സിലാക്കണം, പക്ഷേ വിഷമിക്കാന് പാടില്ല.\n‘പോവല്ലേ അമ്മേ , ഞങ്ങള്‍ക്ക് കുറേ വിശേഷങ്ങള് പറയാനുണ്ട്.’\n‘എത്ര കൂട്ടുകാരുണ്ടാവും പാട്ടു പഠിക്കാന്?ചോദിച്ചിട്ട് അമ്മയോട് നാളെ പറയ്’\nകുട്ടികള് മിടുക്കികളായി വളരുന്നു.\nസ്വന്തം ആവശ്യങ്ങള് മാറ്റി വെയ്ക്കണം. വിഷമങ്ങളും പരിഭവങ്ങളും നിരാശകളുമില്ലാത്ത ജീവിതത്തില് സന്തോഷം നിറയും.\nഹൃദയംമാത്രം സദാ ചിറകടിച്ച് പറക്കുന്നു.\nദേവദാസ്ഓരോ നിമിഷവും ആ ചിറകടി കേള്‍ക്കുന്നു.\nദേവദാസ് ഫോണില് വിളിച്ചു.\n‘അമ്മ ഇപ്പൊ വരാംഅനൂ.സ്‌കൂളിലെ വിശേഷങ്ങള് എന്നിട്ട് കേള്‍ക്കാം’\nഅപര്‍ണ്ണ അമ്മയെ കെട്ടിപ്പിടിച്ച് ചിണുങ്ങി നിന്നു. കൈ കഴുകി വന്ന് അനാമിക അമ്മയ്ക്കും അപര്‍ണ്ണയ്ക്കും ഇരു കവിളിലും ഉമ്മ കൊടുത്തു.\n‘ഞാനെന്നാ അച്ഛനെ ദോശ കഴിക്കാന് വിളിക്കാം’\nഫോണില് സംസാരിച്ചു കൊണ്ട് മുകളിലത്തെ നിലയിലേക്ക് പടികള് കയറുമ്പോള് അപര്‍ണ്ണയും അമ്മയുടെ ഒപ്പം കയറി.\n‘മക്കള്‍ടെ കൂടെ ഇരിക്കായിരുന്നൂലോ...’\n‘ഞാനിപ്പൊ ആദിയെ റെയില്‍വേ സ്റ്റേഷനില് കൊണ്ടു വിട്ട് എത്തിയതേയുള്ളു.’\n‘ഞാനിവിടെ കഴിഞ്ഞ ദിവസം ആദിയുടെ കാര്യം പറയുന്നത് കേട്ടിട്ട് അനു അവളുടെ അച്ഛനോട് ചോദിക്കുന്നു, എന്തിനാ എഞ്ചിനീയറിംഗ് കിട്ടാന് ആദി ഇങ്ങനെ ഹോസ്റ്റലില് പോയി നിന്ന് പഠിച്ച് കഷ്ടപ്പെടണേന്ന്. അതൊരു സ്‌ററീരിയോടൈപ്പ് ജോലിയല്ലേ എന്ന്.’\n‘എന്നിട്ട് ചന്ദ്രനെന്തു പറഞ്ഞു’\n‘അനുവിനും അപുവിനും ഇഷ്ടമുള്ള ജോലികള് എന്തൊക്കെയാണെന്ന് ചോദിച്ചു. ചേച്ചി എന്താണോ, അതു മതി അപുവിനും.’\n‘അനു പറഞ്ഞതാ ശരീന്ന് പറയ്. ആദിക്ക് അതു തന്നെ വേണംന്ന് പറഞ്ഞാല് എന്താ ചെയ്യാ....’\n‘ഇന്നെന്തായിരുന്നു അച്ഛന്റെ സ്‌പെഷ്യല്?’\n‘പനീര് ബിരിയാണിയുണ്ടാക്കി. ആദി വയറു നിറയെ കഴിച്ചു. അവന്റെ അമ്മ ഉണ്ടാക്കിയാല് അവനിത്ര കഴിക്കില്ല.’\n‘ഊത്തപ്പത്തിന്റെ സീസണ് കഴിഞ്ഞോ!’\n‘ഊത്തപ്പം അവന് വിടോ!പുതിയതെന്തെങ്കിലും വേണമെന്ന് എനിക്ക് തോന്നീട്ട് ഇത് പുസ്തകം നോക്കിപഠിച്ചതാ അമ്മൂ!’\n‘അച്ഛന്റെ സ്‌നേഹം മുഴുവന് ആസ്വദിച്ച് വളര്‍ന്ന് വലിയ ആളാവട്ടെ ആദി.’\n‘അമ്മൂട്ടി, ഇന്നലെ പുറത്തു പോയി വന്ന് അവന് കാറില് നിന്നിറങ്ങി വീട്ടുമുറ്റത്ത് പൂച്ചക്കുട്ടികളെ നോക്കി നില്‍ക്കുമ്പോ എടുത്തു പൊക്കി തോളില് വെച്ചു നടന്നു ഞാന്. ആദിക്ക് പതിനെട്ടു വയസ്സായീന്ന് വിശ്വസിക്കാന് പറ്റുന്നില്ലെനിക്ക്.’\n‘കുട്ടികള് വേഗം വളരുകയാണ്!’\n‘അങ്ങോട്ടെത്താന് മനസ്സ് തെരക്ക് കൂട്ടാ അമ്മൂ. ആദിയുടെ എന്‍ട്രന്‍സ് എക്‌സാം ഒന്ന് കഴിഞ്ഞോട്ടെ.’\n‘കണ്ണാ, ഞാനിവിടെ വിദൂരതയിലേക്ക് നോക്കിനില്‍ക്കുന്ന നേരങ്ങളില് ഒരുമിച്ചു പറക്കുന്ന രണ്ട് അരയന്നങ്ങള്. എന്നും രാവിലെ രണ്ടും കൂടി തെക്കു നിന്നു വടക്കോട്ടു പറക്കുന്നു. സന്ധ്യയാവുമ്പോള് തിരിച്ചു പറക്കുന്നു.\n‘അവ മാനസ സരസ്സില് നിന്ന് വരുന്നതാണ് അമ്മൂ. തൂവലുകളില് നിന്ന് വെള്ളത്തുള്ളികള് വീഴുന്നില്ലേ... പ്രണയസരസ്സിലെ നീര്‍ത്തുള്ളികള്. വിണ്ണിലെവിടെയോ പോയിരുന്ന് സല്ലപിക്കുന്നു. രാത്രിയായാല് കൂടണയുന്നു. മറ്റൊരു ലോകത്തിന്റെ സന്ദേശവാഹകര്.’\n‘നമ്മള് പറക്കുന്നതു പോലെ തന്നെ. രണ്ടിനേം കാണുമ്പോ എന്റെ ഹൃദയം ആനന്ദം കൊണ്ട് സ്തബ്ധമാകുന്നു. പരിപൂര്‍ണ്ണമായ കാഴ്ച.’\n‘നമ്മുടെ പൂര്‍വ്വികരുടെ ആത്മാക്കള് നമ്മെ പറത്തിയെടുത്ത് കൊണ്ടു പോകുന്നതാണമ്മൂ. അഭൗമലോകത്താണ് നമ്മുടെ പൂര്‍വ്വികര്. അതുകൊണ്ടാണ് എപ്പോഴും പറക്കാനുള്ള മോഹം. നമ്മുടെ കാലുകള് ഭൂമിയെ സ്പര്‍ശിക്കുന്നേ ഉള്ളു... മനുഷ്യത്വം കുറവല്ലേ നമ്മളില്. വിണ്ണിലല്ലേ കണ്ണ്. ആകാശത്തെ അരയന്നങ്ങള് പറന്നു വന്ന് സൂചന തരുന്നില്ലേ. കാണാത്ത ഭാവതലങ്ങള് കാണുന്നില്ലേ, മനുഷ്യ ഇന്ദ്രിയങ്ങള് അറിയുന്നതിനപ്പുറം അറിയാനാകുന്നില്ലേ...’\n‘കണ്ണാ, നിന്റെ ഓരോ വാക്കും വരിയും ഈണവും അഴക് തികഞ്ഞ് നിറഞ്ഞ് തുളുമ്പുന്ന തീക്ഷ്ണ സ്‌നേഹത്തിന്റെ സംഗീതമാണെനിക്ക്.’\n‘കാലം മഹാനദിയാണ്. അതില്‍പ്പെട്ട് ഒഴുകിയൊഴുകി നമ്മളോരോ തീരത്തെത്തിച്ചേരുകയാണ്.’\n‘നമ്മള് രണ്ടു പേരുംകാണാന് വൈകിപ്പോയതെന്തേ എന്ന് പതിനഞ്ചു വര്‍ഷമായി ചന്ദ്രന് എന്നോട് ചോദിച്ചുകൊണ്ടിരിക്കുന്നു...ഇന്നലേയും ചോദിച്ചു.’\n‘പല ജന്മങ്ങളില് ഒരുമിച്ച് കഴിഞ്ഞ് ഈ ജന്മത്തിലും നിന്നോടൊപ്പം ജീവിക്കുന്നതു പോലെയാണെനിക്ക്. ഇവിടെ കാലം മറ്റൊന്നാണ്.’\n‘ചന്ദ്രനോട്പറയാന് ഇപ്പോഴും എനിക്ക് ഉത്തരമൊന്നും കിട്ടുന്നില്ല.’\n‘ചന്ദ്രന് എല്ലാം അറിയുന്നവനാണമ്മൂ. സ്‌നേഹം നിരുപാധികം ഉള്‍ക്കൊള്ളുന്നവര്‍ക്ക് എല്ലാം ആനന്ദമാണ്. അല്ലാത്തവര്‍ക്കാണത് വേദന നല്‍കുന്നത്.’\n‘ആഴമുള്ള പ്രണയത്തിന്റെ ഉള്‍ക്കടല് ഇങ്ങനെയായിരിക്കും.’\n‘കണ്ണാ, മൂന്ന് ദിവസായി നിനക്ക് പനി വന്നിട്ട്. ശബ്ദം ഇപ്പോഴും ശരിയായിട്ടില്ല. പനി ഇന്ന് മാറണം ട്ടോ’\n‘ഞാന് പനിയോടു പറഞ്ഞിട്ടുണ്ട് ഇന്ന് മാറാന്. പെണ്ണേ എന്തിനാ എനിക്ക് പനി തന്നേ’\n‘ചെക്കനെന്തിനാ പനി എടുത്തേ’\n‘ആവൂ...ഉത്തരം മുട്ടി. നിനക്കവിടെ പനി വന്നാല് എനിക്കിവിടെ വരില്ലേ അമ്മൂ.’\nഅമ്മയുടെ മുഖത്തേക്കുതന്നെ നോക്കി നിന്ന അപു ഫോണിന് നേരെ കൈ നീട്ടി.\n‘മക്കള്‍ക്ക് പനീര് ബിരിയാണി ഉണ്ടാക്കിക്കൊടുക്ക്. റെസിപ്പി ഞാനയച്ചു തരാം.’\nഅപുഫോണില് പൊട്ടിച്ചിരിക്കുകയും കൊഞ്ചിക്കുട്ടിയാവുകയും പാട്ടു പാടുകയും അനുവിനെ ഉറക്കെ വിളിച്ചു വരുത്തുകയും ഫോണ് കൊടുക്കുകയും ചെയ്തു.\nസ്‌നേഹത്തില് സ്‌നേഹമൊഴിച്ച് സ്‌നേഹപാത്രത്തില് വെച്ച് സ്‌നേഹ തീയില് ഈ അച്ഛന് വേവിച്ചെടുക്കുന്നത്എത്രയെത്ര വിഭവങ്ങള്!\nഫോണ് തിരികെയേല്‍പ്പിച്ച് കുട്ടികള് ബഹളം വെച്ച് താഴേക്കിറങ്ങിപ്പോവുന്നതു നോക്കി നില്‍ക്കുന്ന നീലിമയെ ദേവന് വിളിച്ചു.\nപതിവു പോലെ ദേവന്ചങ്കില് അക്ഷരങ്ങള് മുറിഞ്ഞുവീണു.\nആ വേദന നീലിമ നെഞ്ചിലേറ്റു വാങ്ങിയതാണ്.\nദേവനില് ഈ മഹാപ്രപഞ്ചത്തോളം നിറഞ്ഞ പ്രണയമുണ്ടെന്ന് തിരിച്ചറിയാനാവാത്തആദിയുടെ അമ്മയെ എപ്പോഴും ഓര്‍മ്മിക്കണം.\nഅവള് നിസ്വയായി പാടി.\n‘പ്രേമയില് യാവും മറന്തേനെ...’\nഈ ജീവിതം നിനക്കു വേണ്ടി ...\n‘എന്റെ അമ്മൂ...പ്രേമമല്ലാതെ മറ്റൊന്നും നീസ്വീകരിക്കുന്നില്ലല്ലോ...’\n‘മറ്റൊന്നും എനിക്ക് വേണ്ടാ...’\nചിറകില് നിറയെവര്‍ണ്ണങ്ങളുള്ള എന്റെ ഓമല്‍പക്ഷി\nചുണ്ടില് നിറയെ പാട്ടുകളുള്ള പൂങ്കുയില്\nഹൃത്തില് നിറയെ പൂക്കളുള്ള വസന്തര്‍ത്തു\n‘മക്കള് വിളിക്കുന്നു കണ്ണാ, നാളെ ഞായറാഴ്ച പുറത്തെവിടെയെങ്കിലും പോണംന്ന് പറഞ്ഞ് രണ്ടു പേരും അച്ഛനെ വളഞ്ഞു വെച്ച് ബഹളം കൂട്ടുന്നു!നാളെയാണ്ഇവിടെ ടൗണ്‍ഹാളില് ഗുലാം അലി പാടുന്നത്. ഹിന്ദുസേനയുടെ ഭീഷണിയുള്ളത് കൊണ്ട് ഇപ്പോഴേ ടൗണില് നിറയെ പോലീസാണ്.എന്തു പ്രശ്‌നമുണ്ടായാലും മക്കളേയും കൂട്ടി പോവണം. ഇപ്പൊവേഗം താഴേക്ക് ചെല്ലട്ടെ ട്ടാ.’\n‘ചെല്ല്...നിന്നെ മാത്രം ആലോചിച്ചാലോചിച്ച് ഞാനിവിടെയുണ്ട്അമ്മൂ...’\nപതിവു പോലെ ഞായറാഴ്ച രാവിലെ തന്നെ കുട്ടികള് കുളിച്ചൊരുങ്ങി.\nഞാനിവിടെ മഞ്ഞുതുള്ളികളില് കുതിര്‍ന്ന് പുതുതായി വിരിഞ്ഞ പൂവായി ഓരോ പ്രഭാതങ്ങളിലും നിന്നിലേക്കെത്തുന്നു.\nകാറ്റായും കുളിരായും സുഗന്ധമായും നീയെന്നെ വന്നു തഴുകുന്നു. ഞാന് നിശ്വസിച്ചാല് നിന്റെ മേല് വന്ന് തട്ടും. നിന്റെ ഉള്ളില് തട്ടിത്തൂവുന്ന ജലകണങ്ങള് എന്നില് വന്നു തൊടുന്നു...\nചിറകുകള് വിരുത്തി ആകാശത്തേക്ക് നോക്കുന്നു ഞാന്. വെളുത്ത മേഘങ്ങള്‍ക്കിടയിലൂടെ പുളഞ്ഞു പോവുന്ന അപൂര്‍വ്വ ഭംഗിയുള്ള മിന്നല്‍പ്പിണറുകള്. നമ്മുടെ പൂര്‍വ്വികരുടെ പ്രണയ തീക്ഷ്ണതയുടെ മേഘസഞ്ചാരം.\n‘എന്തു ചെയ്യുമ്പോഴും അമ്മഎപ്പോഴും ഇങ്ങനെ ആലോചിക്കുന്നതെന്താണാവോ അപു.’\n‘പാടുമ്പോഴും അമ്മ ആലോചനയിലാണ് അപു.’\n‘പാടുമ്പോ ആലോചിക്കുന്നത് സുബ്ബലക്ഷ്മീനെയാവും.’\nകുട്ടികള് നിവര്‍ത്തിയിട്ട പുല്‍പ്പായയിലേക്ക് ചമ്രം പടിഞ്ഞിരുന്ന് നീലിമ വിടര്‍ന്ന് ചിരിച്ചു.\nഅമ്മയുടെ ഹൃദയമിടിപ്പ് കുട്ടികള് അറിയുന്നു.\nഭൂമിയില് നിന്ന് വിണ്ണിലേക്ക് പറക്കുന്ന ഹൃദയം.\nഎല്ലാം നാദവും സുഗന്ധവും ചാരുതയും ഒരേയൊരു ബിന്ദുവില് കേന്ദ്രീകരിച്ച് പ്രിയപ്പെട്ടവളുടെ ഉള്ളില് സഹസ്രകോടി സൂര്യപ്രഭയോടെ അവന് നിറയുന്നു.\nപ്രണയമെന്ന സത്യമാണ്, അതിന്റെ കാന്തികബലമാണ് നമ്മെ ചേര്‍ത്തു നിര്‍ത്തുന്ന ജീവല് തന്തു. ആ തന്തു താമരനൂലിനോളം ലോലമാണെങ്കിലും പ്രണയസാഗരം കടഞ്ഞ് അമൃതെടുക്കുവാന് ശക്തിയുണ്ടതിന്.\nസംഗീതവും അങ്ങനെയാണ്.സത്യം മാത്രമാണത്. അതിന്റെ കാന്തികതയാണ് പാടുന്നവളുടെ അഴക്. ധ്യാനത്തില് നിന്ന് സംഗീതാമൃതം. അതില്ലെങ്കില് ശരീരവും ശാരീരവുമില്ല.\n‘അമ്മേ ഈ പറന്നു വരുന്ന കിളികള്‍ക്കിടയില് എവിടെ വാനമ്പാടി... കാണിച്ചു താ..’\n‘രണ്ടു പേരും കണ്ണടച്ചിരിക്ക്. എന്നിട്ട് ഉള്ളിലേക്ക് നോക്ക് . ചിറകുകള് മുളച്ചിട്ടേയുള്ളു വാനമ്പാടികള്‍ക്ക് . ഇനി കണ്ണുതുറന്ന് കുഞ്ഞുതൂവലുകളുടെ ചന്തം മാത്രം ശ്രദ്ധിച്ച് പാട്.\nകുട്ടികള് കണ്ണുതുറന്ന് പരസ്പരം വിസ്മയത്തോടെ നോക്കി. പിന്നെ അമ്മയെ നോക്കി.\nസ രി മ പ ധ സാ\nസാ നി ധാ പ മാ ഗ രി ാ സ\nപാലാഴിയില് പള്ളി കൊള്ളുന്നവനേ\nഎന്നെ അവിടുന്ന് മാനസികമായി ഇത്രയും പീഡിപ്പിക്കേണ്ടതുണ്ടോ...\nദേവഗാന്ധാരിയില് സുബ്ബലക്ഷ്മി പാടുന്നു.\nമധുരയിലെ ദേവദാസിയുടെ മകള്. അമ്മ ഷണ്‍മുഖവടിവാണ് മകളുടെ ഗുരു.\nആ രത്‌നത്തെ വിവാഹം കഴിച്ച് സദാശിവം മദ്രാസിലേക്ക് കൊണ്ടു പോയി. തമിഴ് ബ്രാഹ്മണ വധുവായി അലങ്കരിക്കപ്പെട്ടു സുബ്ബലക്ഷ്മി.\nഎന്നില് കരുണാകടാക്ഷം ചൊരിയാന് സന്മനസ്സ് കാണിക്കണേ...\nപ്രണയിച്ച പുരുഷനോട് ചേരാനാവാതെയുള്ള ജീവിതത്തിന്റെ പ്രയാണം. സംഗീതത്തിന്റേയുംപ്രണയത്തിന്റേയും മഹാധ്യാനത്തില്‍അലങ്കാരങ്ങളുടെ നിറങ്ങളില്ലാതെ, ഭാരമൊഴിഞ്ഞ് നഗ്നമായ ആത്മാവുംശരീരവുംജീവിതവുമറിഞ്ഞ് അചഞ്ചലയായിസുബ്ബലക്ഷ്മി പാടുന്നു. ആരേയും ഭയക്കാതെ തന്റെ പ്രിയപ്പെട്ടവന് കത്തുകളെഴുതിക്കൊണ്ടിരുന്നു.1\nഅങ്ങയുടെ കുഞ്ഞു എഴുതുന്നത്...\nഇവിടെയിരുന്ന് ആ കയ്യക്ഷരങ്ങളിലും സംഗീതത്തിലും ഞാന് മുത്തം വെയ്ക്കുന്നു.\nഅങ്ങയുടെ ചിത്രത്തെ ആലിംഗനം ചെയ്യുകയും വിതുമ്പുകയും ചെയ്യുന്നു.\nഞാനിവിടെ എന്നും അങ്ങയെ സ്വപ്നം കാണുന്നു.\nഒരു നിമിഷത്തേക്ക് പോലും അങ്ങയില് നിന്നെന്നെ വേര്‍പിരിക്കാനാവുകയില്ല.\nഎന്റെ കണ്ണനില് നിന്നൊന്നും ഞാന് മറച്ചു വെയ്ക്കുകയില്ല. എനിക്ക് ജീവിതത്തില് സന്തോഷമുണ്ടായിരുന്നില്ല...ഇപ്പൊള് ഒരേയൊരു സത്യം മാത്രമാണുള്ളത്. അങ്ങയുടെ സന്തോഷമാണ് ഇപ്പോഴെന്റേയും സന്തോഷം.\nഎന്റെ സ്‌നേഹം ഒരിക്കലും മാറുകയില്ല...ഞാന് മരിച്ചുപോയതിനു ശേഷം അങ്ങത് തിരിച്ചറിയും.\nഎനിക്ക് പണം വേണ്ട. ആ സ്‌നേഹം മാത്രം മതി.\nസര്‍വ്വപ്രണയിനി പാടിക്കൊണ്ടേയിരിക്കുന്നു. ആകാശഗംഗ തെളിഞ്ഞും വിശുദ്ധമായും നിറഞ്ഞൊഴുകുന്നു ഭൂമിയിലേക്ക്.\nആ സംഗീതം ഭക്തിയുടെ നിറവായിവാഴ്ത്തപ്പെടുകയാണ്.\nസൂബ്ബലക്ഷ്മിയുടെ മുഖത്ത് പുഞ്ചിരി നിറഞ്ഞ് തെളിഞ്ഞു നിന്നു.\nപ്രണയം ഭക്തിയുടെ നിറവു തന്നെയാണ്!\nആത്മാവില് നിന്നുണരുന്നപ്രണയവും സംഗീതവും ഭൂപ്രദേശങ്ങളോ, ഭാഷകളോ, മതങ്ങളോ ജാതിയോസദാചാരനിയമങ്ങളുടെഅതിരുകളോ അറിയുകയില്ല.\n‘അമ്മേ’ കുഞ്ഞുങ്ങള് രണ്ടും ഒന്നിച്ച് വിളിച്ചു. ‘അമ്മയെന്താണ് ആലോചിക്കുന്നത്!’\n‘സുബ്ബലക്ഷ്മിയും ജി എന് ബാലസുബ്രമണ്യവും ഒരുമിച്ചഭിനിച്ച് പാടിയ ഒരു പാട്ടുണ്ട്. ക്ലാസ്സ് കഴിഞ്ഞ് അമ്മ ആ പാട്ട് കേള്‍പ്പിച്ചു തരാം.’2\nനീലിമ നിറഞ്ഞ കണ്ണും നിറഞ്ഞ പുഞ്ചിരിയുമായി കുട്ടികളെ നേരിട്ടു.\nക്ലാസ്സ് തീരുന്നതു വരേയും പുഞ്ചിരിച്ചുകൊണ്ട് നീലിമ പാടുകയും കുട്ടികള് അതീവശ്രദ്ധയോടെ ഒപ്പം പാടുകയും ചെയ്തു.\nഅനുവും അപുവും‘പ്രേമയില് യാവും മറന്തേനൈ’ കേട്ടതിന്റെ പിറ്റേന്നാണ്ടീച്ചര്‍മാര് കുട്ടികളുടെ സ്‌കൂള് ഐഡന്റിറ്റി റെക്കോര്‍ഡില് പൂരിപ്പിക്കാനുള്ള വിവരങ്ങള് ശേഖരിച്ചത്.\nകുട്ടികള് മതം, ജാതി, അച്ഛന്റെ പേര് ഒക്കെ കൃത്യമായി പൂരിപ്പിച്ചു തീരുന്നതോടെ സ്‌കൂള് വിടാനുള്ള കൂട്ടമണിയടിച്ചു. തീരാത്തവര് തീര്‍ക്കാന് തിരക്കിട്ടെഴുതി.\nഒമ്പതാം ക്ലാസ്സ് എ യില് നിന്ന് അനാമികയും ഏഴാംക്ലാസ്സ് എയില് നിന്ന് അപര്‍ണ്ണയും ബാഗുമെടുത്ത് പുറത്തിറങ്ങി സ്‌കൂള്‍ബസ്സിനടുത്തേക്ക് നടന്നു. പിന്നില് നിന്ന് തിരക്കിട്ടു വന്ന അനാമികയുടെ ടീച്ചറും അപര്‍ണ്ണയുടെ ടീച്ചറും കുട്ടികളെ രണ്ടു പേരേയും പിന്‍വിളി വിളിച്ച് തിരിച്ചു നിര്‍ത്തി.\n‘ഈ ഫോമിലെ വിവരങ്ങള് ഇങ്ങനെയെഴുതിയാലെങ്ങനെയാ! റൈറ്റിംഗ് ദ ഫോം ലൈക് ദിസ്! വാട്ടീസ് ദിസ്സ്!’ കോണ്‍വെന്റ് ഇംഗ്ലീഷില് ടീച്ചര്‍മാര് രണ്ടും ഒരേ സമയം ചോദിച്ചു.\n‘നോ റിലിജിയന്, നോ കാസ്റ്റ്. അച്ഛന്റെ പേര്‌ചോദിച്ചതെഴുതാതെ അമ്മയുടെ പേരു മാത്രം! എന്താ കുട്ടീ ഇത്.’ അതും കോറസായിരുന്നു. രണ്ടു ടീച്ചര്‍മാരും ഒരേ പോലെ പറഞ്ഞതിന്റെ അത്ഭുതത്തില് അവര് ഒരേ പോലെ പരസ്പരം നോക്കി.\n‘തരൂ ടീച്ചര്. അച്ഛന്റെ പേരും കൂടി എഴുതി തരാം.’\nഅപര്‍ണ്ണ എഴുതി. ദേവദാസ്.\nകുട്ടികള് പൂരിപ്പിച്ച രണ്ടു പേരുകളും നോക്കി ടീച്ചര്‍മാര് പിന്നേയും കോറസ് പാടി. ‘ഇതെന്താ ഇങ്ങനെ? അച്ഛന്‍മാരുടെ പേരുകള് വേറെ വേറെ! അതെങ്ങനാ?’\n‘അയ്യോ ഞങ്ങടെ ബസ്സ്!’ തിരിഞ്ഞുനോക്കിപ്പറഞ്ഞ് കുട്ടികള് രണ്ടും കൈ കോര്‍ത്തു പിടിച്ച് ചിരിച്ചുകൊണ്ട് ഓടിപ്പോയി ബസ്സില് കയറി.\nടീച്ചര്‍മാര് രണ്ടും അവിടെ തന്നെ നിന്നു. അവരോട് പിന്നെയും പൊടുന്നനെയെന്തോ ചോദിക്കാനായി, ഗാ എന്ന നിലയില് വായും പൊളിച്ച്.\nനീലാകാശത്ത് ചാഞ്ഞുതുടങ്ങുന്ന സൂര്യന്റെ വിശേഷപ്പെട്ട ആലിംഗനത്തിനു വേണ്ടി മേഘങ്ങള് ആരവം തുടങ്ങിക്കഴിഞ്ഞിരുന്നു. കുട്ടികള് ബസ്സില് നിന്ന് തല പുറത്തേക്കിട്ട് ആകാശത്തേക്ക് നോക്കി.അപ്പോള്‍ഇളം നീല മേഘപടലത്തില് നിന്ന് ചുവന്ന സൂര്യന് പെയ്തിറങ്ങി കുട്ടികളുടെ മുഖത്തെ കൂടുതല് ഭംഗിയുള്ളതാക്കി.\nMS സുബ്ബലക്ഷ്മി പ്രമുഖകര്‍ണ്ണാടക സംഗീതജ്ഞന് ജി. എന്. ബാലസുബ്രമണ്യത്തിനെഴുതിയ പ്രണയം നിറഞ്ഞ ഇരുപത് കത്തുകള് ടി. ജെ എസ് ജോര്‍ജ്ജിന്റെ M S,aLife in Music എന്ന പുസ്തകത്തില് പ്രസിദ്ധീകരിച്ചിട്ടുണ്ട്.\n‘പ്രേമയില് യാവും മറന്തേനൈ...’, 1940 ല് സദാശിവം തിരക്കഥയെഴുതി നിര്‍മ്മിച്ച‘ ശകുന്തളൈ’ എന്ന തമിഴ് സിനിമയില് എം എസ് സുബ്ബലക്ഷ്മിയും ജി. എന് ബാലസുബ്രമണ്യവും ഒരുമിച്ചഭിനയിച്ച് പാടിയ പാട്ട്.


Emalayalee.com - നീലച്ചിറകുള്ള മൂക്കുത്തികൾ ... 12 സന റബ്സ്\nനീലച്ചിറകുള്ള മൂക്കുത്തികൾ ... 12 സന റബ്സ്\nസംഭവബഹുലമായ തന്‍റെ നീണ്ട ദിവസം ദാസിനെ തളര്‍ത്തിയിരുന്നു. തിരികെ വന്നതും അയാള് ഉറങ്ങാനായി പോയി. പക്ഷെ കലുഷമായ ചിന്തകള് ഉറക്കത്തെ കുറേനേരം പുറത്ത് നിറുത്തിയതേയുള്ളൂ. മിലാന്‍റെ കോളുകള് അടിച്ചു നിന്നുകൊണ്ടിരുന്നു. തിരിച്ചു വിളിച്ചു എന്തെങ്കിലും പറയാന് അയാള്‍ക്ക് തോന്നിയതുമില്ല.\nദാസ് ഫോണ് എടുക്കതായപ്പോള് അല്പം വല്ലായ്മ തോന്നിയെങ്കിലും പിന്നീട് മിലാന് തന്‍റെ തിരക്കുകളിലേക്ക് അലിഞ്ഞു. രണ്ട് ദിവസത്തിന് ശേഷം അവള്‍ക്ക് ദുര്‍ഗാ ഗാര്‍മെന്റ് ഉടമസ്ഥ ദുര്‍ഗാ രാജ്നാഥുമായുള്ള കൂടിക്കാഴ്ചയ്ക്ക് കളമൊരുങ്ങി. മിലാന് അവരെ അങ്ങോട്ട് പോയിക്കാണാന് ആണ് തീരുമാനിച്ചത്. മനുഷ്യര് ജീവിക്കുകയും ജോലി ചെയ്യുകയും അതിജീവനത്തിന്റെ അതിരുകള് വരയ്ക്കുകയും ചെയ്യുന്നത് അറിയാന് അവരുള്ളിടങ്ങള് ആണ് ഏറ്റവും നല്ലതെന്ന് അവള് മനസ്സിലാക്കിയിരുന്നു. ദുര്‍ഗാ രാജ്നാഥ് ചുറുചുറുക്കുള്ള ഒരു ടിപ്പിക്കല് നോര്‍ത്തിന്ത്യന് പെണ്‍കുട്ടിയായിരുന്നു.\nസാരികളും ഇന്നര് ഗാര്‍മെന്റ്കളും കൂടുതലും അവരുടെ തറികളില് തന്നെയാണ് നെയ്യുന്നത്. വിശാലമായ തറികളില് നൂലുകളും നിറങ്ങളും വിടരുന്നത് മിലാനെ ദുര്‍ഗ കൊണ്ടുനടന്നു കാണിച്ചുകൊടുത്തു. വിലക്കുറവില് ഇതെല്ലാം മുംബൈയിലോ ചെന്നൈയിലോ കിട്ടുമെന്നിരിക്കെ ഇവിടെ തറികള് സ്ഥാപിച്ചത് എന്തുകൊണ്ടായിരിക്കുമെന്ന് മിലാന് ചിന്തിക്കാതിരുന്നില്ല. സംസാരിച്ചതില് നിന്നും ദുര്‍ഗയുടെ അമ്മയുടെ ആഗ്രഹത്തില് നിന്നുമാണ് ഇത്തരം ആശയം ഉടലെടുത്തത് എന്നവള്‍ക്ക് മനസ്സിലായി. കൂടുതല് ആളുകള്‍ക്ക് ജോലി നല്‍കുക എന്ന ഉദ്ദേശ്യത്തോടെയാണ് ദുര്‍ഗ പലതും ഫോക്കസ് ചെയ്യുന്നത്.\nചുറ്റിനടന്നു വന്നതിനുശേഷം ദുര്‍ഗയും മിലാനും അഭിമുഖമായി ഇരുന്നു. ദുര്‍ഗയുടെ ഓഫീസ് മുറിയില് കൈത്തറിയുടെ ചെറിയൊരു മാതൃക ഉണ്ടാക്കിവെച്ചിരുന്നത് ആരിലും കൌതുകമുണര്‍ത്തുന്നതായിരുന്നു.\n“മിസ് മിലാന്, ചെയ്യുന്ന പ്രവൃത്തിയുടെ വ്യാപ്തി തുടക്കത്തില് ഞാന്‍പോലും മനസ്സിലാക്കിയിട്ടില്ലായിരുന്നു. കുറച്ചു വീടുകളില് സാനിട്ടറി നാപ്കിന് നല്‍കാനായിരുന്നു ആദ്യം പ്ലാന്. അതും കുറഞ്ഞ വിലയില്. അതിനു മുന്‍പ് ഞാന് ആ തെരുവില് പോയിട്ടില്ലായിരുന്നു. ആദ്യ ദിവസം വാനില് അങ്ങോട്ട് പോയപ്പോള്‍ത്തന്നെ അവിടത്തെ സ്ത്രീകളും പുരുഷന്മാരും കുട്ടികളുമെല്ലാം വളരെ ഡിഫ്ഫറന്റ് ആണെന്ന് മനസ്സിലായി.”\n“നടാഷയെ ദുര്‍ഗയ്ക്ക് ആദ്യമേ അറിയാമായിരുന്നോ?” മിലാന് ചോദിച്ചു.\n“യെസ്, അവരെ ആദ്യം കണ്ടത് ഒരു ആശുപത്രിയില് വെച്ചാണ്. അവരുടെ കൂട്ടത്തിലെ ഒരു കുട്ടിയെ ഹോസ്പിറ്റലില് കൊണ്ട് വന്നിരിക്കയായിരുന്നു. വളരെ ക്രൂരമായി ആക്രമിക്കപ്പെട്ട ഒരു കുട്ടി. കഷ്ടി പത്ത്പതിനഞ്ച് വയസ്സേ കാണൂ. നിലയ്ക്കാത്ത രക്തപ്രവാഹവും ക്ഷതങ്ങളുമേറ്റ് മരണവക്കില് ആയിരുന്നു ആ കുട്ടി. നടാഷ ആ കുട്ടിയെ രക്ഷിക്കാന് കിണഞ്ഞ് പരിശ്രമിക്കുന്നുണ്ടായിരുന്നു. ഞാന് ആദ്യം കരുതിയത് അവരുടെ ബന്ധുവോ മറ്റോ ആണെന്നായിരുന്നു.”\n“എന്നിട്ട്? എന്തായിരുന്നു ആ കുട്ടിയുടെ അവസ്ഥക്ക് കാരണം....”\n“കാരണം റേപ് തന്നെ.....”\n“റേപ്.....?” മിലാന് മനസ്സിലാകാത്ത പോലെ ദുര്‍ഗയെ നോക്കി. “റേപ് എങ്ങനെ.... ഇവര് അങ്ങനെ അല്ലാതെതന്നെ ആളുകളെ സ്വീകരിക്കുന്നില്ലേ. ഐ മീന്, സ്വീകരിക്കുന്നവരല്ലേ? അവരെ റേപ് ചെയ്യേണ്ട ആവശ്യം വരുന്നില്ലല്ലോ..”\nദുര്ഗ മിലാനെ നോക്കി ഒന്ന് ചിരിച്ചു. “മിസ് മിലാന്, നിങ്ങള് അവരുടെ ജീവിതത്തെക്കുറിച്ച് വേണ്ടത്ര മനസ്സിലാക്കിയിട്ടില്ല. കൊല്‍ക്കത്തയിലെ മാത്രമല്ല , ആ നഗരം സന്ദര്‍ശിക്കുന്ന ഓരോ പ്രബലരായ പുരുഷന്മാരും അവരെ ചുറ്റിക്കറങ്ങുന്ന സ്ത്രീകളും അവര് നയിക്കുന്ന ബിസിനസ്സ് കൊഴുപ്പിക്കാന് ഇരയാക്കുന്നത് ഈ തെരുവിനെയാണ്. സ്വന്തം ഇഷ്ടത്തിന് പുരുഷന്മാരെ തെരഞ്ഞെടുക്കാനുള്ള സ്വാതന്ത്ര്യം ഈ തൊഴിലില് പോലും ഇല്ല. ഒരിക്കല് ഇവിടെ എത്തിച്ചേര്‍ന്നാല് ഇഷ്ടങ്ങള് വാടിക്കരിയുന്നു. തേടിവരുന്നവരുടെ ഇഷ്ടങ്ങള്‍ക്കാണവിടെ മുന്‍തൂക്കം. ഓരോ കുട്ടികളേയും സ്ത്രീകളേയും ആവശ്യക്കാരുടെ ഇഷ്ടമനുസരിച്ച് കൊണ്ടുപോകുകയാണ്.”\n“കേട്ടിട്ടുണ്ട്; ഈ കുട്ടിക്ക് എന്ത് പറ്റിയതാണ്?”\n“ഇതുപോലെയുള്ള തെരഞ്ഞെടുപ്പില് ഈ കുട്ടി ഉണ്ടായിരുന്നു. നരധമനായ ആരോ അതിനെ പിച്ചിക്കീറി. പണം കൊടുത്തുകഴിഞ്ഞാല് സ്ത്രീശരീരത്തില് എന്തും ചെയ്യാം എന്ന ബ്രൂട്ടാലിറ്റിക്കു പുറമേ സാഡിസം കൂടി ഒന്ന് ചേര്‍ന്നാല് എങ്ങനെയുണ്ടാകും?” ദുര്‍ഗാ അല്‍പനേരം കണ്ണടച്ചിരുന്നു. “ആ കുട്ടി പിന്നീട് റിക്കവര് ചെയ്തു. ജീവിതകാലം മുഴുവനും ശാരീരിക പ്രശ്നങ്ങളും അതിലുപരി മാനസിക പ്രശ്നങ്ങളും വേട്ടയാടുമെന്ന് ഉറപ്പല്ലേ...”\nഇത്തരം കുട്ടികള് വളരുമ്പോള് രണ്ട് തരത്തില് അവരുടെ മാനസികാവസ്ഥ മാറുന്നു എന്ന് മിലാന് ഓര്‍ത്തു. ഒന്നുകില് തകര്‍ന്നുപോകുന്നു. അല്ലെങ്കില് എന്തും നേരിടാനുള്ള തന്റേടവും, അടക്കിയും ഭരിച്ചും നിറുത്താനുള്ള ഗര്‍വ്വും മൃദുലഭാവങ്ങളോടുള്ള പുച്ഛവും! അങ്ങനെയാകുമ്പോള് അവരിലേക്ക് എത്തുന്നവരെയെല്ലാം വേട്ടയാടി അടക്കിവെക്കാനുള്ള ത്വര വര്‍ദ്ധിക്കുന്നു. പിന്നീടു വരുന്നവരെ മുന്പേയുള്ളവര് കീഴടക്കുന്നു. ഓരോ ‘മാ’ കളും ഉണ്ടാകുന്ന വഴികള് ഓര്‍ത്ത് മിലാന് കുറച്ച് നേരം നിശബ്ദയായിരുന്നു.\nകൊച്ചുകുട്ടികളുടെ മനസ്സില് എന്തായിരിക്കും അപ്പോള്? കുട്ടികളെ നല്ല വസ്ത്രങ്ങള് ധരിപ്പിച്ച് പൂചൂടി പൊട്ട് തൊടീച്ച് കാത്തുനിര്‍ത്തിയിട്ടിരിക്കുന്ന വാഹനങ്ങളില് കയറ്റിവിടുന്ന സ്ത്രീകളെ ഈ ഭൂമിയിലെ ഏറ്റവും സ്നേഹമൂറുന്ന കണ്ണുകളോടെ ആ കുട്ടികള് ആ നിമിഷം നോക്കിയിരിക്കില്ലേ. ഉല്‍സവപ്പറമ്പുകളിലേക്ക് ചുവന്ന മിഠായികള് വാങ്ങാന് പോകുന്ന സന്തോഷത്തോടെ പോകുന്ന കുട്ടികള്....... അവസാനം ചതഞ്ഞരഞ്ഞ് ഇരുമ്പിന് മുള്ളുകള് ആഴത്തില് പടര്‍ന്ന വേലികള്‍ക്കുള്ളില് എന്നെന്നേക്കുമായി തടവിലാക്കപ്പെടുന്നു. പിന്നീടെപ്പോഴും അവരുടെ വഴിയില് വരുന്ന സ്ത്രീകളിലും പുരുഷന്മാരിലും എന്തഭയമാണ് അവര്‍ക്ക് പ്രതീക്ഷിക്കാനാവുക?\n“ഞാന് പറഞ്ഞു വന്നത്..” ദുര്‍ഗയുടെ ശബ്ടം കേട്ട് മിലാന് ചിന്തയില് നിന്നും ഞെട്ടിയുണര്‍ന്നു.\n“ ആദ്യം കുറഞ്ഞ വിലയില് അവിടെ നാപ്കിന് വില്‍ക്കാന് ശ്രമിച്ച ഞാന് പിന്നീട് തീരുമാനം മാറ്റുകയായിരുന്നു. കാരണം അവിടെ ഓരോ സ്ത്രീയും അവര്‍ക്ക് വീതിച്ചു കിട്ടിയ മുറിയില് ജീവിതം വരച്ചിട്ടത് കണ്ടപ്പോള് വീണ്ടും അവരിലേക്ക് ഒരു ബാധ്യത കൂടി അടിച്ചേല്‍പ്പിക്കാന് തോന്നിയില്ല. മറ്റാരുടെയും സൗജന്യങ്ങളോ സഹതാപമോ അവര്‍ക്ക് ഇഷ്ടവുമല്ല. അവര്‍ക്ക് കിട്ടുന്ന പണത്തിന്റെ നല്ലൊരു ഓഹരി കൈപ്പറ്റാന് അവരുടെയൊക്കെ നാടുകളില് ഒരു കുടുംബം കാത്തിരിക്കുന്നു. അതുകൊണ്ട് ഞാന് ഫ്രീ ആയി വിതരണം ചെയ്യാനുള്ള കാര്യങ്ങള് ആലോചിച്ചു. എന്നെ സഹായിക്കാന് തയ്യാറുള്ളവരെ കണ്ടുപിടിച്ചു. സോനാഗച്ചി എന്ന പേര് കേട്ടപ്പോള് മുഖം തിരിച്ചവരായിരുന്നു സ്ത്രീകള് പോലും . പക്ഷെ പ്രതീക്ഷിക്കാത്ത പലരും കൂടെ നിന്നു.\nസാനിറ്ററി നാപ്കിന് മാത്രമാല്ല ടോയിലറ്റു ഉത്‌പന്നങ്ങളും ഞങ്ങള് എത്തിക്കാന് പ്ലാനിട്ടു. നടാഷയെ ബോധ്യപ്പെടുത്തിയെടുക്കല് ശ്രമകരമായിരുന്നു. അവരുടെ വിശ്വാസം നേടുക എളുപ്പമല്ല. അവിടത്തെ വീടുകളില് ഒരു മുറിയില് അഞ്ചും ആറും പേരുണ്ട്. അവരുടെ മാസമുറകളാണ് അവര് നേരിടുന്ന ഏറ്റവും ഗുരുതരമായ പ്രശ്നമെന്ന് തോന്നി. അതുകൊണ്ടാണ് ഞാന് ഇത്തരത്തില് ചിന്തിച്ചത്.”ദുര്‍ഗാ രാജ്നാഥ് പറഞ്ഞു നിര്‍ത്തി മിലാനെ നോക്കി.\nമിലാന്‍റെ മുന്നില് ആ കാഴ്ചകള് നിറഞ്ഞു. നീളത്തില് കെട്ടിയ അഴകളില് തൂങ്ങുന്ന വസ്ത്രങ്ങളാണ് മറ്റൊരു കട്ടിലില് നിന്നുള്ള മറവ്! അങ്ങനെ കൂട്ടിയിട്ട കടുംനിറങ്ങളുടെയും നരച്ച സ്വപ്നങ്ങളുടേയും മുകളില് അവര് കയറിയിരിക്കുന്നു. പൌഡറും വിയര്‍പ്പും പാന്‍പരാഗും ബോഡിലോഷനും രൂക്ഷഗന്ധമുള്ള പെര്‍ഫ്യൂമുകളും എല്ലാം കൂടിക്കലര്‍ന്ന മുറികളില് ഏഴോ എട്ടോ മനുഷ്യര് തിങ്ങിപ്പാര്‍ക്കുന്നു.\nശുദ്ധവായുവിനെക്കുറിച്ചുള്ള അവരുടെ സങ്കല്പം എന്തായിരിക്കും?\n“പക്ഷെ, മിസ് മിലാന്, ഞാന് ഇതെല്ലാം പറഞ്ഞെങ്കിലും അവര് അത്രയും നിസ്സഹായരാണെന്ന് കരുതേണ്ട കേട്ടോ, ഇവരില് പല സ്ത്രീകളും കല്‍ക്കത്തയുടെ സ്പന്ദനം നിയന്ത്രിക്കുന്നവരും ആണ്.” ദുര്‍ഗ ചെറുചിരിയോടെ പറഞ്ഞു.\n“അതും കേട്ടിട്ടുണ്ട്...നമ്മുടെ സമൂഹം പോലെ തന്നെ ഇവിടെയും പാവപ്പെട്ടവരും പണക്കാരും ഉണ്ടെന്ന്....”\n“അങ്ങനെയെന്ന് മുഴുവനും പറയാനും പറ്റില്ല മിസ് മിലാന്. ഇവിടെ കൂടുതല് റോള് സ്വാധീനത്തിന് ആണ്. അധികാരകേന്ദ്രങ്ങളുടെ പള്‍സ് അറിഞ്ഞു കൂടെ നില്‍ക്കാനും അവര്‍ക്ക് വേണ്ടുന്നത് എത്തിച്ചു കൊടുക്കാനും അങ്ങനെ അവരെ കൂടെ നിര്‍ത്താനും ഇവര്‍ക്കും പ്രത്യേക കഴിവുകളുണ്ട്. അതില് കൂടുതല് ശോഭിക്കുന്നവര്‍ക്ക് കൂടുതല് തിളങ്ങാം. പണത്തേക്കാള് കൂടുതലായി....” ദുര്‍ഗ ഓര്‍മ്മിപ്പിച്ചു.\n“നക്ഷത്ര വേശ്യകള് എന്നും പാവപ്പെട്ട വേശ്യകള് എന്നും കേട്ടിട്ടില്ലേ.... അത് തന്നെ...” അവള് കൂട്ടിച്ചേര്‍ത്തു.\nമിലാന് മുന്നോട്ടാഞ്ഞിരുന്നു പറയാന് തുടങ്ങി. “എനിക്കവരുടെ കുടിവെള്ളപദ്ധതിയില് പങ്കാളിയാകണമെന്നുണ്ട്. അതിന് വേണ്ടിയാണ് പ്രധാനമായും അവരെ സഹായിക്കുന്നവരെ കാണാന് ശ്രമിക്കുന്നത്.” മിലാന് താനുദ്ദേശിക്കുന്ന കാര്യങ്ങളെക്കുറിച്ചും അതിന് വേണ്ടിവരുന്ന ധനസമാഹാരണത്തെക്കുറിച്ചും അവരുടെ ഏരിയയില് ഇപ്പോഴുള്ള ബുദ്ധിമുട്ടുകളെക്കുറിച്ചുമൊക്കെ പറഞ്ഞു. രണ്ട്പേരും ഏറെ നേരം സംസാരിച്ചു. എന്തെങ്കിലും ചെയ്യാന് ആഗ്രഹമുള്ള വ്യക്തിയാണ് ദുര്‍ഗ എന്നത് മിലാനെ സന്തോഷിപ്പിച്ചു.\nപിരിയാന് നേരം തന്റെ പേര്‍സണല് നമ്പര് കൊടുത്തു മിലാന് പറഞ്ഞു. “ദുര്‍ഗാ, നിങ്ങള്‍ക്ക് എപ്പോള് വേണമെങ്കിലും എന്നെ വിളിക്കാം... ഒരു ഡയലിനപ്പുറം ഞാനുണ്ട്.”\nദുര്‍ഗ ചിരിച്ചു. മാത്രമല്ല മിലാനെ ആ മുറിയില് നിന്നും കാര് വരെ അനുഗമിക്കുകയും ചെയ്തു.\nമടങ്ങുന്ന വഴി കാറില് വെച്ച് മിലാന്‍റെ ഫോണ് അടിച്ചു. അമ്മ!\n“എന്താ അമ്മാ.... വിശേഷങ്ങള് പറ....”\n“നിന്‍റെ കാസനോവ മടങ്ങിയെത്തിയോ? ഡല്‍ഹിയില് പോയതായി കാണുന്നല്ലോ...” ശാരിക ചോദിച്ചു.\n“ഇല്ലമ്മാ, എന്നെ വിളിച്ചില്ല. അവര് അമ്മയും മകനും ഒരുമിച്ചല്ലേ. ശല്യപ്പെടുത്തേണ്ടല്ലോന്ന് ഞാനും കരുതി.”\n“ശരി നീ വീട്ടിലേക്കു വാ, കുറെ നാളായില്ലേ വീട്ടില് വന്നിട്ട്..... കുറച്ച്ദിവസം കഴിഞ്ഞു മടങ്ങിപ്പോകാം.” അവര് പറഞ്ഞു.\n“ചില കാര്യങ്ങള്‍ക്കൂടി ഉണ്ടമ്മേ, അത് കഴിഞ്ഞ് വരാം. രണ്ട് ദിവസമേ പറ്റൂ, എക്സാം തുടങ്ങാറായി. ഉടനെ തിരികെയും വരണം.”\n“എങ്കില് നീ എക്സാം കഴിഞ്ഞു വന്നാല് മതി. വെറുതെ യാത്രാക്ഷീണം ഉണ്ടാക്കേണ്ട. എത്ര ദിവസം ഉണ്ട് നിന്റെ എക്സാം, എന്ന് തുടങ്ങും?”\n“ടൈംടേബിള് നോക്കിയില്ല, അമ്മാ..., പോയിട്ട് നോക്കിയിട്ട് വിളിക്കാം....” അവള് പറഞ്ഞു.\nറൂമിലെത്തിയ മിലാന് തന്‍റെ എക്സാം ഡേറ്റ് പരിശോധിച്ചു. ഏപ്രില് അവസാനത്തോടെ തുടങ്ങി മെയ് ആദ്യവാരം പരീക്ഷകള് അവസാനിക്കും. അത് കഴിഞ്ഞാല് ജൂണില് റിനു പറഞ്ഞ അമേരിക്കന് പ്രോഗ്രാമിന് വേണമെങ്കില് തനിക്ക് പങ്കെടുക്കാവുന്നതേയുള്ളൂ. എന്നാല് അതിനും മുന്നേ വിദേത് തീരുമാനം പറഞ്ഞാല് മാത്രമേ എല്ലാ ഡേറ്റുകളും നിശ്ചയിക്കാനും പറ്റൂ..\nഅന്ന് വൈകീട്ട് പുറത്ത് മുറ്റത്തുള്ള ചെടികളില് തൊട്ട് തലോടി നടക്കവേ മിലാന് വീണ്ടും ദാസിനെക്കുറിച്ചോര്‍ത്തു. എന്തുകൊണ്ടാണ് വിദേത് ഇത്‌വരെ തിരിച്ചു വിളിക്കാത്തത്. അമ്മയെ കണ്ടതിനു ശേഷം വിവാഹക്കാര്യം എല്ലാവരെയും അറിയിക്കാമെന്ന് പറഞ്ഞിട്ട്.... അമ്മ എന്ത് പറഞ്ഞിരിക്കും... ചിലപ്പോള് സമ്മതിച്ചുകാണില്ലേ.... അല്ലെങ്കില് മകള് എന്തെങ്കിലും ഉടക്ക് പറഞ്ഞിരിക്കുമോ..... ഫ്ലൈറ്റില് ഒരുത്തി കൂടെ ഉണ്ടായിരുന്നല്ലോ. അവളെ എന്താക്കിയോ എന്നും അറിഞ്ഞില്ല. ഇനി അതിലെങ്ങാന് വഴുതി വീണിരിക്കുമോ...\nഛെ..... മിലാന് തന്‍റെ ചിന്തകളെക്കുറിച്ച് ഓര്‍ത്ത് ചിരിവന്നു. വിദേത് കൊച്ചുകുട്ടിയല്ലല്ലോ ഇത്തരം സില്ലി കാര്യങ്ങളില് പതറാന്....\nചെടികളില്‍നിന്നും കുറച്ച് കടുംനിറങ്ങളുള്ള പൂക്കള് പറിച്ചെടുത്ത് അവള് മുറിയിലേക്ക് നടന്നു. ബെഡ്റൂമിലെ ഫ്ലവര്‍വേസിലെ വെള്ളം മാറ്റി പുതിയവെള്ളം നിറച്ച് അതിലേക്ക് അല്പം പെര്‍ഫ്യൂം തുള്ളികള് ഇറ്റിച്ചു. തണ്ടുകള് ഒതുക്കി ഇതളുകള് വിടര്‍ത്തി വേസിലേക്ക് ഇറക്കിവെച്ചു. വേഷം മാറി കിടക്കയിലേക്ക് കയറിക്കിടന്നു. അങ്ങനെ കിടന്നവള് ഉറങ്ങിപ്പോയി.\nഫോണ് തുടര്‍ച്ചയായി റിംഗ് ചെയ്യുന്നത് കേട്ടാണ് പാതിരാവില് എപ്പോഴോ അവളുര്‍ണര്‍ന്നത്. ദാസ് ആയിരുന്നു ഫോണില്.\n“ഹലോ...” ഉറക്കച്ചടവോടെ അവള് ഫോണ് എടുത്തു. “ഉറങ്ങിയോ.....?” അയാളുടെ ശബ്ദം വളരെ അകലെനിന്നപോലെ കേട്ടു.\n“സാരമില്ല. എവിടെയാ ഇപ്പോള്.... എന്താ വിളിക്കാഞ്ഞത്...?” മിലാന് എഴുന്നേറ്റിരുന്നു. ലൈറ്റ് ഓഫ് ചെയ്തില്ലെന്നും ഒന്നും കഴിച്ചില്ലെന്നും അവളോര്‍ത്തു.\n“വീട്ടില്‍ത്തന്നെ. രണ്ട് ദിവസം വളരെ തിരക്കായിപ്പോയി. ആകെ ക്ഷീണവും..... വിളിക്കാന് കഴിഞ്ഞില്ല.” അല്‍പ്പം ക്ഷമാപണമുണ്ടായിരുന്നു ആ ശബ്ദത്തില്.\n“ഓക്കേ... സാരമില്ല. ആര് യൂ ഓക്കേ?” മിലാന് അനേഷിച്ചു. അവള് എഴുന്നേറ്റു ഹാളിലേക്ക് നടന്നു.\n“യെസ്.... അവിടെ എന്താ വിശേഷം?” അയാള് ആരാഞ്ഞു. കുറെക്കാര്യങ്ങള് സംസാരിച്ച് ഹാളിലും മുറിയിലും അവള് നടന്നു. എന്തുകൊണ്ടോ തനൂജ തന്‍റെ വീട്ടില് വന്ന കാര്യം പറയാന് ദാസ് മടിച്ചു. ഈ രാത്രിയില് അങ്ങനെയൊരു വിഷയം പറഞ്ഞാല് മിലാന് എങ്ങനെ എടുക്കുമെന്ന് അയാള്‍ക്ക് സംശയമുണ്ടായിരുന്നു. പകരം അയാള് മകളേയും മേനകയെയും അമ്മയേയും കുറിച്ചെല്ലാം പറഞ്ഞു.\n“ചിലപ്പോള് ഉടനെ യുഎസ് പോകേണ്ടിവരും.... ഐപിഎല്ലിന്റെ ചില പ്രധാന കാര്യങ്ങള്‍ക്ക് പോകേണ്ടതുണ്ട്. അടിക്കടി മീറ്റിംഗ്, യാത്രകള്, സമയം എന്‍റെ നിയന്ത്രണത്തില് നില്‍ക്കുമെന്ന് തോന്നുന്നില്ല.” അയാള് പറഞ്ഞു.\n“വിവാഹം ഈ തിരക്കുകള് കഴിഞ്ഞിട്ട് പോരെ?” റായ് വിദേതന്റെ ചോദ്യം പെട്ടെന്നായിരുന്നു.


സൗരവ് ഗാംഗുലിക്ക് കീഴില് ലഭിച്ച പിന്തുണ തനിക്ക് ധോണിയുടേയും കോഹ്‌ലിയുടേയും ക്യാപ്റ്റന്‍സിയില് നിന്നും ലഭിച്ചില്ലെന്നും യുവരാജ് സിംങ്...\n01 Apr, 2020 at 04:27 AM\nഇന്ത്യന് ക്രിക്കറ്റിലെ എക്കാലത്തേയും മികച്ച ഓള്‍റൗണ്ടര്‍മാരില് ഒരാളായ യുവരാജ് സിംങ് തന്റെ പ്രിയ ക്യാപ്റ്റന് ആരെന്ന് വ്യക്തമാക്കി. കോഹ്‌ലിയേക്കാളും ധോണിയേക്കാളും തനിക്ക് പ്രിയം സൗരവ് ഗാംഗുലിയുടെ നായകത്വമാണെന്നാണ് യുവി തുറന്നുപറഞ്ഞത്. സൗരവ് ഗാംഗുലിക്ക് കീഴില് ലഭിച്ച പിന്തുണ തനിക്ക് ധോണിയുടേയും കോഹ്‌ലിയുടേയും ക്യാപ്റ്റന്‍സിയില് നിന്നും ലഭിച്ചില്ലെന്നു കൂടി യുവരാജ്‌സിംങ് സ്‌പോര്‍ട്‌സ്റ്റാറിന് നല്‍കിയ അഭിമുഖത്തില് വ്യക്തമാക്കി.\nഇന്ത്യന് ക്രിക്കറ്റില് വലിയ മാറ്റങ്ങള്‍ക്ക് തുടക്കമിട്ട നായകനായാണ് ഗാംഗുലി അറിയപ്പെടുന്നത്. വാതുവെപ്പ് വിവാദങ്ങളെ തുടര്‍ന്ന് മുഖം നഷ്ടപ്പെട്ട ഇന്ത്യന് ക്രിക്കറ്റ് തിരിച്ചുവന്നത് ഗാംഗുലിയുടെ കാലത്താണ്. ഏത് വേദിയിലും എതിരാളികള് ആരായാലും പോരാട്ടവീര്യം നഷ്ടപ്പെടാത്ത സംഘമായി ടീം ഇന്ത്യയെ പരുവപ്പെടുത്തിയത് ദാദയുടെ നേതൃപാടവമായിരുന്നു. നിലവില് ബി.സി.സി.ഐ പ്രസിഡന്റാണ് സൗരവ് ഗാംഗുലി.\nആവശ്യമെങ്കില് ക്വാറന്‍റൈന് സൗകര്യങ്ങള്‍ക്കായി ഈഡന് ഗാര്‍ഡന് സ്റ്റേഡിയം വിട്ടുനല്‍കും- സൗരവ് ഗാംഗുലി\n2000ത്തില് ക്യാപ്റ്റനായി കളിച്ച ആദ്യ ഐ.സി.സി ടൂര്‍ണ്ണമെന്റില് തന്നെ ഗാംഗുലിയും സംഘവും ഫൈനല് കളിച്ചിരുന്നു. അന്ന് ആസ്‌ട്രേലിയക്കെതിരെ പതിനെട്ടുകാരനായിരുന്ന യുവരാജ് സിംങ് നടത്തിയ പ്രകടനമാണ് പിന്നീട് ടീമില് അദ്ദേഹത്തിന്റെ സ്ഥാനം ഉറപ്പിച്ചത്. 2001ല് തുടര്‍ച്ചയായി പതിനാറ് ടെസ്റ്റുകള് ജയിച്ച് ഇന്ത്യയിലെത്തിയ ആസ്‌ട്രേലിയക്ക് അടിപതറിയത് ഗാംഗുലിയുടെ ടീമിനോടായിരുന്നു.\nഇടക്കാലത്ത് നഷ്ടമായിരുന്ന പോരാട്ടവീര്യം ഇന്ത്യ വീണ്ടെടുത്തത് 2002ല് ലോഡ്‌സില് നടന്ന നാറ്റ്‌വെസ്റ്റ് സീരീസിലായിരുന്നു. അന്ന് ഇംഗ്ലണ്ടിനെതിരെ തോല്‍വിയുടെ വക്കത്തു നിന്നും യുവരാജും കെയ്ഫും ചേര്‍ന്ന് ഇന്ത്യയെ ജയിപ്പിച്ചപ്പോള് ഗാംഗുലിയുടെ ജേഴ്‌സി ഊരിയുള്ള ആഘോഷം ക്രിക്കറ്റിന് മറക്കാനാവില്ല. 2003ല് ഏകദിന ലോകകപ്പില് ഇന്ത്യയെ ഗാംഗുലി രണ്ടാം തവണ ഫൈനലിലെത്തിച്ചു. എന്നാല് ഏകപക്ഷീയമായ ഫൈനലില് ആസ്‌ട്രേലിയ ഇന്ത്യയെ മറികടക്കുകയായിരുന്നു.\n2007ലും 2011ലും ഇന്ത്യ ലോകകപ്പുകള് നേടിയപ്പോള് തിളങ്ങിയത് യുവരാജ് സിംങായിരുന്നു. അപ്പോഴേക്കും ഗാംഗുലിയെന്ന കളിക്കാരനും ക്യാപ്റ്റനും സജീവ ക്രിക്കറ്റില് നിന്നും പിന്‍വാങ്ങിയിരുന്നു. 'വലിയ പിന്തുണയാണ് ക്യാപ്റ്റനെന്ന നിലയില് ഗാംഗുലിയില് നിന്നും ലഭിച്ചത്. പിന്നീട് മഹി വന്നു. ഇരുവരേയും താരതമ്യം ചെയ്യുക ദുഷ്‌കരമാണ്. കൂടുതല് ഓര്‍മ്മകളുള്ളത് ഗാംഗുലിയുടെ കാലത്താണ്. അത്ര പിന്തുണ പിന്നീട് മഹിയില് നിന്നും വിരാടില് നിന്നും ലഭിച്ചില്ല'യുവരാജ് സിംങ് സ്‌പോര്‍ട്‌സ്റ്റാറിന് നല്‍കിയ അഭിമുഖത്തില് പറഞ്ഞു.\nYuvraj SinghSourav Ganguly


Malayalam news || രഞ്‌ജിത് മഹേശ്വരിയുടെ അര്‍ജുന അവാര്‍ഡ് അട്ടിമറിച്ചത് ഗൂഡാലോചനയോ, ഉത്തരേന്ത്യന് ലോബിയോ?\nരഞ്‌ജിത് മഹേശ്വരിയുടെ അര്‍ജുന അവാര്‍ഡ് അട്ടിമറിച്ചത് ഗൂഡാലോചനയോ, ഉത്തരേന്ത്യന് ലോബിയോ?\nചുണ്ടിനും കപ്പിനുമിടയില് നഷ്ടപ്പെടുക എന്ന പ്രയോഗം അക്ഷരാര്‍ത്ഥത്തില് സംഭവിക്കുകയായിരുന്നു രഞ്‌ജിത് മഹേശ്വരിയുടെ അര്‍ജുന അവാര്‍ഡിന്റെ കാര്യത്തില്. ട്രിപ്പിള് ദേശീയ ചാമ്പ്യനും ഏഷ്യന് ഗ്രാന്‍പ്രീയിലെ സ്വര്‍ണജേതാവുമായ രഞ്‌ജിത് അവാര്‍ഡ് ഏറ്റുവാങ്ങാന് ഏറ്റുവാങ്ങാന് ഏതാനും മണിക്കൂറുകള് ശേഷിക്കെയാണ് അവാര്‍ഡ് മരവിപ്പിച്ചിരിക്കുകയാണെന്ന് അറിയിപ്പു കിട്ടുന്നത്.\nരഞ്‌ജിത് നേരത്തെ ഉത്തേജക മരുന്ന് പരിശോധനയില് പരാജയപ്പെട്ടുവെന്നു കാണിച്ചുള്ള ഒരു കത്തിന്റെയും അതേത്തുടര്‍ന്നുള്ള വാര്‍ത്തയുടെയും പേരിലായിരുന്നു കായികമന്ത്രാലയത്തിന്റെ ഈ നടപടി. വിശദമായ പരിശോധനകള്‍ക്കു ശേഷം പ്രഖ്യാപിക്കപ്പെട്ട അവാര്‍ഡ് മരവിപ്പിക്കാന് തീരുമാനിക്കുമ്പോള് നാണം കെട്ട് തല കുമ്പിടുന്നത് കേരളമാണ്. ഞെട്ടിപ്പോയെന്നാണ് രഞ്‌ജിത് പ്രതികരിച്ചത്. മുംബെയിലും ഡല്‍ഹിയിലും പിടിയിലായ കൂട്ടബലാത്സംഗക്കേസിലെ പ്രതികളോടു ചെയ്‌തതിലും ക്രൂരമായിപ്പോയി ഈ 'സമ്മാനം' എന്നും രഞ്‌ജിത് പറഞ്ഞു.\n2008-ല് കൊച്ചിയില് നടന്ന ദേശീയ അത്‌ലറ്റിക് മീറ്റില് രഞ്‌ജിത് ഉത്തേജക മരുന്ന് ഉപയോഗിച്ചിരുന്നുവെന്ന് ചില മാധ്യമങ്ങള് റിപ്പോര്‍ട്ട് ചെയ്‌തിരുന്നു. ഇതേത്തുടര്‍ന്നു നടത്തിയ പരിശോധനയില് പോസീറ്റീവ് ആണെന്നു കണ്ടെത്തുകയും മൂന്നു മാസത്തേയ്‌ക്ക് മത്സരങ്ങളില്‍നിന്ന് വിലക്കുകയും ചെയ്‌തിരുന്നു. എന്നാല്, മൂന്നുമാസത്തെ വിലക്ക് ശിക്ഷയായി കണക്കാക്കാനാവില്ലെന്ന് സ്‌പോര്‍ട്‌സ് രംഗത്തുള്ളവര് പറയുന്നു. അര്‍ജുന അവാര്‍ഡ് മാനദണ്ഡത്തിലും ഇക്കാര്യം പറയുന്നുണ്ടെന്നും ഇവര് ചൂണ്ടിക്കാട്ടുന്നു. രഞ്‌ജിത്തിനെ വിലക്കിയ സമിതിയാണ് അര്‍ജുന അവാര്‍ഡിനായി ശിപാര്‍ശ ചെയ്‌തതും.\nഅവാര്‍ഡ്‌ദാന ചടങ്ങില് പങ്കെടുക്കരുതെന്നും അന്വേഷണത്തിന് ശേഷം നിരപരാധിയെന്നു കണ്ടാല് മറ്റൊരു അവസരത്തില് അവാര്‍ഡ് നല്‌കാം എന്നുമാണ് സ്‌പോര്‍ട് അതോറിറ്റി ഓഫ് ഇന്ത്യ അറിയിച്ചത്. കായികരംഗത്ത് കനത്ത സംഭാവന നല്‌കുന്ന കേരളത്തിലെ താരങ്ങളെ പ്രമുഖ അവാര്‍ഡുകളില്‍നിന്നെല്ലാം ഒഴിച്ചുനിര്‍ത്തുന്നുവെന്ന് നേരത്തെ തന്നെ ആരോപണമുണ്ടായിരുന്നു. ടോം ജോസിന് ഇക്കുറി അര്‍ജുന അവാര്‍ഡ് നല്‌കാതിരുന്നതും ഏറെ വിമര്‍ശനത്തിനും വിവാദത്തിനും ഇടയാക്കിയിരുന്നു.


cm on lock down ലോക്ക് ഡൗണില് സഹകരിച്ചതിന് നന്ദി; മൂന്നാം തരംഗം ഒഴിവാക്കാന് ബഹുജന കൂട്ടായ്മ വേണമെന്ന് മുഖ്യമന്ത്രി\nലോക്ക് ഡൗണിനോട് സഹകരിച്ച എല്ലാവരോടും നന്ദി പറയുന്നതായി മുഖ്യമന്ത്രി പിണറായി വിജയന്. ലോക്ക് ഡൗണ് പിന്‍വലിച്ചാലും കൊവിഡ് പെരുമാറ്റ ചട്ടം പാലിക്കണം. ഡെല്‍റ്റ വൈറസ് കാരണം രോഗം ഭേദമായവരിലും വാക്‌സീന് എടുത്തവരിലും രോഗബാധ ഉണ്ടായേക്കാം. ഇത്തരക്കാരില് കഠിനമായ രോഗലക്ഷണവും മരണസാധ്യതയും കുറവാണ്. വാക്‌സിന് എടുത്തവരും രോഗം ഭേദമായവരും കൊവിഡ് പെരുമാറ്റ ചട്ടം പാലിക്കണമെന്നും മുഖ്യമന്ത്രി പറഞ്ഞു.\nഅതിവ്യാപനമുള്ള ഡെല്‍റ്റ വൈറസിന്റെ സാന്നിധ്യം സംസ്ഥാനത്തുണ്ട്. മറ്റൊരു ലോക്ക്ഡൗണിലേക്ക് സംസ്ഥാനത്തെ തള്ളിവിടാതിരിക്കാന് ബഹുജന കൂട്ടായ്മ വേണം. കൊവിഡ് ചികിത്സയ്‌ക്കൊപ്പം കൊവിഡ് ഇതര രോഗികള് ചികിത്സയ്ക്ക് വരുന്നുണ്ട്. കൊവിഡ് രോഗികളുടെ എണ്ണം കുറഞ്ഞാല് സര്‍ക്കാര് ആശുപത്രികളില് കൊവിഡ് ഇതര രോഗികളെ കൂടുതലായി പരിചരിക്കും. ആരും ആശങ്കപ്പെടേണ്ടതില്ലെന്നും മുഖ്യമന്ത്രി വ്യക്തമാക്കി.\nടെലിമെഡിസിന് സംവിധാനം കൂടുതല് വിപുലീകരിക്കും. മൂന്നാം തരംഗത്തെ പറ്റി അതിശയോക്തി കലര്‍ന്ന റിപ്പോര്‍ട്ടുകളില് ഭയപ്പെടേണ്ട. അതിനെ നേരിടാന് സര്‍ക്കാര് ശ്രമം നടത്തുന്നുണ്ടെന്നും മുഖ്യമന്ത്രി അറിയിച്ചു.\nStory Highlights: lock down


ഭാര്യയുടെ കാമുകൻ 60 കോടി നഷ്ടപരിഹാരം നൽകണം; അപൂർവ വിധി: സംഭവിച്ചത് | Love | USA | Court\nഭാര്യയുടെ കാമുകൻ 60 കോടി നഷ്ടപരിഹാരം നൽകണം; അപൂർവ വിധി: സംഭവിച്ചത്\nസ്വന്തം ലേഖകൻ July 30, 2018 12:40 PM IST\nബിസിനസും കുടുംബവും ഒരുപോലെ തകർത്ത ഭാര്യയുടെ കാമുകനെതിരെ കോടതിയിൽ പരാതി നൽകി മുൻഭർത്താവ്. എല്ലാവാദങ്ങളും കേട്ട കോടതി അവസാനം കാമുകന് ശിക്ഷവിധിച്ചു. ഒന്നും രണ്ടുമല്ല, 60 കോടി രൂപ. തന്‍റെ ഭാര്യയുമായി അവിഹിതം പുലര്‍ത്തിയ കാമുകനാണെന്നും നഷ്ടപരിഹാരം വേണമെന്നുമുള്ള ഭര്‍ത്താവിന്‍റെ ആവശ്യം കോടതി അംഗീകരിക്കുകയായിരുന്നു. അമേരിക്കയിലാണ് സംഭവം.\nഭര്‍ത്താവായ കാത്ത് കിങ് ആണ് കോടതിയില് പരാതി നല്‍കിയത്. ടെക്സാസില് താമസിക്കുന്ന കത്ത് കിങ്ങും ഡാനിയല് കിങ്ങും ഭാര്യാ ഭര്‍ത്താക്കന്‍മാരായിരുന്നു. കാത്ത് കിങ്ങിന്‍റെ മാര്‍ക്കറ്റിങ് കമ്പനിയിലായിരുന്നു ഡാനിയൽ കിങ്ങ് ജോലിചെയ്തിരുന്നത്. കമ്പനിയില് ഇവർക്ക് ഷെയറുമുണ്ടായിരുന്നു. 33 കാരിയായ തന്നേക്കാള് 15 വയസ് കൂടുതലുള്ള സഹപ്രവര്‍ത്തകനായ ഫ്രാങ്കോയുമായി ഡാനിയല് അവിഹിത ബന്ധം പുലര്‍ത്തിയിരുന്നു. ഇത് മനസിലാക്കിയ കാത്ത് ഡാനിയലുമായി അകന്നു. ആറ് വര്‍ഷം നീണ്ട വിവാഹ ബന്ധത്തില് കാത്ത് കിങ്ങിനും ഡാനിയല് കിങ്ങിനും ആറ് വയസുള്ള കുട്ടിയുണ്ട്.\nഭാര്യയുടെ അവിഹിതം കണ്ടെത്തിയ ശേഷം കാത്ത് കിങ്ങിന്‍റെ ബിസിനസ് തകരുകയും കമ്പനി പൂട്ടുന്നതിന്‍റെ വക്കുവരെ എത്തുകയും ചെയ്തു. തുടര്‍ന്നാണ് കാത്ത് കിങ് ഫ്രാങ്കോയ്ക്കും ഡാനിയലിനുമെതിരെ കോടതിയില് കേസ് ഫയല് ചെയ്തത്. ഇരുവരും വേര്‍പിരിയുമ്പോള് ഷെയര് കൈമാറ്റം കൊണ്ട് കമ്പനിക്ക് നഷ്ടമുണ്ടായെന്നും കോടതി കണ്ടെത്തി. അതോടൊപ്പം നഷ്ടപരിഹാരമായി കോടതി ചുമത്തിയത് അറുപത് കോടിയോളം രൂപയും. കാമുകനായ ഫ്രാങ്കോയ്ക്കാണ് കോടതി പിഴ വിധിച്ചത്.\n'ബലി കൊടുക്കാനുള്ള ആട് എത്തിയോ'; ഖഷോഗി വധത്തിന് മുൻപുള്ള ഓഡിയോ; റിപ്പോർട്ട്\nഅമ്യൂസ്മെന്റ് പാർക്കിലെ റൈഡിൽ നിന്നും യുവതി താഴേക്ക്; അമ്പരപ്പ്; വിഡിയോ വൈറൽ\nഏഴ് ഷുഗർ ഡാഡിമാർ; അമ്പരപ്പിക്കുന്ന വരുമാനം; ആഡംബരജീവിതം വെളിപ്പെടുത്തി പതിനെട്ടുകാരി\nഒറ്റ പ്രസവത്തിൽ 17 കുട്ടികൾ! ആ വാർത്ത വ്യാജം; സത്യമിത്\nപതിനാലുകാരിയുടെ മുറിയിൽ ദിവസങ്ങളോളം ഒളിച്ചുകഴിഞ്ഞു; യുവാവ് പിടിയിൽ\n‘വാവെയ്’ക്ക് ട്രംപിന്റെ കൂച്ചുവിലങ്ങ്; കോടികളുടെ നഷ്ടക്കണക്ക് പറഞ്ഞ് ചൈനീസ് കമ്പനി\nകുറ്റവാളികളെ ചൈനയ്ക്ക് കൈമാറുന്ന വിവാദ ബില്; വൻപ്രതിഷേധം\n'രക്തദാനം ജീവദാനം'; ഇന്ന് ലോകരക്തദാതാക്കളുടെ ദിനം\nപ്രളയാനന്തര പുനർനിർമാണം; കേരളത്തിന് ഉത്തമമാതൃകയായി നേപ്പാൾ\nമന്ത്രവാദിയെ പ്രണയിച്ച് നോര്‍വേ രാജകുമാരി; കടുത്ത രോഷമുയര്‍ത്തി രാജ്യജനത: വിവാദം


Janmabhumi| ഭാരതീയ വ്യാപാരി വ്യവസായി സംഘം പ്രതിഷേധ ധര്‍ണ്ണ നടത്തി\nJuly 29, 2021, 03:03 p.m.\nകണ്ണൂരില് നടന്ന ധര്‍ണ്ണ കെ.ജി. ബാബു ഉദ്ഘാടനം ചെയ്തു. ഭാരതീയ വ്യാപാരി വ്യവസായി സംഘം കണ്ണൂര് ജില്ലാ വൈസ് പ്രസിഡന്റുമാരായ വേണുഗോപാല്, എം.വി. ഹരീഷ് ബാബു, ജോയിന്റ് സെക്രട്ടറി എം.കെ. സല്‍ജിത്ത്, കണ്ണൂര് താലൂക്ക് കമ്മിറ്റി പ്രസിഡണ്ട് അനില്, ജനറല് സെക്രട്ടറി പ്രദീപന്, ട്രഷറര് ഹരിദാസന്, സെക്രട്ടറി സുഗുണന് എന്നിവര് നേതൃത്വം നല്‍കി.\nകണ്ണൂര്: മുഴുവന് കടകളും സാധാരണ രീതിയില് തുറന്ന് പ്രവര്‍ത്തിക്കാന് അനുവദിക്കുക, വ്യാപാരികളെ ആത്മഹത്യയില് നിന്ന് രക്ഷിക്കുക, വ്യാപാരത്തിന് അധിക സമയം അനുവദിച്ച് വൈറസ് വ്യാപനം തടയുക, വാടക, വൈദ്യുതി ഉള്‍പ്പെടെയുള്ള കരങ്ങള്‍ക്ക് 50 ശതമാനം ഇളവ് അനുവദിക്കുക, വാക്‌സിന് മുന്‍ഗണന നല്‍കുക, കേരളത്തിലെ വിചിത്രമായ കൊവിഡ് നിയന്ത്രണങ്ങള് അവസാനിപ്പിക്കുക, വ്യവസായികളെ കേരളത്തില് നിന്ന് നാട് കടത്തുന്ന സര്‍ക്കാര് നയം തിരുത്തുക, വ്യാപാരികളെ സംരക്ഷിക്കാന് പുതിയ പാക്കേജ് പ്രഖ്യാപിക്കുക തുടങ്ങിയ ആവശ്യങ്ങളുന്നയിച്ച് ഭാരതീയ വ്യാപാരി വ്യവസായി സംഘം ജില്ലയിലെ താലൂക്ക് ഓഫീസുകള്‍ക്ക് മുന്നില് ധര്‍ണ്ണാ സമരം നടത്തി.\nതലശ്ശേരി: തലശ്ശേരിയില് നടന്ന ധര്‍ണ്ണ പ്രഭാകരന് വള്ള്യായി, ശിവദാസന് പള്ളൂര്, എന്നിവര് സംസാരിച്ചു. ഹരീന്ദ്രന് സി. സ്വാഗതവും സുമേഷ് നന്ദിയും പറഞ്ഞു.\nതളിപ്പറമ്പ്: തളിപ്പറമ്പ് താലൂക്ക് ഓഫീസിനു മുമ്പില് സംഘടിപ്പിച്ച പ്രതിഷേധ ധര്‍ണ്ണ അഡ്വ.എം. വിനോദ് കുമാര് ഉദ്ഘാടനം ചെയ്തു. ബിവിവിഎസ്, താലുക്ക് പ്രസിഡണ്ട് എ.കെ. രാജന് അദ്ധ്യഷത വഹിച്ചു. ജില്ലാ സെക്രട്ടറി രതീഷ് പൂക്കോട്ടി, താലൂക്ക് ജനറല് സെക്രട്ടറി എം. ഗണേശന്, പി.വി. ബാബു കാര്യാമ്പലം എന്നിവര് സംസാരിച്ചു.\nBharatheeya vyapari vyvasaya sangham\nമാധ്യമങ്ങളെ വിലക്കി താലിബാന്; താലിബാന് വിരുദ്ധ പ്രകടനം പകര്‍ത്തിയ ഫാട്ടോഗ്രാഫര്‍മാരെ തടഞ്ഞ് വെച്ച് താലിബാന്


മെഡിക്കല് കേന്ദ്ര ക്വാട്ടയിലെ ഒ.ബി.സി സംവരണം അട്ടിമറിക്കുന്നു\nമണ്ഡൽ കമ്മീഷൻ ശിപാർശ പ്രകാരം 27% ആണ് അഖിലേന്ത്യ സീറ്റുകളിൽ പിന്നാക്ക വിഭാഗത്തിലെ വിദ്യാർത്ഥികൾക്കുള്ള സംവരണം\n31 May, 2020 at 11:16 AM\nമെഡിക്കല് കോളജ് കേന്ദ്ര ക്വാട്ടയിലെ ഒ.ബി.സി സംവരണം അട്ടിമറിക്കുന്നു. മൂന്നുവര്‍ഷത്തിനിടെ രാജ്യത്തെ വിവിധ മെഡിക്കല് കോളജുകളിലായി പിന്നാക്ക വിഭാഗങ്ങള്‍ക്ക് പതിനായിരത്തോളം സീറ്റ് നഷ്ടമായി. സംഭവത്തില് വിശദീകരണം ആവശ്യപ്പെട്ട് ദേശീയ പിന്നാക്ക കമ്മീഷന് കേന്ദ്ര സര്‍ക്കാറിന് നോട്ടീസയച്ചു. സംവരണ നഷ്ടമുണ്ടായെന്ന പരാതിയില് കഴന്പുണ്ടെന്ന് വിലയിരുത്തിയാണ് കമ്മീഷന്റെ നടപടി.\nമണ്ഡൽ കമ്മീഷൻ ശിപാർശ പ്രകാരം 27% ആണ് അഖിലേന്ത്യ സീറ്റുകളിൽ പിന്നാക്ക വിഭാഗത്തിലെ വിദ്യാർത്ഥികൾക്കുള്ള സംവരണം. എന്നാൽ കഴിഞ്ഞ മൂന്നു വർഷമായി ആയി ഈ സീറ്റുകൾ ജനറൽ വിഭാഗത്തിലേക്ക് മാറ്റുകയാണ്. ഇത്തരത്തിൽ എം.ബി.ബി.എസ്, എം.ഡി കോഴ്സുകളിലായി 10000 ത്തോളം അഖിലേന്ത്യാ സീറ്റുകളാണ് ഇതുവരെ ഒ.ബി.സി വിഭാഗങ്ങൾക്ക് നഷ്ടമായത്. പരാതിയെ സംബന്ധിച്ച് 15 ദിവസത്തിനകം മറുപടി നൽകണമെന്ന് ദേശിയ പിന്നാക്ക വിഭാഗ കമ്മീഷൻ ആരോഗ്യ മന്ത്രാലയത്തിന് നൽകിയ നോട്ടീസിൽ ആവശ്യപ്പെട്ടു. പ്രഥമദൃഷ്ട്യാ പരാതിയിൽ കഴമ്പുണ്ടെന്ന് കമ്മീഷൻ ചൂണ്ടിക്കാട്ടി.\nഓൾ ഇന്ത്യ ഫെഡറേഷൻ ഓഫ് ഒ.ബി.സി എംപ്ലോയിസ് വെൽഫയർ അസോസിയേഷനാണ് പരാതി നൽകിയത്. മെഡിക്കൽ പ്രവേശനത്തിനുള്ള അഖിലേന്ത്യ നീറ്റ് പരീക്ഷയിൽ യോഗ്യത നേടുന്നവരിൽ 85 ശതമാനം സീറ്റുകൾ സംസ്ഥാന ക്വോട്ടയിലും ബാക്കി 15% അഖിലേന്ത്യാ ക്വോട്ടയിലുമാണ്. മണ്ഡൽ കമ്മീഷൻ റിപ്പോർട്ട് പ്രകാരമുള്ള സംവരണം, കേന്ദ്ര വിദ്യാഭ്യാസ സ്ഥാപനങ്ങൾക്ക് മാത്രമാണ് ബാധകമാകുക എന്നാണ് കേന്ദ്ര സർക്കാരിൻ്റെ നിലപാട്. കേന്ദ്ര വിദ്യാഭ്യാസ സ്ഥാപന സംവരണ നിയമപ്രകാരത്തിൻ്റെ അടിസ്ഥാനത്തിലാണിത്. എന്നാൽ പിന്നാക്കകാർക്ക് അവകാശപ്പെട്ട അഖിലേന്ത്യ സീറ്റുകൾ പൊതു വിഭാഗത്തിലേക്ക് മാറ്റിയപ്പോൾ കഴിഞ്ഞ വർഷം മാത്രം 653 മെഡിക്കൽ പി.ജി സീറ്റുകൾ സംവരണ വിഭാഗങ്ങൾക്ക്ഷ്ടമായെന്നാമ് കണക്കുകള്.\nmedical seatOBC candidates


mobile application Christave Namaha | ആൻഡ്രോയിഡ് ഫോണുകളിൽ വൈറലായി ക്രിസ്തുവേ നമഹ; ടെക്‌നോപാർക്കിലെ അലോകിൻ സോഫ്റ്റ്‌വെയർ കമ്പനി വികസിപ്പിച്ച മൊബൈൽ ആപ്ലിക്കേഷൻ വഴി പാട്ടുകേൾക്കാം - MarunadanMalayalee.com\nആൻഡ്രോയിഡ് ഫോണുകളിൽ വൈറലായി ക്രിസ്തുവേ നമഹ; ടെക്‌നോപാർക്കിലെ അലോകിൻ സോഫ്റ്റ്‌വെയർ കമ്പനി വികസിപ്പിച്ച മൊബൈൽ ആപ്ലിക്കേഷൻ വഴി പാട്ടുകേൾക്കാം\nDecember 27, 2014 | 10:05 AM IST | Permalink\nതിരുവനന്തപുരം: ക്രിസ്തുവേ നമഹ ആപ്ലിക്കേഷൻ വൈറലാകുന്നു. പേരുകേട്ട് മതപരിവർത്തനം വല്ലതുമാണെന്ന് ആരും തെറ്റിദ്ധരിക്കേണ്ട. ടെക്‌നോ പാർക്കിലെ അലോകിൻ എന്ന സോഫ്‌റ്റ്‌വെയർ കമ്പനി വികസിപ്പിച്ചെടുത്ത അപ്ലിക്കേഷനിട്ട പേരാണിത്. ഹൈന്ദവ വിശ്വാസികളുടെ വിഷ്ണു സഹസ്ര നാമത്തിന് സമാനമായ വിധത്തിലാണ് ഈ അപ്ലിക്കേഷൻ വികസിപ്പിച്ചെടുത്തത്. ഈ ആപ്ലിക്കേഷനിലൂടെ ആമേൻ, ക്രിസ്തുവേ നമഹ എന്നീ ഗാനങ്ങൾ തംബുരു ശ്രുതിയുടെ അകമ്പടിയോടെ കേൾക്കാനാകും.\nഗൂഗിൾ പ്ലേ സ്റ്റോറിൽ നിന്ന് സൗജന്യമായി ഇത് ഡൗൺലോഡ് ചെയ്യാം. യേശു സഹസ്രനാമം, യേശു നാമാവലി എന്നീ ആപ്ലിക്കേഷനുകളാണ് അലോകിൻ വികസിപ്പിച്ചെടുത്തത്. ആപ്പിളിന്റെ ആപ് സ്റ്റോറിൽ യേശു സഹസ്രനാമം നേരത്തേ ലഭ്യമായിരുന്നു. ഈ ആപ്ലിക്കേഷന്റെ ആൻഡ്രോയിഡ് പതിപ്പ് വന്നതോടെ ജനങ്ങളിലേക്ക് ഇത് എത്തുമെന്ന് അലോകിൻ സോഫ്റ്റ്‌വെയറിന്റെ സിഇഒ രാജീവ് സെബാസ്റ്റ്യൻ പറഞ്ഞു.\nമീൻ വിറ്റ് സെലിബ്രിറ്റിയായ ഹനാന്റെ 'വൈറൽ ഫിഷ്' സ്റ്റാൾ ഉദ്ഘാടനം ചെയ്ത് നടൻ സലിംകുമാർ; അഭിനയ ലോകത്തും സെലിബ്രിറ്റിയാകട്ടെ എന്നാശംസിച്ച് നടൻ; മൊബൈൽ മീൻ വിൽപ്പന തുടങ്ങിയ തമ്മനത്തു നിന്നും തന്നെ മൊബൈൽ മീൻവിൽപ്പന കേന്ദ്രത്തിന് ആഘോഷപൂർവ്വം തുടക്കം; വാഹനത്തിൽ വെച്ച് തന്നെ മീൻ വറുത്തു സലീം കുമാറിന് കഴിക്കാൻ നൽകി ഹനാൻ; ആവിഷ്‌ക്കാര സ്വാതന്ത്ര്യത്തിന്റെ പേരിൽ എന്തിനെയും ട്രോളുന്നത് ശരിയല്ലെന്ന് നടൻ\nസംസ്‌കൃത പണ്ഡിതനും മൂവാറ്റുപുഴ നിർമല കോളേജിലെ സംസ്‌കൃത പ്രൊഫസറുമായ കെ.യു. ചാക്കോയാണ് സഹസ്രനാമവും നാമാവലിയും രചിച്ചത്. 1987 ലാണ് യേശു സഹസ്രനാമം ആദ്യമായി പ്രസിദ്ധീകരിക്കുന്നത്.\nഭാരംകുറഞ്ഞ ലാപ്‌ടോപ്പുമായി എൽജി: തടസ്സമില്ലാത്ത ഗെയിമിങ്ങും ദീർഘനേര ബാക്കയ്‌പ്പും പ്രത്യേകതകൾ; വില 80,000 മുതൽ ഒരുലക്ഷം വരെ\nതൈകൾ വാങ്ങി നട്ട് പരിസ്ഥിതി ദിനം ആഘോഷിക്കുന്ന ജനങ്ങൾ അറിയുന്നുണ്ടോ ഈ ദുരന്തങ്ങൾ; കീഴ്ക്കാംതൂക്കായ മലയുടെ മുകളിൽ നിന്ന് താഴെ വീഴാൻ കാത്തിരിക്കുന്ന വൻ പാറകളെ കൊച്ചു കല്ലുകൾ അടുക്കി തടയാമെന്ന കണ്ടുപിടിത്തവുമായി സർക്കാർ വൃത്തങ്ങൾ; ഇനി തുറക്കരുതെന്ന് മൂന്നാറിൽ ഉത്തരവിട്ട പ്‌ളം ജൂഡി റിസോർട്ടിന് തുറക്കാൻ പഴുതുണ്ടാവുന്നത് ഇങ്ങനെ\nപ്രൊഫൈൽ പിക്ചറിന് മഴവില്ലിന്റെ നിറം നൽകി ലൈംഗിക ന്യൂനപക്ഷങ്ങളെ പിന്തുണക്കാം; ഫേസ്‌ബുക്ക് പുറത്തിറക്കിയ റെയിൻബോ ആപ്പ് വൈറലാകുന്നു


ഫ്രീ സര്‍വീസില് , ഇനി ഗൂഗിള് ക്രഡിറ്റ് കാര്‍ഡ് !Irish malayali Pathram Malayalam News paper for Ireland Malayalee | Irish malayali Pathram Malayalam News paper for Ireland Malayalee\nഫ്രീ സര്‍വീസില് , ഇനി ഗൂഗിള് ക്രഡിറ്റ് കാര്‍ഡ് !\non November 22, 2013\tപുത്തന് ക്രഡിറ്റ് കാര്‍ഡ് സമ്പ്രദായവുമായി ഇനി ഗൂഗിളും. ഉപഭോക്താക്കള്‍ക്ക് സാധനങ്ങള് വാങ്ങുന്നതിനായും എടിഎം സെന്ററില് നിന്നും പണം പിന്‍വലിക്കുന്നതിനായുമുള്ള ക്രഡിറ്റ് കാര്‍ഡുകളാണ് ഗൂഗിള് ഇന്‍ക് വിപണിയിലിറക്കാന് പോകുന്നത്. പക്ഷേ ആഗ്രഹിക്കാന് വരട്ടെ.. ഇത് യുഎസില് മാത്രമേ ഇറക്കാന് തീരുമാനിച്ചിട്ടുള്ളൂ. അതിനുശേഷം ഉപഭോക്താക്കളുടെ പ്രതികരണം അനുസരിച്ച് മറ്റു രാജ്യങ്ങളിലേക്കും വ്യാപിപ്പിച്ചേക്കുമെന്നുമാത്രം.\nസ്മാര്‍ട്‌ഫോണ് ആപ്ലിക്കേഷനും ഓണ്‍ലൈന് പേമെന്റ് സര്‍വ്വീസുമായ ഗൂഗിള് വാലറ്റ് എക്കൗണ്ടില് ഉള്ള ഉപഭോക്താവിന്റെ സമ്പാദ്യത്തിനനുസരിച്ചാണ് പണം പിന്‍വലിക്കാന് സാധിക്കുക. ഇതനുസരിച്ച് ഉപഭോക്താവിന് ഷോപ്പിംഗ് നടത്താനും പണം എടിഎമ്മിലൂടെ പിന്‍വലിക്കാനും സാധിക്കും.\nലക്ഷക്കണക്കിന് സ്ഥലങ്ങളിലാണ് കാര്‍ഡ് സ്വകരിക്കപ്പെടാനുള്ള സൗകര്യം കമ്പനി ഒരുക്കുന്നത്. മാസ്റ്റര് കാര്‍ഡുകളിലും എടിഎം മെഷീനുകളിലും കാര്‍ഡുകളെ സ്വീകരിക്കാനുള്ള വഴിയും കമ്പനി ഒരുക്കുമെന്നും ഗൂഗിള് അറിയിച്ചു.\nഈ കാര്‍ഡുകള്‍ക്ക് ഉപഭോക്താവ് യാതൊരു ചാര്‍ജും അടക്കേണ്ടിവരില്ലെന്നാണ് കമ്പനി ഇപ്പോള് അറിയിക്കുന്നത്. കാര്‍ഡ് തികച്ചും സൗജന്യമായിരിക്കുമെന്നും വാര്‍ഷിക നിരക്കിലോ പ്രതിമാസ നിരക്കിലോ ചാര്‍ജുകള് ഈടാക്കില്ലെന്നും കമ്പനി ഉറപ്പുനല്‍കുന്നു.\nടെക്‌നോളജി ബ്ലോഗില്‍വന്ന ഒരു റിപ്പോര്‍ട്ടാണ് ഗൂഗിള് വാലറ്റ് ആന്‍ഡ് പേമെന്റ് ഗ്രൂപ് തലവനയിരുന്ന ഒസാമ ബിഡറിനെ ഗൂഗിള് കണ്‍സ്യൂമര് ക്രഡിറ്റ് കാര്‍ഡ് എന്ന ആശയത്തിലേക്ക് എത്തിച്ചത്.\nലോകത്തിലെ മികച്ച ഇന്റര്‍നെറ്റ് സര്‍ച്ച് എന്‍ജിനായ 2011ല് തന്നെ പ്രത്യേക ആഡ് വോര്‍ഡ്‌സ് ബിസിനസ് ക്രഡിറ്റ് കാര്‍ഡ് എന്ന നിലയില് പരസ്യം നല്‍കുന്ന ഉപഭോക്താക്കള്‍ക്കായി ഒരു കാര്‍ഡ് ഇറക്കിയിരുന്നു. ഇതുവഴി ഉപഭോക്താക്കള്‍ക്ക് ഗൂഗിളില് നിന്നും പരസ്യം വാങ്ങുകയും ചെയ്യാമായിരുന്നു.\nവാലറ്റ് കാര്‍ഡുകള് ഉപയോഗിച്ച് ഉപഭോക്താക്കള് സാധനം വാങ്ങുന്നതിന്റെയും പണമിടപാട് നടത്തുന്നതിന്റെയും വിവരങ്ങളും ഉപഭോക്താവിന്റെ പേരും വിലാസവും ഒക്കെ വിവരങ്ങളായി സൂക്ഷിക്കപ്പെടുമെന്ന് ഗൂഗിള് വക്താവ് അറിയിച്ചു.\nബാങ്ക് എക്കൗണ്ടുമായി യോജിപ്പിച്ച് ഉപഭോക്താക്കള്‍ക്ക് വാലറ്റ് കാര്‍ഡുകളിലെ സംഖ്യ വര്‍ദ്ധിപ്പിക്കാനുള്ള സൗകര്യവും ഉണ്ടായിരിക്കും. കഴിഞ്ഞ ബുധനാഴ്ച്ചയാണ് അറിയിപ്പുണ്ടായിരിക്കുന്നത്. ബുധനാഴ്ച്ച മുതല് തന്നെ വാലറ്റ് കാര്‍ഡിനായി ഉപഭോക്താക്കള്‍ക്ക് ഓണ്‍ലൈന് വഴി അപേക്ഷിക്കാം.10മുതല് 12 വരെ ദിവസങ്ങള്‍ക്കിടയില് തന്നെ കാര്‍ഡ് ഉപഭോക്താവിന്റെ കൈകളില് എത്തിക്കും


എന്തൊരു പതനം, വെനസ്വേല ! | Videsarangam | Venezuela | Maduro | Manorama Online\nഎന്തൊരു പതനം, വെനസ്വേല !\nവിദേശരംഗം / കെ. ഉബൈദുള്ള August 28, 2018 01:02 PM IST\nഒരു കാലത്ത് തെക്കെ അമേരിക്കയിലെ ഏറ്റവും സമ്പന്നമായ രാജ്യങ്ങളിലൊന്നായിരുന്നു വെനസ്വേല. ഇപ്പോഴും ലോകത്തിൽവച്ചേറ്റവും വലിയ എണ്ണനിക്ഷേപം അവിടെയാണ്. എണ്ണ കയറ്റുമതി രാജ്യങ്ങളുടെ സംഘടനയിൽ (ഒപെക്) എണ്ണയുടെ ഉൽപാദനത്തിൽ വെനസ്വേല ആറാം സ്ഥാനത്തു നിൽക്കുന്നു.\nപക്ഷേ, സ്വന്തം രാജ്യത്തു ജീവിക്കാനാവാതെ അയൽരാജ്യങ്ങളിലേക്കു കൂട്ടത്തോടെ പലായനം ചെയ്യുകയാണ് വെനസ്വേലയിലെ ജനങ്ങൾ. ആകെയുണ്ടായിരുന്ന മൂന്നേകാൽ കോടി ജനങ്ങളിൽ 23 ലക്ഷംവരെയാളുകൾ (ഏഴുശതമാനം) ഇങ്ങനെ കഴിഞ്ഞ ചില വർഷങ്ങൾക്കിടയിൽ നാടുവിട്ടതായി െഎക്യരാഷ്ട്ര സംഘടന ചൂണ്ടിക്കാട്ടുന്നു.\nമൂന്നു വർഷംമുൻപ്, പശ്ചേിമേഷ്യയിലെ സിറിയയിനിന്ന് ആഭ്യന്തര യുദ്ധത്തെ തുടർന്നുണ്ടായ അഭൂതപൂർവമായ അഭയാർഥി പ്രവാഹത്തെയാണ് ഇതോർമിപ്പിക്കുന്നത്. എന്നാൽ, വെനസ്വലയിലെ സ്ഥിതിവിശേഷത്തിനു കാരണം ആഭ്യന്തര കലാപമല്ല, നിയന്ത്രണാതീതമായ സാമ്പത്തിക പ്രതിസന്ധിയാണ്്. അതിനു പരിഹാരം കാണാനാകാതെ പ്രസിഡന്റ് നിക്കൊളാസ് മദുറോയുടെ ഗവൺമെന്റ്് നട്ടംതിരിയുന്നു. ഇതുപോലൊരു നിസ്സഹയാവസ്ഥ സമീപകാലത്തൊന്നും തെക്കെ അമേരിക്കയിലെ ഒരു ജനതയ്ക്കും നേരിടേണ്ടിവന്നിട്ടില്ല.\nജനങ്ങളിൽ അഞ്ചിൽ നാലുപേർ വീതം പട്ടിണിയിലാണെന്നാണ് റിപ്പോർട്ടുകൾ. വേണ്ടത്ര ഭക്ഷണ സാധനങ്ങൾ കിട്ടാനില്ല. ഉള്ളതിനെല്ലാം താങ്ങാനാവാത്ത വില. മരുന്നുകൾക്കും ക്ഷാമം. ഡോക്ടർമാർ നാടുവിടുന്നതു കാരണം ആശുപത്രികളുടെ പ്രവർത്തനവും അവതാളത്തിലായി.\nദശകങ്ങൾക്കുമുൻപ് വെനസ്വേല നിർമാർജനം ചെയ്ത മലമ്പനിയും ഡിഫ്തീരിയയും പോലുള്ള രോഗങ്ങൾ തിരിച്ചുവരുന്നുവെന്നാണ് സൂചനകൾ. പോഷകാഹാരക്കുറവുമൂലം കുട്ടികൾ കൂട്ടത്തോടെ മരിക്കാനുള്ള സാധ്യതയും വർധിച്ചുവരുന്നു. സ്കൂളുകളും പ്രവർത്തിക്കുന്നില്ല. ഇതെല്ലാം കാരണം അടുത്ത തലമുറയുടെ ഭാവിയും അപകടത്തിലാകുന്നു. മൂന്നിലൊരാൾക്കു ജോലിയില്ല. ഗവൺമെന്റ് മിനിമം വേതനം നിശ്ചയിച്ചിട്ടുണ്ടങ്കിലും അനിയന്ത്രിതമായ വിലക്കയറ്റം കാരണം തൊഴിലാളികൾക്ക് അരിഷ്ടിച്ചിട്ടുപോലും ജീവിക്കാകാൻ അതുമതിയാവുന്നില്ല.\nഇൗ സ്ഥിതി പെട്ടെന്നുണ്ടായതല്ലെന്നതാണ് വാസ്തവം. ചുരുങ്ങിയതു നാലു വർഷമെങ്കിലുമായി രാജ്യം സാമ്പത്തിക മാന്ദ്യത്തിലാണ്. അതിനെ തരണംചെയ്യാൻ ഗവൺമെന്റ് കൈക്കൊണ്ട നടപടികളൊന്നും ഫലപ്രദമായില്ല. രാജ്യത്തിന്റെ നാണയമായ ബോളിവാറിന്റെ മൂല്യം കുറയ്ക്കുകയും മിനിമം വേതനം കൂട്ടുകയുമാണ് മുഖ്യമായും ഗവൺമെന്റ് ചെയ്തത്. നാണ്യപ്പെരുപ്പം കൂടുതൽ വർധിക്കാനും അവശ്യസാധനങ്ങളുടെ വില വാണംപോലെ ഉയരാനും ഇതുകാരണമായി. പല ഭാഗങ്ങളിൽനിന്നും വാങ്ങിയ കടങ്ങളുടെ തിരിച്ചടവു മുടങ്ങിയതോടെ പുതുതായി കടംകിട്ടാനുളള വാതിലുകൾ അടയുകയും ചെയ്തു.\nനാണയപ്പെരുപ്പം 2014ൽ 69 ശതമാനമായപ്പോൾതന്നെ അതു ലോകത്തിലെ ഏറ്റവും ഉയർന്ന നിരക്കായിരുന്നു.2015ൽ 181 ശതമാനമായി. 2016ൽ 8000, ഇക്കഴിഞ്ഞ ജൂലൈ അവസാനത്തിൽ 83,000. ഇങ്ങനെപോയാൽ ഇൗ വർഷാവസാനത്തോടെ പത്തുലക്ഷം ശതമാനമാകുമെന്നാണ് രാജ്യാന്തര നാണയനിധി (എെഎംഎഫ്) മുന്നറിയിപ്പ് നൽകിയിട്ടുളളത്. വിലക്കയറ്റം കരിഞ്ചന്തയ്ക്കും പൂഴ്ത്തിവയ്പ്പിനും ഇടയാക്കുന്നു. അക്രമങ്ങൾ വർധിക്കുകയാണെന്നും റിപ്പോർട്ടുകളുണ്ട്. തലസ്ഥാന നഗരമായ കരാക്കസിലാണ് ഇൗ വർഷം ലോകത്തിൽ ഏറ്റവുമധികം കൊലപാതകങ്ങൾ നടന്നതെന്നും ഒരു റിപ്പോർട്ടിൽ പറയുന്നു.\nനിൽക്കക്കള്ളിയില്ലാതെ ജനങ്ങൾ അയൽരാജ്യങ്ങളായ കൊളംബിയയിലേക്കും ബ്രസീലിലേക്കുമാണ് പലായനം ചെയ്യുന്നത്. കൊളംബിയയിലൂടെ ഇക്വഡോർ, പെറു, ചിലി എന്നിവിടങ്ങളിലേക്കും കടക്കാൻ ശ്രമിക്കുന്നു.ഇതിനുവേണ്ടി കുട്ടികളും വൃദ്ധരും ഗർഭിണികളായ സ്ത്രീകളും ഉൾപ്പെടെ പലരും കിലോമീറ്ററുകൾ നടക്കുകയാണ്. യൂറോപ്പിലെ സ്പെയിനിൽ അഭയം പ്രാപിച്ചവരും ഏറെയുണ്ട്. ദശകങ്ങളൾക്കുമുൻപ് സ്പെയിനിൽനിന്നു വെനസ്വേലയിൽ കുടിയേറിയവരുടെ പിന്മുറക്കാരാണ് ഇവരിൽ അധികപേരും.\nമറ്റു പല തെക്കെ അമേരിക്കൻ രാജ്യങ്ങളെയും പോലെ മുൻപ് സ്പെയിനിന്റെ കോളണിയായിരുന്നു വെനസ്വേല. സ്പെയിനിന്റെ ആധിപത്യത്തിനെതിരായ സ്വാതന്ത്ര്യ സമരത്തെ നയിച്ചതു സൈമൺ ബോളിവാർ എന്ന വെനസ്വേലക്കാരനായിരുന്നു. അദ്ദേഹത്തിന്റെ പേരിലുള്ള രാജ്യാന്തരപാലം വെനസ്വേലയെ കൊളംബിയയുമായി ബന്ധിപ്പിക്കുന്നു. അതിലൂടെ വെനസ്വേലയിൽനിന്നു കൊളംബിയയിലേക്കു കടക്കാൻ എളുപ്പമാണ്. ആ രാജ്യത്താണ് ഏറ്റവുമധികം വെനസ്വേലക്കാർ (ആറുലക്ഷം) അഭയംതേടി എത്തിയിരിക്കുന്നതും.\nകൊളംബിയയിൽനിന്നു ഇക്വഡോറിലേക്കും പെറുവിലേക്കും കടക്കുക ഇപ്പോൾ മിക്കവാറും അസാധ്യമായിത്തീർന്നു. പാസ്പോർട്ടുളളവരെ മാത്രമേ കടത്തിവിടുന്നുള്ളൂ. മുൻപ് എെഡന്റിറ്റി കാർഡ് മതിയായിരുന്നു. പാസ്പോർട്ട് കിട്ടാനുമുണ്ട് പ്രയാസം. കടലാസ്സിന്റെയും മഷിയുടെയും ക്ഷാമം കാരണം പാസ്പോർട്ട് നൽകുന്നതിനു വെനസ്വേലയിലെ ഗവൺമെന്റ് കർശനമായ നിയന്ത്രണം ഏർപ്പെടുത്തിയിരിക്കുകയാണ്. എങ്കിലും,\nവൻതുക കൈമടക്കിയാൽ വളഞ്ഞവഴിയിലൂടെ പാസ്പോർട്ട് കിട്ടും. അത്തരം അണ്ടർഗ്രൗണ്ട് ബിസിനസുകളും തഴച്ചുവളരുന്നു. ഇതിനിടയിൽ ബ്രസീലിന്റെ അതിർത്തിയിൽ വെനസ്വേലൻ അഭയാർഥികളുടെ നേരെ ആക്രമണവുമുണ്ടായി. ഇക്കാരണത്താലും കൊളംബിയയിലെ വെനേസ്വേനൽ അഭയാർഥികളുടെ എണ്ണം കൂടിവരുന്നു.\nഎണ്ണ കയറ്റുമതിയിലൂടെ വെനസ്വേല ധാരാളം പണം സമ്പാദിച്ചിരുന്ന ഒരു കാലമുണ്ടായിരുന്നു. എന്നാൽ, രാജ്യത്തിന്റെ സാമ്പത്തികാടിത്തറ ശക്തിപ്പെടുത്താൻ ദീർഘവീക്ഷണത്തോടെയുള്ള പദ്ധതികൾ ആസൂത്രണംചെയ്യുന്നതിൽ ഭരണാധികാരികൾ പരാജയപ്പെട്ടു. ഇന്നത്തെ പ്രതിസന്ധിക്കൊരു കാരണം അതാണെന്നാണ് വിലയിരുത്തപ്പെടുന്നത്. അഞ്ചു വർഷമായി രാജ്യം ഭരിക്കുന്ന മദുറോയും അദ്ദേഹത്തിനു മുൻപ് 14 വർഷം അധികാരത്തിലിരുന്ന ഹ്യൂഗോ ഷാവെസും ഇതിന് ഒരുപോലെ ഉത്തരവാദികളാണെന്നു പലരും കുറ്റപ്പെടുത്തുന്നു.\nമുൻപ് പട്ടാളത്തിലെ ഉദ്യോഗസ്ഥനായിരുന്ന ഷാവെസ് നാൽപ്പത്തിനാലാം വയസ്സിൽ 1999ൽ ആദ്യമായി പ്രസിഡന്റാകുമ്പോൾ വെനസ്വേലയുടെ സാമ്പത്തിക സ്ഥിതി ഒട്ടും ആശാവഹമായിരുന്നില്ല. ജനങ്ങളിൽ പകുതിപേരും ദാരിദ്ര്യ രേഖയ്ക്കു താഴെയായിരുന്നു. എണ്ണവില പെട്ടെന്നുയരാൻ തുടങ്ങുകയും കാലക്രമത്തിൽ 100 ഡോളർ വരെയാവുകയും ചെയ്തു. ദാരിദ്ര്യ നിർമാർജനത്തിനുള്ള ഒട്ടേറെ പരിപാടികൾ നടപ്പാക്കാൻ എണ്ണപ്പണം ഷാവെസിന് ഉപകരിച്ചു.\nഭക്ഷണവും മരുന്നും മറ്റ് അവശ്യ സാധനങ്ങളും കുറഞ്ഞ വിലയക്കു ലഭിക്കാൻ തുടങ്ങിയതോടെ ജനങ്ങൾ സന്തുഷ്ടരായി. തുടർന്നു നടന്ന മൂന്നു തിരഞ്ഞെടുപ്പുകളിലും ഷാവെസിനു വിജയം നേടാൻ അതു സഹായകമാവുകയുംചെയ്തു. യുഎസ് ഉപരോധംമൂലം വീർപ്പുമുട്ടിയിരുന്ന ക്യൂബയെ സഹായിക്കാനും പെട്രോഡോളർ ഷാവെസിനു തുണയായി.\nഷാവെസ് 2013ൽ കാൻസർ രോഗം കാരണം അന്തരിച്ചതോടെയാണ് വെനസ്വേലയുടെ സാരഥ്യം നിക്കൊളാസ് മദുറോയുടെ ചുമലിലായത്. മുൻപ് ബസ് ഡ്രൈവറും തൊഴിലാളി യൂണിയൻ നേതാവുമായിരുന്ന ഇൗ അമ്പത്തിയഞ്ചുകാരൻ ഷാവെസിന്റെ വിദേശമന്ത്രിയായിരുന്നു. പക്ഷേ, ജനപ്രീതിയിലും വ്യക്തി പ്രഭാവത്തിലും ഷാവെസിന്റെ നാലയലത്തുപോലും എത്താൻ മദുറോയ്ക്കായില്ല. രാജ്യാന്തര വിപണിയിൽ എണ്ണ വില അടിക്കടി ഇടിയുകയും വെനസ്വേല വൻസാമ്പത്തിക പ്രതിസന്ധിയിലാവുകയും ചെയ്തപ്പോൾ അതിനെ നേരിടുന്നതിൽ മദുറോ പരാജയപ്പെടുകയും ചെയ്തു.\nഎണ്ണയാണ് മുൻപ് ജനജീവിതം മെച്ചപ്പെടാൻ കാരണമായതെങ്കിൽ ഇപ്പോൾ വെനസ്വേല നേരിടുന്ന സാമ്പത്തിക പ്രതിസന്ധിയുടെ കേന്ദ്രബിന്ദുവും എണ്ണയാണ്. രാജ്യവരുമാനത്തിന്റെ 95 ശതമാനവും എണ്ണ കയറ്റുമതിയെ ആശ്രയിച്ചിരിക്കുന്നു. എണ്ണ വിറ്റുകിട്ടുന്ന പണംകൊണ്ടു ഭക്ഷണസാധനങ്ങളും മറ്റ് ഒട്ടേറെ അവശ്യവസ്തുക്കളും വിദേശ രാജ്യങ്ങളിൽനിന്ന് ഇറക്കുമതി ചെയ്യുകയായിരുന്നു. 2014 ൽ എണ്ണവില ഇടിയാൻ തുടങ്ങിയതോടെ അതു ദുഷ്ക്കരമായിത്തീർന്നു. അവശ്യ സാധനങ്ങളുടെ ദൗർലഭ്യം അവയുടെ വിലക്കയറ്റത്തിനു കാരണമാവുകയും നാണയപ്പെരുപ്പം ക്രമാതീതമായി വർധിക്കുകയുംചെയ്തു.\nഅങ്ങാടിയിൽനിന്നു ചെറിയൊരു സാധനം വാങ്ങാൻ വലിയൊരു സഞ്ചിയിൽ നോട്ടുകെട്ടുകളുമായി പോകേണ്ട ഗതികേടിലായി ജനങ്ങൾ. ഇതിനെ മറികടക്കാൻ നാണയം (കറൻസി)തന്നെ മാറ്റിക്കൊണ്ടുള്ള പരിഷ്ക്കാരമാണ് ഏറ്റവുമൊടുവിൽ ഗവൺമെന്റ് നടപ്പാക്കിയിരിക്കുന്നത്. പഴയ നോട്ടിലെ അവസാനത്തെ അഞ്ചു പൂജ്യങ്ങൾ ഒഴിവാക്കി, പുതിയ പേരിൽ പുതിയ നോട്ടുകൾ അടിച്ചിറക്കി.\nസാമ്പത്തിക പ്രതിസന്ധിക്കൊപ്പം രാഷ്ട്രീയ വടംവലിയും രൂക്ഷമായിക്കൊണ്ടിരിക്കുന്നു. ഗവൺമെന്റും പ്രതിപക്ഷവും തമ്മിലുള്ള സംഘർഷം ഷാവെസിന്റെ കാലത്തുതന്നെ തുടങ്ങിയതാണ്. ഷാവെസിനെപ്പോലെ മദുറോയും ഏകാധിപത്യപ്രവണത കാണിക്കുകയും ജനാധിപത്യ സ്ഥാപനങ്ങൾക്കു തുരങ്കം വയ്ക്കുകയും ചെയ്യുകയാണെന്നു പ്രതിപക്ഷം കുറ്റപ്പെടുത്തുന്നു. മദുറോയെ താഴെയിറക്കാനായി പ്രതിപക്ഷം പലതവണ പ്രക്ഷോഭം നടത്തുകയുമുണ്ടായി.\nഅമേരിക്കയുടെ സഹായത്തോടെ ഗവൺമെന്റിനെ അട്ടിമറിക്കാൻ പ്രതിപക്ഷം ശ്രമിക്കുകയാണെന്നാണ് മദുറോയുടെ ആരോപണം. തന്നെ വധിക്കാൻ പോലും ഒന്നിലേറെ തവണ ശ്രമം നടന്നുവെന്നും അതിലും അമേരിക്കയ്ക്കു പങ്കുണ്ടെന്നും മദുറോ കുറ്റപ്പെടുത്തുന്നു. ഇൗ മാസാദ്യത്തിൽ മദുറോ ഒരു പൊതുചടങ്ങിൽ പ്രസംഗിച്ചുകൊണ്ടിരിക്കേ, സ്ഫോടക വസ്തുക്കൾ നിറച്ച രണ്ടു ഡ്രോണുകൾ അതിനടുത്തുകൂടെ പറക്കുകയും അവയിലൊന്നു പൊട്ടിത്തെറിക്കുകയുണ്ടായി. അതാണ് തനിക്കെതിരെ നടന്ന ഏറ്റവും ഒടുവിലത്തെ വധശ്രമമായി അദ്ദേഹം ആരോപിക്കുന്നത്.\nഷാവെസ് തുടങ്ങിവച്ച സോഷ്യലിസ്റ്റ് നയപരിപാടികളിലുള്ള കടുത്ത അനിഷ്ടം അമേരിക്ക ഒരിക്കലും മറച്ചുവച്ചിരുന്നില്ല. യുഎസ് ഉടമസ്ഥതയിലുളള എണ്ണക്കമ്പനികൾ ഷാവെസ് ദേശസാൽക്കരിക്കുകയുണ്ടായി. ക്യൂബയ്ക്കും അമേരിക്കയുമായി ഇടഞ്ഞുനിന്ന മറ്റു ചില ലാറ്റിൻ അമേരിക്കൻ രാജ്യങ്ങൾക്കും ഷാവെസ് സാമ്പത്തിക സഹായം നൽകിയതും അമേരിക്കയെ ചൊടിപ്പിച്ചു. വെനസ്വേലയ്ക്കെതിരെ അമേരിക്ക ഉപരോധം ഏർപ്പെടുത്താൻ തുടങ്ങുകയും ചെയ്തു.\nഅമേരിക്ക തന്നെ അട്ടിമറിക്കാൻ ശ്രമിക്കുകയാണെന്നു ഷാവെസും ആരോപിച്ചുകൊണ്ടിരുന്നു. 2002ൽ നടന്ന പരാജയപ്പെട്ട പട്ടാളവിപ്ളവം അതിനുള്ള ഉദാഹരണമായി അദ്ദേഹം ചുണ്ടിക്കാണിക്കുകയുമുണ്ടായി. പ്രസിഡന്റ് ഡോണൾഡ് ട്രംപിന്റെ ഭരണത്തിൽ തനിക്കെതിരെ അമേരിക്കയുടെ സൈനിക നടപടിയുണ്ടാകുമോയെന്നു പോലും ഭയപ്പെടുകയാണത്രേ മദുറോ. അനിയന്ത്രിതമായിക്കഴിഞ്ഞ സാമ്പത്തിക-രാഷ്ട്രീയ സ്ഥിതിഗതികളുടെ പശ്ചാത്തലത്തിൽ സ്വന്തം പട്ടാളംതന്നെ അദ്ദേഹത്തെ അട്ടിമറിക്കാനുള്ള സാധ്യതയും എല്ലാവരും തള്ളിക്കളയുന്നില്ല.


പതിനയ്യായിരം അടി മുകളില് പോയി ഹോട്ട് കോഫി അടിച്ചു വന്നാലോ? | worlds highest cafe in nepal\nപതിനയ്യായിരം അടി മുകളില് പോയി ഹോട്ട് കോഫി അടിച്ചു വന്നാലോ?\nമനോരമ ലേഖകൻ December 24, 2019 12:26 PM IST\nമഞ്ഞണിഞ്ഞ ഹിമാലയത്തലപ്പുകള് അതിരിടുന്ന നേപ്പാള് ശാന്തിയുടെ കേന്ദ്രമായാണ് സഞ്ചാരികള് കാണുന്നത്. ബുദ്ധന് ജനിച്ച ലുംബിനിയും ആകാശത്തേക്ക് ശിരസ്സുയര്‍ത്തി നില്‍ക്കുന്ന അന്നപൂര്‍ണ്ണ, എവറസ്റ്റ്, മാനസു, കാഞ്ചന്‍ജംഗ പര്‍വ്വതനിരകളുടെ പ്രൗഢഗംഭീരതയുമെല്ലാം ചേര്‍ന്ന നേപ്പാള്, സമാധാനപ്രിയരുടെയും സാഹസികരുടെയും ഒരുപോലെ പ്രിയപ്പെട്ട സഞ്ചാരകേന്ദ്രമാണ്. മനോഹര കാഴ്ചകളുടെ ഒരു പറുദീസ തന്നെയാണ് നേപ്പാൾ. ട്രെക്കിങ്ങ് പ്രിയരെ ഏറെ ആകർഷിയ്ക്കും നേപ്പാളിലെ മലനിരകൾ. ലോകത്തിലെ ഉയരമേറിയ കൊടുമുടികളിൽ എട്ടെണ്ണം സ്ഥിതി ചെയ്യുന്നത് ആ രാജ്യത്താണ്. മഞ്ഞുമൂടിയ ഹിമാലയവും മനോഹരമായ അതിന്റെ താഴ്വരകളും സഞ്ചാരികളെ വിസ്മയിപ്പിക്കുന്ന കാഴ്ചകളാണ്.\nപതിനയ്യായിരം അടി മുകളില് പോയി ഒരു ഹോട്ട് കോഫി അടിച്ചു വന്നാലോ?\nനല്ല തണുപ്പത്ത് 15400 അടി മുകളില് പോയി നല്ല ചൂടുള്ള ഒരു കപ്പ് കാപ്പി കുടിച്ചിട്ട് വന്നാലോ? കേള്‍ക്കുമ്പോള് എത്ര ആവേശകരം... അല്ലേ? അല്‍പ്പം കഷ്ടപ്പെട്ടങ്ങ് നേപ്പാളിലെത്തിയാല് സംഗതി നടക്കും! ഇവിടുത്തെ ലോബുച്ചെയിലാണ് ലോകത്തിലെ ഏറ്റവും ഉയരത്തിലുള്ള ബേക്കറി കഫേ ഉള്ളത്. അല്‍പ്പം കൂടി വ്യക്തമായി പറഞ്ഞാല്, എവറസ്റ്റ് ബേസ് ക്യാമ്പിലേക്ക് പോകുന്ന വഴിയില്!\nലോകത്തിലെ ഏറ്റവും ഉയരം കൂടിയ കൊടുമുടി കയറാന് പോകുന്നവരുടെ ഒരു ആശ്വാസകേന്ദ്രം കൂടിയാണിവിടം. ഉള്ളിലെ മ്യൂസിക് സിസ്റ്റത്തില് നിന്നൊഴുകി വരുന്ന നേര്‍ത്ത സംഗീതമൊക്കെ കേട്ട് കുറച്ചു നേരം ചെലവഴിക്കാനുള്ള ഒരു ഇടത്താവളം. കോഫി മാത്രമല്ല, ബിയറും ആപ്പിള് പൈയും ഉണ്ട് കുടിക്കാന്. രാത്രികളില് ഡോക്യുമെന്‍ററി സിനിമകളുടെ പ്രദര്‍ശനവുമുണ്ട്.\nഉയരമുള്ള സ്ഥലങ്ങളില് പലയിടത്തും ഇത്തരം കഫേകള് ഉള്ളതായി കേട്ടിട്ടുണ്ടല്ലോ, പിന്നെ എന്താണ് ഈ കഫേയ്ക്ക് ഇത്ര പ്രത്യേകത എന്ന് പലരുമിപ്പോള് ചിന്തിക്കുന്നുണ്ടാകും. എന്നാല് കേട്ടോളൂ, ചുമ്മാ വെള്ളമൊന്നു ചൂടാവാന് 15 മിനിറ്റ് എടുക്കുന്ന സ്ഥലത്താണ് ഈ കഫേ ഉള്ളത്! ലോബുച്ചെ പാസ് കടന്നു വേണം ലോകത്തിലെ ഏറ്റവും ഉയരം കൂടിയ ഈ കഫേയിലെത്താന്. ഇതാവട്ടെ, 16210 അടി ഉയരത്തിലാണ് സ്ഥിതി ചെയ്യുന്നത്. എവറസ്റ്റ് പര്യടനം കഴിഞ്ഞ് തിരിച്ചു വരും വഴി 1996ല് അന്തരിച്ച സ്കോട്ട് ഫിഷറുടേതടക്കമുള്ള സ്മാരകങ്ങള് ഇവിടെയുണ്ട്.\nഇന്ത്യക്കാർക്കു വലിയ പണം മുടക്കില്ലാതെ കണ്ടുമടങ്ങാൻ കഴിയുന്ന രാജ്യമെന്ന പ്രത്യേകത നേപ്പാളിനുണ്ട്. ഇന്ത്യൻ രൂപയ്ക്കു മൂല്യമധികമുള്ളതു കൊണ്ടുതന്നെ ചെറിയൊരു ഷോപ്പിംഗ് കൂടി നടത്തി മടങ്ങിയാലും ഇവിടെ നിന്നും മടങ്ങുമ്പോൾ കീശ കാലിയാകുമെന്ന പേടിവേണ്ട. ഒരു ഇന്ത്യൻ രൂപയുടെ നേപ്പാളി റുപ്യയായുമായുള്ള വിനിമയ മൂല്യം 1.60 ആണ്. ഇന്ത്യൻ പൗരന്മാർക്കു വിസയില്ലാതെ സന്ദർശിക്കാൻ കഴിയുന്ന അയൽരാജ്യമാണിത്. വനങ്ങളും മലനിരകളും കൗതുകമുണർത്തുന്ന നിർമാണശൈലിയിലുള്ള ക്ഷേത്രങ്ങളുമൊക്കെ നേപ്പാളിലെത്തുന്ന സഞ്ചാരികളുടെ മനസ്സുനിറയ്ക്കുന്ന കാഴ്ചകളാണ്.


കാസര്‍ഗോഡ് ഒരാള്‍ക്കും, മലപ്പുറത്ത് രണ്ട് പേര്‍ക്കും കോവിഡ്19, 12,740 പേര് നിരീക്ഷണത്തില്\nകേരളത്തില്3പേര്‍ക്ക് കൂടി കോവിഡ് 19 സ്ഥിരീകരിച്ചതായി മുഖ്യമന്ത്രി പിണറായി വിജയന്. തിങ്കളാഴ്ച മലപ്പുറം ജില്ലയില് രണ്ടു പേര്‍ക്കും കാസറഗോഡ് ജില്ലയില് ഒരാള്‍ക്കും കൂടിയാണ് രോഗം സ്ഥിരീകരിച്ചത്. ഇതോടെ കേരളത്തില് ഇതുവരെ രോഗബാധ സ്ഥിരീകരിച്ചവരുടെ എണ്ണം 27 ആണ്. അതില്3പേര് ആദ്യഘട്ടത്തില് രോഗമുക്തി നേടിയിരുന്നു. നിലവില് 24 പേരാണ് വിവിധ ആശുപത്രികളില് ചികിത്സയിലുള്ളതെന്നും മുഖ്യമന്ത്രി വ്യക്തമാക്കി.\n146 ലോക രാജ്യങ്ങളില് കോവിഡ് 19 രോഗം പടര്‍ന്നു പിടിക്കുന്നതിനാല് ലോകാരോഗ്യ സംഘടന കോവിഡ് 19 രോഗത്തെ മഹാമാരിയായി പ്രഖ്യാപിച്ചിരിക്കുന്നു. ഈ സാഹചര്യത്തില് രോഗബാധയ്ക്കെതിരെ ജാഗ്രതയും നിരീക്ഷണവും ശക്തിപ്പെടുത്തി.\nസംസ്ഥാനത്തെ വിവിധ ജില്ലകളിലായി 12,740 പേര് നിരീക്ഷണത്തിലാണ്. ഇവരില് 12,470 പേര് വീടുകളിലും 270 പേര് ആശുപത്രികളിലും നിരീക്ഷണത്തിലാണ്. രോഗലക്ഷണങ്ങള് ഉള്ള 2297 വ്യക്തികളുടെ സാമ്പിള് പരിശോധനയ്ക്ക് അയച്ചിട്ടുണ്ട്. ഇതില് ലഭ്യമായ 1693 സാമ്പിളുകളുടെ പരിശോധനാ ഫലം നെഗറ്റിവ് ആണ്.


ആദ്യ അലോട്ട്മെന്റിൽ പ്രവേശനം ലഭിച്ചത് 2,18,418 വിദ്യാർഥികൾക്ക്;സംസ്ഥാനത്ത് പ്ലസ് വൺ സീറ്റ് ക്ഷാമം രൂക്ഷം. - KL Scholarships\nHome Education news Government news ആദ്യ അലോട്ട്മെന്റിൽ പ്രവേശനം ലഭിച്ചത് 2,18,418 വിദ്യാർഥികൾക്ക്;സംസ്ഥാനത്ത് പ്ലസ് വൺ സീറ്റ് ക്ഷാമം രൂക്ഷം.\n2021, സെപ്റ്റംബർ 23, വ്യാഴാഴ്‌ച\nആദ്യ അലോട്ട്മെന്റിൽ പ്രവേശനം ലഭിച്ചത് 2,18,418 വിദ്യാർഥികൾക്ക്;സംസ്ഥാനത്ത് പ്ലസ് വൺ സീറ്റ് ക്ഷാമം രൂക്ഷം.\nPosted By: KL Scholarships സെപ്റ്റംബർ 23, 2021 LeaveaReply\nപ്ലസ് വൺ പ്രവേശനത്തിനുള്ള ഒന്നാം അലോട്ട്മെന്റ് ലിസ്റ്റ് പ്രസിദ്ധീകരിച്ചപ്പോൾ 2,18,418 വിദ്യാർഥികൾക്കാണ് പ്രവേശനം ലഭിച്ചത്. ആകെ 4,65,219 പേർ അപേക്ഷിച്ചപ്പോഴാണ് 2,18,418 പേർക്ക് സീറ്റ് ലഭ്യമായത്. മെറിറ്റിൽ ഇനി ബാക്കിയുള്ളതാകട്ടെ 52,700 സീറ്റുകളും. കഴിഞ്ഞവർഷത്തെ അപേക്ഷിച്ച് എസ്എസ്എൽസി വിജയിച്ച കുട്ടികളുടെ എണ്ണത്തിലും മുഴുവൻ എ പ്ലസ് നേടിയ വിദ്യാർത്ഥികളുടെ എണ്ണത്തിലും വലിയ വർധനവ് ഉണ്ടായതാണ് സീറ്റ് പ്രതിസന്ധിക്ക് കാരണം.


Malayalam News - 'ഇതിൽ കൂടുതൽ ആളുകൾ ഇനിയും വരും, ഒരു കേരളീയനുമുന്നിലും വാതിൽ കൊട്ടി അടയ്ക്കില്ല': മുഖ്യമന്ത്രി | kerala govt will not close the door in front of expats | News18 Kerala, Coronavirus-latest-news Latest Malayalam News | ലേറ്റസ്റ്റ് മലയാളം വാർത്ത\n'ഇതിൽ കൂടുതൽ ആളുകൾ ഇനിയും വരും, ഒരു കേരളീയനുമുന്നിലും വാതിൽ കൊട്ടി അടയ്ക്കില്ല': മുഖ്യമന്ത്രി\n''ലോക്ക് ഡൗൺ നിയന്ത്രണങ്ങളുടെ ഇളവ് ജീവിതം മുന്നോട്ടുകൊണ്ട് പോകാനാണ്. ഇത് ആഘോഷിക്കാനായി ആരും ഇറങ്ങിപ്പുറപ്പെടരുത്.''\nUpdated: May 22, 2020, 5:26 PM IST\nതിരുവനന്തപുരം: സംസ്ഥാനത്ത് ഇതിൽ കൂടുതൽ ആളുകൾ ഇനിയും വരുമെന്നും ഒരു കേരളീയന് മുന്നിലും വാതിൽ കൊട്ടി അടയ്ക്കില്ലെന്നും മുഖ്യമന്ത്രി പിണറായി വിജയൻ. എല്ലാവർക്കും കൃത്യമായ പരിശോധനയും ചിക്തസയും പരിചരണവും നൽകും. വെന്റിലേറ്റർ സൗകര്യം അടക്കം തയ്യാറാക്കിയിട്ടുണ്ടെന്നും മുഖ്യമന്ത്രി പറഞ്ഞു. കോവിഡ് അവലോകന യോഗത്തിന് ശേഷം നടത്തിയ വാർത്താസമ്മേളനത്തിലാണ് മുഖ്യമന്ത്രി ഇക്കാര്യം വ്യക്തമാക്കിയത്.\nലോക്ക് ഡൗൺ നിയന്ത്രണങ്ങളുടെ ഇളവ് ജീവിതം മുന്നോട്ട് കൊണ്ട് പോകാനാണ്. ഇത് ആഘോഷിക്കാനായി ആരും ഇറങ്ങിപ്പുറപ്പെടരുത്. വ്യദ്ധരും കുട്ടികളും വീട്ടിൽത്തന്നെ ഇരിക്കണം. റിവേഴ്സ് ക്വറന്റീൻ പാലിക്കണം. ഇതൊന്നും അടിച്ചേല്പിക്കേണ്ടതല്ലെന്നും മുഖ്യമന്ത്രി പറഞ്ഞു.\nഎസ്എസ്എൽസി, പ്ലസ് ടു പരീക്ഷകൾ നടത്തുന്നതിന് ആവശ്യമായ മുന്നൊരുക്കം നടത്തി. മെയ് 26 മുതൽ 30 വരെ അവശേഷിക്കുന്ന പരീക്ഷകൾ നടക്കും. കർശനമായ സുരക്ഷാ മാനദണ്ഡങ്ങൾ പാലിക്കും. മറ്റു സംസ്ഥാനങ്ങളിൽ നിന്നു വരുന്ന വിദ്യാർഥികൾക്ക് ക്വാറന്റീനിൽ പരീക്ഷ നടത്തും. കണ്ടെയ്ൻമെന്റ് സോണിൽ നിന്നു വരുന്നവർക്ക് പ്രത്യേക സീറ്റ് നൽകും. മറ്റ് സംസ്ഥാനങ്ങളിൽ നിന്ന് വരുന്നവർക്ക് പ്രത്യേക സൗകര്യമൊരുക്കും. എല്ലാവരെയും തെർമൽ സ്ക്രീനിംഗ് നടത്തും. അധ്യാപകർ ഗ്ലൗസ് ധരിക്കണം. സ്കൂളുകൾ ഫയർഫോഴ്സ് അണുവിമുക്തമാക്കുമെന്നും മുഖ്യമന്ത്രി പറഞ്ഞു.\nസംസ്ഥാനത്ത് ഇന്ന് 42 പേർക്ക് കൂടി കോവിഡ് സ്ഥിരീകരിച്ചു. കോവിഡ് വ്യാപനം ആരംഭിച്ച ശേഷം ഏറ്റവും അധികം രോഗികൾ റിപ്പോർട്ട് ചെയ്യുന്നത് ഇന്നാണ്. ഇതിൽ 21 പേർ മഹാരാഷ്ട്രയിൽ നിന്ന് വന്നവരാണ്. വിദേശത്ത് നിന്ന് വന്ന 17 പേർക്കും ഇന്ന് രോഗം സ്ഥിരീകരിച്ചു. തമിഴ്നാട്, ആന്ധ്രാപ്രദേശ് എന്നിവിടങ്ങളിൽ നിന്നുവന്ന ഓരോരുത്തർക്കും രോഗബാധയുണ്ടായി. കണ്ണൂർ 12, കാസർകോട് 7, കോഴിക്കോട് 5, പാലക്കാട് 5, തൃശൂർ 4, മലപ്പുറം 4, കോട്ടയം 2, കൊല്ലം 1, പത്തനംതിട്ട 1, വയനാട് 1എന്നിങ്ങനെയാണ് രോഗം സ്ഥിരീകരിച്ചവരുടെ കണക്ക്.\n2 പേര്‍ക്കു നെഗറ്റീവ് ആയി. സംസ്ഥാനത്ത് ഇത്രയേറെ കോവിഡ് കേസുകള് റിപ്പോര്‍ട്ട് ചെയ്യുന്നത് ആദ്യമായാണ്. മാര്‍ച്ച് 27നാണ് ഇതിനു മുമ്പ് ഏറ്റവും കൂടുതല് കേസുകള് റിപ്പോര്‍ട്ട് ചെയ്തത്. 39 പേര്. ചികിത്സയിൽ കഴിയുന്നവരുടെ എണ്ണം 216 ആയി. ഇതുവരെ 732 പേർക്കാണ് സംസ്ഥാനത്ത് കോവി‍ഡ് സ്ഥിരീകരിച്ചത്. നാലുപേർ ഇതുവരെ മരിച്ചു. 512 പേർ രോഗമുക്തരായി.\nകോവിഡ് സ്ഥിരീകരിച്ച പൊലീസുകാരൻ്റെ സമ്പർക്ക ലിസ്റ്റ് സങ്കീർണം; സെക്രട്ടറിയേറ്റിലും കമ്മീഷണർ ഓഫീസിലും ജോലിയെടുത്തു\nCOVID 19 | കൊറോണ ബാധിച്ചാൽ അടിപൊളി പാർട്ടിയുമായി യുവാക്കൾ; കൈവിട്ട കളിയെന്ന് അധികൃതർ


നിങ്ങള് നിങ്ങളുടെ കരിയര്, പണം, നിങ്ങളുടെ സ്വന്തം നിലപാട് അഭിപ്രായം എന്നിവ ഉണ്ടാക്കേണ്ടതുണ്ട് എന്ന് അദ്ദേഹം എന്നോട് പറയുമായിരുന്നു - B4blaze\nനിങ്ങള് നിങ്ങളുടെ കരിയര്, പണം, നിങ്ങളുടെ സ്വന്തം നിലപാട് അഭിപ്രായം എന്നിവ ഉണ്ടാക്കേണ്ടതുണ്ട് എന്ന് അദ്ദേഹം എന്നോട് പറയുമായിരുന്നു\nനിരവതി സിനിമകൾ കൊണ്ട് ശ്രദ്ധേയമായ നടിയാണ് ശ്വേതാ മേനോൻ, ചെയ്ത സിനിമകൾ എല്ലാം തന്നെ മികച്ചതാക്കാൻ ശ്വേതക്ക് കഴിഞ്ഞു. അനശ്വരം എന്ന മലയാളം ചിത്രത്തിലൂടെയാണ് ശ്വേത സിനിമാ അഭിനയം തുടങ്ങിയത്. തുടര്‍ന്നാണ് താരം മോഡലിങ്ങിലേക്ക് കടക്കുന്നത്. അഭിനയത്തിൽ തിളങ്ങാൻ കഴിഞ്ഞ ശ്വേത പിന്നീട് വിവാഹിതയായി എന്നാൽ ആദ്യ വിവാഹം പരാജയത്തിലാണ് അവസാനിച്ചത്, ബോബി ഭോസ്ലെയായിരുന്നു ശ്വേതയുടെ ആദ്യ ഭര്‍ത്താവ്. എന്നാൽ ആ ബന്ധം വേണ്ട എന്ന് വെക്കുകയായിരുന്നു. പിന്നീട് ശ്രീനിവാസൻ മേനോനെ വിവാഹം ചെയ്യുക ആയിരുന്നു. സോഷ്യൽ മീഡിയയിൽ സജീവമായ താരം തന്റെ വിശേഷങ്ങൾ എല്ലാം ആരാധകരുമായി പങ്കുവെക്കാറുണ്ട്, ഇപ്പോൾ തന്റെ അമ്മാവൻ മരണപ്പെട്ട കാര്യം ആരാധകരെ അറിയിച്ചിരിക്കുകയാണ് ശ്വേതാ.\nഎന്റെ അമ്മാമ്മ (അമ്മയുടെ മൂത്ത ജേഷ്ഠന്) ശ്രീ എംപി നാരായണമേനോന് (മുടവങ്കാട്ടില് പുത്തന്‍വീട്ടില് നാരായണമേനോന്) ഇന്ന് രാവിലെ ഞങ്ങളെ വിട്ടുപിരിഞ്ഞു പോയി ഞങ്ങളുടെ കുടുംബത്തിന്റെ എല്ലാം എല്ലാമായിരുന്നു അമ്മാമ്മ, അദ്ദേഹം ഒരു സൈനികനായിരുന്നു. ഞങ്ങളുടെ വലിയ കുടുംബത്തിന്റെ തൂണായിരുന്നു. സ്ത്രീകളുടെ ജീവിതത്തില് സാമ്പത്തിക സ്വാതന്ത്ര്യത്തിന്റെയും സ്വാശ്രയത്വത്തിന്റെയും പ്രാധാന്യത്തെക്കുറിച്ച് അദ്ദേഹം എന്നോട് പറയാറുണ്ടായിരുന്നു.നിങ്ങള് ഒരു പെണ്‍കുട്ടിയായതുകൊണ്ട് നിങ്ങള് വീട്ടില് ഇരിക്കണമെന്ന് അര്‍ത്ഥമാക്കുന്നില്ല. നിങ്ങള് നിങ്ങളുടെ കരിയര്, പണം, നിങ്ങളുടെ സ്വന്തം നിലപാട് / അഭിപ്രായം എന്നിവ ഉണ്ടാക്കേണ്ടതുണ്ട്.\nഒരാളുടെയും ഔദാര്യത്തില് ജീവിക്കരുത് എന്നതാണ് പ്രധാനം. ഞാന് ഒരു ചെറിയ പെണ്‍കുട്ടിയായിരിക്കുമ്പോള് അദ്ദേഹം എന്നോട് പറയുമായിരുന്നു.അദ്ദേഹത്തിന്റെ എല്ലാ ഉപദേശങ്ങളും ഞാന് ശ്രദ്ധിക്കുകയും അത് മനസിലാക്കുകയും ചെയ്യാറുണ്ടായിരുന്നു. നിങ്ങള് എവിടെയായിരുന്നാലും അമ്മമ്മയെ മിസ് ചെയ്യും. ഞങ്ങളെ അനുഗ്രഹിക്കുക, നിങ്ങള് എല്ലാവരേയും കാണുന്നുണ്ടെന്ന് എനിക്കറിയാം, എന്നുമായിരുന്നു കുറിപ്പ്. എന്നാണ് താരം പറയുന്നത്\nചെറിയ പേരാണങ്കിലും വലിയ അർത്ഥമുണ്ടു, കുഞ്ഞിന്റെ പേര് പങ്കുവെച്ചു മണികണ്ഠൻ\nതനൂജയും മകളും കടന്ന് പോകുന്നത് വളരെ മോശം അവസ്ഥയിൽ കൂടി, ജാഫർ പറയുന്നു!


ഫലസ്ത്വീനികള് കാത്തുവെച്ച സ്വപ്‌നങ്ങള് മരത്തില് കൊത്തിവെച്ച് വിസ്മയം തീര്‍ക്കുകയാണ് മൂസാ എന്ന ഫലസ്ത്വീനീ കലാകാരന്. ഖുര്‍ആന് സുക്തങ്ങള്, നബി നാമം, ഫലസ്ത്വീന് ഭൂപടം, തെരുവ്, വിവിധ പ്രദേശങ്ങള്,...\nഅറ്റമില്ലാത്തൊരു ദുരൂഹതയാണ് കടലെന്ന് തോന്നാറുണ്ട്. കടല് കെട്ടിയ കഥകളെത്രയാണ്! ഏണസ്റ്റ് ഹെമിംഗ്‌വേയുടെ 'കിഴവനും കടലും' എന്ന നോവല് നല്‍കിയ നടുക്കങ്ങള് എന്തധികമാണ്! കിഴവന്മാര്‍ക്ക് പറ്റിയതല്ല കടലെന്ന ധാരണ തന്നെ...\nആഞ്ഞടിക്കുന്ന പെരുങ്കാറ്റുപോലെ ചില എഴുത്തുകളുണ്ട്. വായിച്ചു തീര്‍ന്നാലും അത് അവശേഷിപ്പിച്ച ഭീതി മായില്ല. നടുക്കടലിലാണോ നമ്മളിന്നേരമെന്ന് ഒരു നിമിഷം നടുങ്ങും. എത്ര സംഘര്‍ഷം സഹിച്ചായിരിക്കും പൊള്ളുന്ന കഥകളവര്...


Emalayalee.com - അസമില് ഇന്നര് ലൈന് പെര്‍മിറ്റ് നടപ്പാക്കുന്നതിനുള്ള അടിസ്ഥാന വര്‍ഷം 1951 ആക്കാന് നിര്‍ദേശം\nന്യൂഡല്‍ഹി: അസമില് ഇന്നര് ലൈന് പെര്‍മിറ്റ് നടപ്പാക്കുന്നതിനുള്ള അടിസ്ഥാന വര്‍ഷം 1951 ആക്കാന് ആഭ്യന്തര മന്ത്രാലയം നിയോഗിച്ച സമിതിയുടെ നിര്‍ദേശം. പൗരത്വ നിയമ ഭേദഗിതിയുടെ പശ്ചാത്തലത്തില് അസമിലെ തദ്ദേശവാസികളെ സംരക്ഷിക്കുന്നതിന് നിയോഗിച്ച സമിതിയുടേതാണ് ശുപാര്‍ശ.\nസമിതിയുടെ റിപ്പോര്‍ട്ട് ഉടന് ആഭ്യന്തര മന്ത്രാലയത്തിന് കൈമാറിയേക്കും. സംസ്ഥാനത്തിന് പുറത്ത് നിന്ന് വരുന്നവരെ നിയന്ത്രിക്കുന്നതിനുള്ള സംവിധാനമാണ് ഇന്നര്‍ലൈന് പെര്‍മിറ്റ് (ഐ.എല്.പി). നാഗാലാന്‍ഡ്, മിസോറാം, അരുണാചല് പ്രദേശ്, മണിപ്പൂര് എന്നീ സംസ്ഥാനങ്ങളില് നിലവിലിത് നടപ്പിലാക്കിയിട്ടുണ്ട്. പൗരത്വ നിയമ ഭേദഗതി ബില് പാര്‍ലമെന്റില് പാസായതിന് പിന്നാലെ നടന്ന പ്രക്ഷോഭങ്ങള്‍ക്ക് ശേഷം മണിപ്പൂരില് അടുത്തിടെയാണ് ഇന്നര്‍ലൈന് പെര്‍മിറ്റ് നടപ്പിലാക്കിയത്.\n1951 മുതല് അസമില് താമസിക്കുന്നവരേയും അവരുടെ പിന്‍ഗാമികളെയും സംസ്ഥാനത്തെ തദ്ദേശവാസികളായി കണക്കാക്കണമെന്നാണ് ഇപ്പോള് സമിതി ശുപാര്‍ശ ചെയ്തിരിക്കുന്നത്. തദ്ദേശവാസികള്‍ക്ക് 67 ശതമാനം സംവരണം, ലോക്സഭ, നിയമസഭാ സീറ്റുകളിലേക്ക് സംവരണം. തുടങ്ങിയ കാര്യങ്ങളും സമിതി നിര്‍ദേശിച്ചിട്ടുണ്ടെന്നാണ് റിപ്പോര്‍ട്ടുകള്..